ส่วนที่ 2

การจัดการและการกำกับดูแลกิจการ

  -----------------------------------------------------------------------
  7. ข้อมูลหลักทรัพย์และผู้ถือหุ้น

  -----------------------------------------------------------------------

7.1 จำนวนทุนจดทะเบียนและทุนชำระแล้ว

ณ วันที่ 31 ธันวาคม 2562 บริษัทมีทุนจดทะเบียนจำนวน 974,403,900 บาท
และทุนที่ชำระแล้วเท่ากับ 804,878,860 บาท แบ่งเป็นหุ้นสามัญ 804,878,860 หุ้น มูลค่าหุ้นละ
1 บาท* จากการดำเนินการจดทะเบียนลดทุนทั้งทุนจดทะเบียนและทุนที่ชำระแล้วต่อกระทรวงพาณิชย์
โดยการตัดหุ้นที่ซื้อคืน** ของบริษัท จำนวน 25,596,100 หุ้น มูลค่าที่ตราไว้หุ้นละ 1 บาท รวม
25,596,100 บาท ในวันที่ 5 มีนาคม 2555***

* ได้จดทะเบียนเปลี่ยนแปลงมูลค่าหุ้นที่ตราไว้จาก 5 บาทเป็น 1 บาท ณ 27 พฤษภาคม 2547

* * โครงการซื้อหุ้นคืนเพื่อการบริหารทางการเงิน ตามมติที่ประชุมคณะกรรมการครั้งที่ 4/2551
เมื่อวันที่ 7 ตุลาคม 2551

* * * การจดทะเบียนลดทุนโดยการตัดหุ้นที่ซื้อคืนที่จำหน่ายไม่ได้
ตามมติที่ประชุมคณะกรรมการครั้งที่ 1/2555 เมื่อวันที่ 28 กุมภาพันธ์ 2555

7.2 ผู้ถือหุ้น

รายชื่อผู้ถือหุ้นใหญ่ 10 รายแรก ณ วันปิดสมุดทะเบียนล่าสุด ณ วันที่ 25 ตุลาคม 2562

  ------ ---------------------------------------------- ------------- -------
  ลำดับ   ชื่อ                                             จำนวนหุ้น       (%)

  1.     บริษัท โอแมค จำกัด, OMAC (HK) LIMITED, RAINBOW    253,419,360   31.49
         JOY LIMITED                                                  

  2.     LGT BANK (SINGAPORE) LTD                       84,108,700    10.45

  3.     บริษัท ไทยเอ็นวีดีอาร์ จำกัด                          59,541,190    7.40

  4.     SOUTH EAST ASIA UK (TYPE C) NOMINEES LIMITED   47,828,960    5.94

  5.     STATE STREET EUROPE LIMITED                    33,853,016    4.21

  6.     BNP PARIBAS SECURITIES SERVICES, LONDON BRANCH 17,230,700    2.14

  7.     UBS AG LONDON BRANCH                           13,307,979    1.65

  8.     BNP PARIBAS SECURITIES SERVICES S.A.,JERSEY    10,989,500    1.37
         BRANCH                                                       

  9.     NORTRUST NOMINEES LIMITED-THE NORTHERN TRUST   10,572,019    1.31
         COMPANY RE IEDP AIF CLIENTS NORTRUST NOMINEES                
         10 PERCENT ACCOUNT                                           

  10.    กองทุนเปิด อเบอร์ดีน สแตนดาร์ด โกรท                 10,332,600    1.28
  ------ ---------------------------------------------- ------------- -------

  หมายเหตุ: - ลำดับ (1) คือผู้ถือหุ้นกลุ่มเดียวกันตามมาตรา 258
  แห่งพ.ร.บ.หลักทรัพย์และตลาดหลักทรัพย์แห่งประเทศไทย (ฉบับที่ 4) พ.ศ. 2551

  - กลุ่มตระกูลฮัน ถือหุ้นใน OMAC (HK) Limited และบริษัท โอแมค จำกัด คิดเป็นร้อยละ
  99.98 และ 99.99 ตามลำดับ ดังรายละเอียด ดังนี้

  (1) OMAC (HK) Limited ประกอบด้วย

-   นายซุยหย่ำ แซ่หั่น ถือหุ้นในอัตราร้อยละ 49.99

-   นางซิลวี่ แซ่ห่าน ถือหุ้นในอัตราร้อยละ 49.99

  (2) บริษัท โอแมค จำกัด ประกอบด้วย

-   น.ส. เจนีน มากาเร็ต ฮัน ถือหุ้นในอัตราร้อยละ 33.33

-   น.ส. อลินา ซิลวี่ ฮัน ถือหุ้นในอัตราร้อยละ 11.11

-   นายโอลิเวอร์ เอ็ดเวิร์ด ฮัน ถือหุ้นในอัตราร้อยละ 11.11

-   นายรูเพิร์ท จอร์จ ฮัน ถือหุ้นในอัตราร้อยละ 11.11

  - นอกจากนั้น กลุ่มตระกูลฮัน ซึ่งประกอบด้วย นายซุยหย่ำ แซ่หั่น นางซิลวี่ แซ่ห่าน
  และนายริชาร์ด เดวิด ฮัน ยังดำรงตำแหน่งกรรมการของ Rainbow Joy Ltd. ทั้งหมด
  ดังนั้นทั้งสามบริษัทดังกล่าวจึงจัดเป็นผู้ถือหุ้นกลุ่มเดียวกันตาม มาตรา 258 แห่งพ.ร.บ.
  หลักทรัพย์และตลาดหลักทรัพย์แห่งประเทศไทย พ.ศ. 2551 กลุ่มดังกล่าวถือหุ้นในบริษัทรวมทั้งสิ้น
  ร้อยละ 31.49

- นอกจากลำดับที่ 1 แล้ว บริษัทฯ ไม่มีผู้ถือหุ้นรายใหญ่ใน 10 ลำดับที่เหลือ
มีส่วนเกี่ยวข้องกับบริษัทฯ

7.3 การออกหลักทรัพย์อื่น

บริษัทฯ ไม่ได้ออกหลักทรัพย์ชนิดอื่นใด นอกจากหุ้นสามัญตามที่ระบุข้างต้น

7.4 นโยบายการจ่ายเงินปันผล

  บริษัทฯ มีนโยบายการจ่ายเงินปันผลประมาณร้อยละ 30 - 100
  ของกำไรสุทธิของงบการเงินรวมหลังหักเงินสำรองต่าง ๆ
  ทุกประเภทที่กฎหมายและบริษัทได้กำหนดไว้ อย่างไรก็ตาม
  อัตราการจ่ายเงินปันผลดังกล่าวจะขึ้นอยู่กับกระแสเงินสดและแผนการลงทุนของบริษัทฯ
  และบริษัทย่อยรวมถึงข้อจำกัดทางกฎหมายและความจำเป็นอื่น ๆ
  และนโยบายในการจ่ายเงินปันผลของบริษัทย่อยที่จะจ่ายให้บริษัทฯ คือร้อยละ 0 – 100
  ของกำไรที่จัดสรรได้

+---------------------------+------------+--------------+-------------+
| รายละเอียดการจ่ายเงินปันผล    | 2562       | 2561         | 2560        |
+---------------------------+------------+--------------+-------------+
| ﻿เงินปันผลจ่ายระหว่างกาล       | 0.65       | 1.00         | 1.00        |
| (บาทต่อหุ้น)                 |            |              |             |
|                           | 0.65       | 1.00         | 1.00        |
| เงินปันผลประจำปี (บาทต่อหุ้น)   |            |              |             |
+---------------------------+------------+--------------+-------------+
| รวมเงินปันผลจ่าย (บาทต่อหุ้น)   | 1.30       | 2.00         | 2.00        |
+---------------------------+------------+--------------+-------------+
| จำนวนเงินที่จ่าย (บาท)        | 1,0        | 1            | 1,          |
|                           | 46,342,518 | ,609,757,720 | 609,757,720 |
+---------------------------+------------+--------------+-------------+
| อัตรา                      | 58%        | 68%          | 56%         |
| ส่วนการจ่ายเงินปันผลต่อกำไรสุทธิ |            |              |             |
+---------------------------+------------+--------------+-------------+

ตัวชี้วัดผลการดำเนินงานที่ไม่ใช่การเงิน

ตัวชี้วัดที่ไม่ใช่การเงินจะเป็นการวัดผลการดำเนินงานด้านอื่น ๆ
ที่ใช้ในการประเมินกิจกรรมที่บริษัทฯ
เห็นว่าเป็นสิ่งสำคัญที่จะบรรลุวัตถุประสงค์เชิงกลยุทธ์ของบริษัทฯ ตัวชี้วัดที่ไม่ใช่การเงินที่บริษัทฯ
ใช้เพื่อเป็นส่วนหนึ่งของการบริหารจัดการ มีดังนี้

+------------------------------+------------------+-------------------+
| KPI                          | เป้าหมาย          | ผลการดำเนินงานในปี  |
|                              |                  | 2562              |
+------------------------------+------------------+-------------------+
| 1.  การฝึกอบรมพนักงานต่อปี       | 40 ชั่วโมง         | 50 ชั่วโมง          |
|     (เฉลี่ยต่อคนต่อปี)            |                  |                   |
+------------------------------+------------------+-------------------+
| 2.  การมีส่วนร่ว                | 70%              | 97%               |
| มในกิจกรรมปรับปรุงงานอย่างต่อเนื่อง |                  |                   |
|     (Continuous Improvement  |                  |                   |
|     Program)                 |                  |                   |
+------------------------------+------------------+-------------------+
| 3.  ความพึงพอใจของลูกค้า        | 80%              | 86%               |
+------------------------------+------------------+-------------------+
| 4.  ไม่ผ                      | 0                | 0                 |
| ่านการรับรองจากลูกค้าหรือผู้ตรวจสอบ |                  |                   |
+------------------------------+------------------+-------------------+
| 5.  การแก้ไขข้อร้องเรียนจากลูกค้า  | 100%             | 100%              |
+------------------------------+------------------+-------------------+
| 6.                           | 0                | 0                 |
|  จำนวนอุบัติเหตุที่พนักงานหยุดงานเกิน |                  |                   |
|     3 วัน                     |                  |                   |
+------------------------------+------------------+-------------------+

+----------------------------------------------------------------+-----+
|   8. โครงสร้างการจัดการ                                          |     |
+----------------------------------------------------------------+-----+

8.1 คณะกรรมการบริษัท

โครงสร้างกรรมการบริษัท คือ คณะกรรมการบริษัท คณะกรรมการบริหาร คณะกรรมการตรวจสอบ
คณะกรรมการสรรหา คณะกรรมการกำกับดูแลกิจการ และคณะกรรมการความเสี่ยง
ซึ่งมีรายละเอียด ดังนี้

คณะกรรมการบริษัท

ณ วันที่ 31 ธันวาคม 2562 คณะกรรมการบริษัทมีทั้งหมด 6 ท่าน ประกอบไปด้วยกรรมการบริหาร
3 ท่าน และกรรมการอิสระ 3 ท่าน ดังรายละเอียดต่อไปนี้

+-------------------+------------------------+------------------------+
| ชื่อ                | ตำแหน่ง                 | วันที่ดำรงตำแหน่ง          |
+-------------------+------------------------+------------------------+
| 1. นายจอห์น ทอมพ์สัน | กรรมการอิสระ            | 1 มกราคม 2560          |
|                   |                        |                        |
|                   | ประธานกรรมการบริษัทฯ     |                        |
|                   |                        |                        |
|                   | ประธานกรรมการตรวจสอบ   |                        |
+-------------------+------------------------+------------------------+
| 2. นางสลักจิตต์      | กรรมการอิสระ            | 1 ธันวาคม 2556          |
| ปรีดาภรณ์           |                        |                        |
|                   | กรรมการตรวจสอบ         |                        |
|                   |                        |                        |
|                   | กรรมการสรรหา           |                        |
|                   |                        |                        |
|                   | กรรมการกำกับดูแลกิจการ    |                        |
+-------------------+------------------------+------------------------+
| 3. นายยิ่งศักดิ์       | กรรมการอิสระ            | 1 ธันวาคม 2556          |
| เจนรถา            |                        |                        |
|                   | กรรมการตรวจสอบ         |                        |
|                   |                        |                        |
|                   | ประธานกรรมการสรรหา     |                        |
|                   |                        |                        |
|                   | กรรมการกำกับดูแลกิจการ    |                        |
+-------------------+------------------------+------------------------+
| 4. นายริชาร์ด เดวิด  | กรรมการบริหาร           | 26 กรกฎาคม 2536        |
| ฮัน                |                        |                        |
|                   | กรรมการสรรหา           |                        |
+-------------------+------------------------+------------------------+
| 5. นายวินสัน มุง ชู   | กรรมการบริหาร           | 26 กรกฎาคม 2536        |
| ฮุย                |                        |                        |
+-------------------+------------------------+------------------------+
| 6. นายเทอร์เรนซ    | กรรมการบริหาร           | 26 กรกฎาคม 2536        |
| ฟิลิป เวียร์          |                        |                        |
|                   | ประ                    |                        |
|                   | ธานกรรมการกำกับดูแลกิจการ |                        |
|                   |                        |                        |
|                   | ประธ                   |                        |
|                   | านกรรมการบริหารความเสี่ยง |                        |
+-------------------+------------------------+------------------------+

การดำรงตำแหน่งกรรมการในบริษัทย่อยของบริษัท ฮานา ไมโครอิเล็คโทรนิคส จำกัด (มหาชน)
บริษัทจำกัด และบริษัท

จดทะเบียนอื่น ๆ

+---------------+-------------------------+-------------+-------------+
| ชื่อ            | บริษัทย่อย                 | บริษัทจำกัด    | บริษ         |
|               |                         |             | ัทจดทะเบียนอื่น |
|               |                         |             | ๆ           |
+---------------+-------------------------+-------------+-------------+
| 1. นายจอห์น    | ไม่มี                     | 1.  บริษัท    | ไม่มี         |
| ทอมพ์สัน        |                         |             |             |
|               |                         |  เอ็นทีแอสเซ็ท |             |
|               |                         |             |             |
|               |                         |   (ไทยแลนด์) |             |
|               |                         |     จำกัด    |             |
+---------------+-------------------------+-------------+-------------+
| 2. นายริชาร์ด   | 1.  บริษัท ฮานา           | 1.  บริษัท    | 1. บริษัท     |
| เดวิด ฮัน       |     เซมิคอนดักเตอร์        |     โอแมค   | ไทยบริติช     |
|               |     (กรุงเทพ) จำกัด       |     จำกัด    |             |
|               |                         |             | ซีเคียวริตี้     |
|               | 2.  บริษัท ฮานา           | 2.  บริษัท    | พริ้นติ้ง จำกัด  |
|               |     เซมิคอนดักเตอร์        |     โอแมค   |             |
|               |     (อยุธยา) จำกัด        |     (ฮ่องกง) | (มหาชน)     |
|               |                         |     จำกัด    |             |
|               | 3.  บริษัท ฮานา เทคโนโลยี  |             |             |
|               |     อิงค์ จำกัด            | 3.  บริษัท    |             |
|               |                         |     เรนโบว์  |             |
|               | 4.  บริษัท ฮานา           |     จอย     |             |
|               |     ไมโครอิเล็คโทรนิคส อิงค์ |     จำกัด    |             |
|               |     จำกัด                |             |             |
|               |                         |             |             |
|               | 5.  บริษัท ฮานา           |             |             |
|               |     ไมโครอิเล็คโทรนิคส     |             |             |
|               |     (เจียซิง) จำกัด        |             |             |
|               |                         |             |             |
|               | 6.  บริษัท ฮานา           |             |             |
|               |     ไมโครอิเล็คโทรนิคส     |             |             |
|               |                         |             |             |
|               |   อินเวสเมนท์ จำกัด        |             |             |
|               |                         |             |             |
|               | 7.  บริษัท ฮานา           |             |             |
|               |     ไมโครอิเล็คโทรนิคส     |             |             |
|               |                         |             |             |
|               |   อินเตอร์เนชั่นแนล จำกัด    |             |             |
|               |                         |             |             |
|               | 8.  บริษัท ฮานา           |             |             |
|               |     ไมโครอิเล็คโทรนิคส     |             |             |
|               |                         |             |             |
|               |   เอ็นเตอร์ไพรส์ จำกัด      |             |             |
|               |                         |             |             |
|               | 9.  บริษัท ฮานา           |             |             |
|               |     เซมิคอนดักเตอร์        |             |             |
|               |                         |             |             |
|               |   อินเตอร์เนชั่นแนล จำกัด    |             |             |
|               |                         |             |             |
|               | 10. บริษัท ฮานา มาเก๊า     |             |             |
|               |     คอมเมอร์เชียล ออฟชอร์  |             |             |
|               |     จำกัด                |             |             |
|               |                         |             |             |
|               | 11. บริษัท โอแมค เซลส์     |             |             |
|               |     จำกัด                |             |             |
|               |                         |             |             |
|               | 12. บริษัท ฮานา           |             |             |
|               |     ไมโครอิเล็คโทรนิคส     |             |             |
|               |     (กัมพูชา) จำกัด        |             |             |
|               |                         |             |             |
|               | 13. บริษัท เพาเวอร์        |             |             |
|               |     มาสเตอร์             |             |             |
|               |     เซมิคอนดักเตอร์ จำกัด   |             |             |
+---------------+-------------------------+-------------+-------------+
| 3. นายวินสัน มุง | 1.  บริษัท ฮานา           | ไม่มี         | ไม่มี         |
| ชู ฮุย          |     เซมิคอนดักเตอร์        |             |             |
|               |     (กรุงเทพ) จำกัด       |             |             |
|               |                         |             |             |
|               | 2.  บริษัท ฮานา           |             |             |
|               |     เซมิคอนดักเตอร์        |             |             |
|               |     (อยุธยา) จำกัด        |             |             |
|               |                         |             |             |
|               | 3.  บริษัท ฮานา เทคโนโลยี  |             |             |
|               |     อิงค์ จำกัด            |             |             |
+---------------+-------------------------+-------------+-------------+
| ชื่อ            | บริษัทย่อย                 | บริษัทจำกัด    | บริษ         |
|               |                         |             | ัทจดทะเบียนอื่น |
|               |                         |             | ๆ           |
+---------------+-------------------------+-------------+-------------+
| 3. นายวินสัน มุง | 4.  บริษัท ฮานา           |             |             |
| ชู ฮุย (ต่อ)     |     ไมโครอิเล็คโทรนิคส อิงค์ |             |             |
|               |     จำกัด                |             |             |
|               |                         |             |             |
|               | 5.  บริษัท ฮานา           |             |             |
|               |     ไมโครอิเล็คโทรนิคส     |             |             |
|               |     (เจียซิง) จำกัด        |             |             |
|               |                         |             |             |
|               | 6.  บริษัท ฮานา มาเก๊า     |             |             |
|               |     คอมเมอร์เชียล ออฟชอร์  |             |             |
|               |     จำกัด                |             |             |
|               |                         |             |             |
|               | 7.  บริษัท ฮานา           |             |             |
|               |     ไมโครอิเล็คโทรนิคส     |             |             |
|               |     (กัมพูชา) จำกัด        |             |             |
+---------------+-------------------------+-------------+-------------+
| 4.            | 1.  บริษัท ฮานา           | ไม่มี         | ไม่มี         |
| นายเทอร์เรนซ   |     เซมิคอนดักเตอร์        |             |             |
| ฟิลิป เวียร์      |     (กรุงเทพ) จำกัด       |             |             |
|               |                         |             |             |
|               | 2.  บริษัท ฮานา           |             |             |
|               |     เซมิคอนดักเตอร์        |             |             |
|               |     (อยุธยา) จำกัด        |             |             |
|               |                         |             |             |
|               | 3.  บริษัท ฮานา เทคโนโลยี  |             |             |
|               |     อิงค์ จำกัด            |             |             |
|               |                         |             |             |
|               | 4.  บริษัท ฮานา           |             |             |
|               |     ไมโครอิเล็คโทรนิคส อิงค์ |             |             |
|               |     จำกัด                |             |             |
|               |                         |             |             |
|               | 5.  บริษัท ฮานา           |             |             |
|               |     ไมโครอิเล็คโทรนิคส     |             |             |
|               |     (เจียซิง) จำกัด        |             |             |
|               |                         |             |             |
|               | 6.  บริษัท ฮานา           |             |             |
|               |     ไมโครอิเล็คโทรนิคส     |             |             |
|               |                         |             |             |
|               |   อินเวสเมนท์ จำกัด        |             |             |
|               |                         |             |             |
|               | 7.  บริษัท ฮานา           |             |             |
|               |     ไมโครอิเล็คโทรนิคส     |             |             |
|               |                         |             |             |
|               |   อินเตอร์เนชั่นแนล จำกัด    |             |             |
|               |                         |             |             |
|               | 8.  บริษัท ฮานา           |             |             |
|               |     ไมโครอิเล็คโทรนิคส     |             |             |
|               |                         |             |             |
|               |   เอ็นเตอร์ไพรส์ จำกัด      |             |             |
|               |                         |             |             |
|               | 9.  บริษัท ฮานา           |             |             |
|               |     เซมิคอนดักเตอร์        |             |             |
|               |                         |             |             |
|               |   อินเตอร์เนชั่นแนล จำกัด    |             |             |
|               |                         |             |             |
|               | 10. บริษัท ฮานา มาเก๊า     |             |             |
|               |     คอมเมอร์เชียล ออฟชอร์  |             |             |
|               |     จำกัด                |             |             |
|               |                         |             |             |
|               | 11. บริษัท โอแมค เซลส์     |             |             |
|               |     จำกัด                |             |             |
|               |                         |             |             |
|               | 12. บริษัท ฮานา           |             |             |
|               |     ไมโครอิเล็คโทรนิคส     |             |             |
|               |     (กัมพูชา) จำกัด        |             |             |
|               |                         |             |             |
|               | 13. บริษัท เพาเวอร์        |             |             |
|               |     มาสเตอร์             |             |             |
|               |     เซมิคอนดักเตอร์ จำกัด   |             |             |
+---------------+-------------------------+-------------+-------------+
| 5. นางสลักจิตต์  | ไม่มี                     | ไม่มี         | ไม่มี         |
| ปรีดาภรณ์       |                         |             |             |
+---------------+-------------------------+-------------+-------------+
| ชื่อ            | บริษัทย่อย                 | บริษัทจำกัด    | บริษ         |
|               |                         |             | ัทจดทะเบียนอื่น |
|               |                         |             | ๆ           |
+---------------+-------------------------+-------------+-------------+
| 6. นายยิ่งศักดิ์   | ไม่มี                     | ไม่มี         | บริษัท จี เจ   |
| เจนรถา        |                         |             | สตีล จำกัด    |
|               |                         |             | (มหาชน)     |
+---------------+-------------------------+-------------+-------------+

การเข้าร่วมประชุมคณะกรรมการฯ และประชุมผู้ถือหุ้นในปี 2562

+------------------+--------+--------+--------+------+--------+-----+
| การประชุม         | คณ     | คณะกร  | คณะ    | คณะ  | คณะก   | ส   |
|                  | ะกรรมก | รมการต | กรรมกา | กรรม | รรมการ | ามัญ |
|                  | ารบริษัท | รวจสอบ | รสรรหา |      | ที่ไม่ใช่ก |     |
|                  |        |        |        | การ  | รรมการ | ผู้ถ  |
|                  |        |        |        | กำกับ | บริหาร  | ือหุ้น |
|                  |        |        |        | ดูแลก |        |     |
|                  |        |        |        | ิจการ |        |     |
+------------------+--------+--------+--------+------+--------+-----+
| จำน              | 7      | 4      | 3      | 1    | 1      | 1   |
| วนครั้งการประชุมในปี |        |        |        |      |        |     |
| 2562             |        |        |        |      |        |     |
+------------------+--------+--------+--------+------+--------+-----+
| จำนวน            | 7/7    | 4/4    | -      | -    | 1/1    | 1/1 |
| ครั้งที่เข้าร่วมประชุม/ |        |        |        |      |        |     |
|                  | 7/7    | 4/4    | 3/3    | 1/1  | 1/1    | 1/1 |
| มีส่วนร่วมประชุมในปี  |        |        |        |      |        |     |
| 2562             | 7/7    | 4/4    | 3/3    | 1/1  | 1/1    | 1/1 |
|                  |        |        |        |      |        |     |
| กรรมการอิสระ:     |        |        |        |      |        |     |
|                  |        |        |        |      |        |     |
| นายจอห์น ทอมพ์สัน   |        |        |        |      |        |     |
|                  |        |        |        |      |        |     |
| นางสลักจิตต์        |        |        |        |      |        |     |
| ปรีดาภรณ์          |        |        |        |      |        |     |
|                  |        |        |        |      |        |     |
| นายยิ่งศักดิ์ เจนรถา  |        |        |        |      |        |     |
+------------------+--------+--------+--------+------+--------+-----+
| กรรมการบริหาร:    | 7/7    | 4/4    | 3/3    | -    | -      | 1/1 |
|                  |        |        |        |      |        |     |
| นายริชาร์ด เดวิด ฮัน | 7/7    | -      | -      | -    | -      | 1/1 |
|                  |        |        |        |      |        |     |
| นายวินสัน มุง ชู ฮุย  | 7/7*   | 4/4    | -      | 1/1  | -      | 1/1 |
|                  |        |        |        |      |        |     |
| นายเทอร์เรนซ ฟิลิป  |        |        |        |      |        |     |
| เวียร์             |        |        |        |      |        |     |
+------------------+--------+--------+--------+------+--------+-----+

*นายเทอร์เรนซ ฟิลิป เวียร์ร่วมประชุมผ่านทางโทรศัพท์ 1 ครั้ง

กรรมการผู้มีอำนาจลงนามแทนบริษัทฯ:

กรรมการสองคนลงลายมือชื่อร่วมกันและประทับตราสำคัญของบริษัทฯ

หน้าที่ความรับผิดชอบของคณะกรรมการบริษัท

ในการบริหารธุรกิจของบริษัท ฯ คณะกรรมการบริษัทจะต้องปฏิบัติหน้าที่ด้วยความรับผิดชอบ
ระมัดระวัง และด้วยความซื่อสัตย์โดยคำนึงถึงประโยชน์สูงสุดของบริษัทฯ
และเป็นธรรมต่อผู้ถือหุ้นทุกคน ขอบเขตหน้าที่และความรับผิดชอบของคณะกรรมการมี ดังนี้

1.  ดูแลให้กรรมการและผู้บริหารปฏิบัติหน้าที่ด้วยความรับผิดชอบ (Duty of care)
    และซื่อสัตย์สุจริต (Duty of loyalty) และบริหารจัดการธุรกิจของบริษัทฯ
    ตามกฎหมายและวัตถุประสงค์ที่ตราไว้ในหนังสือบริคณห์สนธิของบริษัทฯ
    และมีขอบเขตหน้าที่ในการประกอบกิจการต่าง ๆ ที่ระบุไว้ในหนังสือบริคณห์สนธิ
    รวมทั้งมติของที่ประชุมผู้ถือหุ้น

2.  กำหนดทิศทางกลยุทธ์เชิงนโยบายของบริษัทฯ แผนธุรกิจประจำปี
    รวมทั้งให้มีการจัดทำและทบทวนวัตถุประสงค์ เป้าหมายและกลยุทธ์สำหรับระยะเวลาปานกลาง
    3-5 ปี ให้สอดคล้องกับวัตถุประสงค์และเป้าหมายหลักขององค์กร
    และติดตามดูแลให้มีการนำกลยุทธ์ของบริษัทฯ ไปปฏิบัติ

3.  กำหนดวิสัยทัศน์และพันธกิจของบริษัทฯ และพิจารณาทบทวนอย่างน้อยทุกปี

4.  พิจารณาตัดสินใจในการทำธุรกรรม หรือเรื่องที่สำคัญเช่น โครงการการลงทุนขนาดใหญ่
    นโยบายสำคัญ ๆ ของบริษัทฯ อำนาจในการจัดการและการทำธุรกรรมใด ๆ
    ตามที่กฎหมายกำหนด

5.  พิจารณาทบทวนระบบการควบคุมภายในและระบบบริหารความเสี่ยงเพื่อให้ดำเนินการได้อย่างมีประสิทธิภาพอย่างต่อเนื่อง

6.  ดูแลการทำรายการธุรกรรมที่เกี่ยวโยงกันหรือการทำรายการที่อาจมีความขัดแย้งของผลประโยชน์ที่สำคัญ
    ให้เป็นไปตามประกาศ ข้อกำหนด และแนวทางปฏิบัติของตลาดหลักทรัพย์แห่งประเทศไทย

7.  จัดให้มีระบบบัญชีที่เหมาะสมตลอดทั้งการจัดทำรายงานทางการเงินอย่างถูกต้อง
    เป็นไปตามมาตรฐานบัญชีที่รับรองทั่วไป และผ่านการตรวจสอบจากผู้สอบบัญชีอิสระ

8.  จัดให้มีกระบวนการประเมินผลการปฏิบัติงานประจำปีของคณะกรรมการและคณะกรรมการชุดย่อย

9.  ดูแลให้การดำเนินธุรกิจมีความต่อเนื่องในระยะยาว
    รวมทั้งการวางแผนการสืบทอดตำแหน่งของผู้บริหาร (Succession Plan)
    และมีการรายงานการดำเนินงานตามแผนสืบทอดตำแหน่งต่อกรรมการอย่างน้อยปีละ 1 ครั้ง

10. พิจารณาทบทวนกฎบัตรของคณะกรรมการ (Charter of the Board of Directors)
    นโยบายการกำกับดูแลกิจการและจรรยาบรรณธุรกิจให้เป็นปัจจุบันอย่างต่อเนื่องอย่างน้อยปีละ
    1 ครั้ง รวมทั้งดูแลให้มีการปฏิบัติตามกฎบัตรและนโยบายดังกล่าว

11. กำกับดูแลบริษัทย่อย โดยพิจารณาความเหมาะสมของกรรมการในบริษัทย่อย
    เพื่อควบคุมการบริหารให้เป็นไปตามนโยบายของบริษัทฯ และการทำรายการต่าง ๆ
    ให้ถูกต้องตามกฎหมายและหลักเกณฑ์ของกฎหมายหลักทรัพย์และตลาดหลักทรัพย์
    และประกาศของตลาดหลักทรัพย์ฯ

12. เข้าประชุมคณะกรรมการทุกครั้ง ยกเว้นกรณีที่มีเหตุผลอันสมควร

13. สนับสนุนให้บริษัทฯ มีนโยบายและการดำเนินงานในการต่อต้านทุจริตคอร์รัปชั่นในทุกรูปแบบ

อำนาจอนุมัติของคณะกรรมการบริษัท

1.  ให้คณะกรรมการมีอำนาจอนุมัติเกี่ยวกับธุรกิจของบริษัทฯ โดยพิจารณาอนุมัติวิสัยทัศน์ พันธกิจ
    และเป้าหมายขององค์กรในเรื่องที่มีผลกระทบสำคัญต่อฐานะการเงิน หนี้สิน
    กลยุทธ์ในอนาคตและภาพพจน์ขององค์กร
    โดยมีอำนาจอนุมัติสำหรับโครงการเงินลงทุนที่มีมูลค่าตั้งแต่ 100 ล้านบาท
    รวมทั้งการเปลี่ยนแปลงโครงสร้างเงินทุนและการเปลี่ยนแปลงนโยบายบัญชี

2.  ให้คณะกรรมการมีอำนาจเกี่ยวกับผู้ถือหุ้น โดยพิจารณาและลงมติเกี่ยวกับการจ่ายเงินปันผล
    งบการเงิน และหมายเหตุประกอบงบการเงิน ความเห็นของผู้สอบบัญชี รายงานประจำปี
    การจัดทำรายชื่อผู้ถือหุ้นและการเรียกประชุมใหญ่ การเปลี่ยนแปลงในหนังสือบริคณฑ์สนธิ
    การแต่งตั้งผู้สอบบัญชี ค่าสอบบัญชี และการออกหุ้นสามัญ

3.  ให้คณะกรรมการมีอำนาจเกี่ยวกับคณะกรรมการและฝ่ายบริหารระดับสูง
    โดยพิจารณาและลงมติเกี่ยวกับการแต่งตั้งและถอดถอนกรรมการและเลขานุการบริษัทรวมถึงบริษัทย่อย
    มอบหมายบทบาทหน้าที่แก่กรรมการผู้จัดการ และคณะกรรมการชุดย่อย
    อนุมัติกฎบัตรของคณะกรรมการบริษัทและคณะกรรมการชุดย่อย
    การดำรงตำแหน่งเป็นกรรมการในบริษัทอื่นของกรรมการ กรรมการผู้จัดการและผู้บริหาร
    รวมถึงเรื่องความขัดแย้งของผลประโยชน์
    การทำรายการระหว่างกันที่ต้องได้รับการพิจารณาและอนุมัติจากคณะกรรมการ

4.  ให้คณะกรรมการมีอำนาจเกี่ยวกับหลักการขององค์กร
    ในการอนุมัตินโยบายการกำกับดูแลกิจการ จรรยาบรรณธุรกิจ ความรับผิดชอบต่อสังคม
    นโยบายความเสี่ยงและการควบคุมภายใน
    รวมทั้งการบริหารจัดการเทคโนโลยีสารสนเทศระดับองค์กร

หน้าที่ความรับผิดชอบของประธานกรรมการ

ประธานกรรมการของบริษัทฯ จะทำหน้าที่เพิ่มเติมจากกรรมการท่านอื่น ดังนี้

1.  กำกับและดูแลให้มั่นใจได้ว่าการปฏิบัติหน้าที่ของคณะกรรมการเป็นไปอย่างอย่างมีประสิทธิภาพและบรรลุวัตถุประสงค์ขององค์กร

2.  เรียกประชุมโดยร่วมกับกรรมการผู้จัดการกำหนดวาระการประชุมคณะกรรมการบริษัทและการประชุมผู้ถือหุ้น
    อีกทั้งดูแลให้เรื่องสำคัญได้ถูกบรรจุเป็นวาระการประชุม

3.  จัดสรรเวลาที่เพียงพอต่อการพิจารณาและอภิปรายประเด็นที่สำคัญในการประชุม
    และส่งเสริมให้มีการใช้ดุลพินิจที่รอบคอบและให้ความเห็นได้อย่างอิสระ

4.  เป็นประธานในที่ประชุมคณะกรรมการและในที่ประชุมผู้ถือหุ้น
    รวมทั้งการพิจารณาและลงนามในมติที่ประชุม

5.  เป็นผู้ออกเสียงชี้ขาด หากคะแนนเสียงเท่ากันในที่ประชุมคณะกรรมการและในที่ประชุมผู้ถือหุ้น

6.  ดูแลให้มั่นใจได้ว่ากรรมการทุกคนมีส่วนร่วมในการส่งเสริมให้เกิดวัฒนธรรมองค์กรที่มีจริยธรรมและการกำกับดูแลกิจการที่ดี

7.  เสริมสร้างความสัมพันธ์อันดีระหว่างกรรมการอิสระและกรรมการบริหาร
    และระหว่างคณะกรรมการและฝ่ายจัดการ

บทบาทหน้าที่ความรับผิดชอบระหว่างคณะกรรมการบริษัทและฝ่ายจัดการ:

คณะกรรมการบริษัทมีการแบ่งแยกบทบาทหน้าที่ความรับผิดชอบระหว่างคณะกรรมการและฝ่ายจัดการ
ที่สำคัญ ดังนี้

+----------------------------------+-----------------------------------+
| คณะกรรมการบริษัท                   | ฝ่ายจัดการ                          |
+----------------------------------+-----------------------------------+
| -   ดูแลให                        | -                                 |
| ้การดำเนินธุรกิจมีความต่อเนื่องในระยะยาว |    บริหารจัดการการดำเนินธุรกิจของบริษัทฯ |
|                                  |     และกำหนดกลยุทธ์ทางธุรกิจให้เป็นไป   |
| -   มีบทบาทหน้าที่พิจารณาอนุมัตินโยบาย   | ตามอำนาจที่ได้รับมอบหมายของคณะกรรมการ |
|     โครงการการลงทุนขนาดใหญ่        |                                   |
|     การทำธุรกรรมที่สำคัญ ๆ ของบริษัทฯ  | -   มีอำนาจใน                      |
|                                  | การอนุมัติค่าใช้จ่ายในการดำเนินกิจการทั่วไป |
| -   ติดตามและดูแลให                |     รวมทั้งการลงทุน                  |
| ้ฝ่ายจัดการดำเนินงานตามนโยบายและแผนท |     การทำข้อตกลงการค้าและอื่น ๆ       |
| ี่กำหนดไว้อย่างมีประสิทธิภาพและประสิทธิผล |                                   |
|                                  |    ตามวงเงินที่ได้รับอนุมัติจากคณะกรรมการ |
|                                  |                                   |
|                                  | -   ติดตามแ                        |
|                                  | ละรายงานผลการดำเนินงานต่อคณะกรรมการ |
+----------------------------------+-----------------------------------+

อนึ่งการที่คณะกรรมการบริษัทได้อนุมัติการแบ่งแยกหน้าที่
และอำนาจของฝ่ายจัดการในการอนุมัติค่าใช้จ่ายในการดำเนินธุรกิจปกติของบริษัทฯ นั้น
การมอบอำนาจดังกล่าวจะไม่เป็นการมอบอำนาจที่ทำให้ผู้รับมอบอำนาจสามารถอนุมัติรายการที่ตนหรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์ในลักษณะอื่นใด ในการทำรายการกับบริษัทฯ
หรือบริษัทย่อย

หน้าที่ความรับผิดชอบของกรรมการผู้จัดการ:

คณะกรรมการบริษัทมอบหมายอำนาจและหน้าที่ในการบริหารจัดการกิจการของบริษัทฯ
แก่กรรมการผู้จัดการ โดยอำนาจหน้าที่ของกรรมการผู้จัดการมี ดังนี้

1.  บริหารจัดการและควบคุมดูแลการดำเนินงานที่เกี่ยวข้องกับกิจการทั่วไปของบริษัทฯ
    รวมทั้งผลการดำเนินงานเพื่อให้เป็นไปตามวัตถุประสงค์ นโยบาย
    ระเบียบและข้อบังคับของบริษัทฯ

2.  พิจารณาแผนการลงทุนในธุรกิจต่าง ๆ ที่เกินอำนาจของคณะกรรมการบริหาร
    เพื่อเสนอคณะกรรมการอนุมัติ

3.  พิจารณาผลกำไร และขาดทุนของบริษัทฯ
    การเสนอจ่ายเงินปันผลระหว่างกาลหรือเงินปันผลประจำปี เพื่อเสนอคณะกรรมการอนุมัติ

4.  มอบหมายหน้าที่ที่รับผิดชอบต่อผู้บริหารระดับสูง
    และดูแลตรวจสอบการทำงานของกรรมการบริหาร

5.  มีอำนาจในการทำนิติกรรมผูกพันบริษัทฯ
    ตามขอบเขตที่กำหนดไว้ในนโยบายและระเบียบวิธีปฏิบัติของบริษัทฯ

6.  ดำเนินการใด ๆ ที่ได้รับมอบหมายตามมติที่ประชุมคณะกรรมการ และ/หรือ
    มติที่ประชุมผู้ถือหุ้นของบริษัทฯ

8.2 ผู้บริหารระดับสูง

ณ วันที่ 31 ธันวาคม 2562 บริษัทฯ มีผู้บริหารระดับสูงทั้งหมด 5 ท่าน ดังนี้

+----------------------------+-----------------------------------------+
| ชื่อ                         | ตำแหน่ง                                  |
+----------------------------+-----------------------------------------+
| 1.  นายริชาร์ด เดวิด ฮัน       | รองประธาน ประธานบริหาร และ หัวหน้าฝ่ายบริหาร |
|                            |                                         |
| 2.  นายวินสัน มุง ชู ฮุย        | ประธานอำนวยการและหัวหน้าฝ่ายปฏิบัติการ        |
|                            |                                         |
| 3.  นายเทอร์เรนซ ฟิลิป เวียร์   | รองประธานบริหารและหัวหน้าฝ่ายการเงิน         |
|                            |                                         |
| 4.  นาย วิง เกิง เชาว์        | รองประธานและผู้จัดการโรงงาน                |
|                            |                                         |
| 5.  นางสาวอัจฉรา ชัยชาญชีพ    | ผู้จัดการอาวุโสแผนกบัญชี                      |
+----------------------------+-----------------------------------------+

แผนผังโครงสร้างการบริหารจัดการ

1 - 5 คือผู้บริหารของบริษัทฯ ตามประกาศคณะกรรมการ ก.ล.ต.

8.3 เลขานุการบริษัท

คณะกรรมการบริษัทแต่งตั้งนางสาวจิระภา คงมณี ผู้จบการศึกษาปริญญาตรีสาขาบัญชี
และปริญาโทสาขาบริหารธุรกิจ ทำหน้าที่เป็นเลขานุการบริษัทเมื่อวันที่ 11 สิงหาคม
2551โดยมีหน้าที่และความรับผิดชอบตามพระราชบัญญัติตลาดหลักทรัพย์ ฉบับที่ 4 พ.ศ. 2551
ในมาตรา 89/15 และ 86/16 ซึ่งมีผลบังคับใช้เมื่อวันที่ 31 สิงหาคม 2551 เลขานุการบริษัท
จะต้องปฏิบัติหน้าที่ด้วยความรับผิดชอบ ระมัดระวัง และด้วยความซื่อสัตย์
และจะต้องปฏิบัติตามกฎหมาย วัตถุประสงค์ ข้อบังคับของบริษัทฯ มติของที่ประชุมคณะกรรมการฯ
และมติที่ประชุมของผู้ถือหุ้น

รายละเอียดของเลขานุการบริษัท มีดังนี้

+-----------------+----------------------+-----------------------------+
| ชื่อ-นามสกุล       | การศึกษา              | ประสบการณ์                   |
+-----------------+----------------------+-----------------------------+
| นางสาวจิระภา     | -   ปริญญาตรีสาขาบัญชี   | 2542 - ปัจจุบัน:               |
| คงมณี            |                      | หัวหน้าแผนกตรวจสอบภายใน       |
|                 |   มหาวิทยาลัยกรุงเทพ    |                             |
|                 |                      | 2551 - ปัจจุบัน: เลขานุการบริษัท  |
|                 | -                    |                             |
|                 | ปริญญาโทสาขาบริหารธุรกิจ | 2556 - ปัจจุบัน:               |
|                 |     มหาวิทยาลัย Butler | หัวหน้าหน่วยงานการกำกับ         |
|                 |                      |                             |
|                 |   ประเทศสหรัฐอเมริกา   | ดูแล การปฏิบัติงาน              |
+-----------------+----------------------+-----------------------------+

หน้าที่และความรับผิดชอบของเลขานุการบริษัท

1.  จัดเตรียมและรักษาเอกสารที่สำคัญ ดังนี้

1.  ทะเบียนของกรรมการบริษัท

2.  การทำหนังสือแจ้งการประชุมคณะกรรมการและรายงานการประชุมของคณะกรรมการบริษัท
    รวมถึงรายงานประจำปี

3.  การทำหนังสือแจ้งการประชุมผู้ถือหุ้นและรายงานการประชุมผู้ถือหุ้น

2.  เก็บเอกสารรายงานเรี่องความขัดแย้งผลประโยชน์ของกรรมการและผู้บริหารและผู้ที่เกี่ยวข้องและส่งสำเนาเอกสารดังกล่าวตามมาตรา
    89/14 รายงานต่อประธานคณะกรรมการ และคณะกรรมการตรวจสอบภายใน 7 วัน
    หลังจากที่ได้รับรายงาน

3.  ปฏิบัติหน้าที่อื่น ๆ ตามข้อบังคับของคณะกรรมการกำกับหลักทรัพย์และตลาดหลักทรัพย์

4.  ปฏิบัติหน้าที่อื่น ๆ ที่ได้รับมอบหมายจากคณะกรรมการฯ เช่น

-   ให้คำแนะนำเกี่ยวกับกฎหมายและกฎระเบียบที่เกี่ยวข้องและดูแลกิจกรรมของคณะกรรมการบริษัทให้ถูกต้องตามกฎหมาย

-   ดำเนินการประชุมของคณะกรรมการบริษัทและการประชุมผู้ถือหุ้น

-   ติดต่อประสานงานกับหน่วยงานต่าง ๆ เช่น ตลาดหลักทรัพย์แห่งประเทศไทย
    และให้แน่ใจว่าการเปิดเผยข้อมูลต่าง ๆ เป็นไปตามที่กฎหมายกำหนด

    8.4 ค่าตอบแทนกรรมการและผู้บริหาร

    (1) ค่าตอบแทนที่เป็นตัวเงิน

    ค่าตอบแทนกรรมการ

บริษัทฯ ให้ค่าตอบแทนกรรมการสำหรับกรรมการอิสระ
ส่วนกรรมการบริหารได้รับค่าตอบแทนในฐานะพนักงานของบริษัทฯ โดยบริษัทฯ
มิได้มีการแต่งตั้งคณะกรรมการกำหนดค่าตอบแทน
โดยคณะกรรมการทั้งคณะจะเป็นผู้พิจาณาค่าตอบแทนของกรรมการ ซึ่งบริษัทฯ
มีนโยบายจ่ายค่าตอบแทนกรรมการที่ให้เฉพาะกับกรรมการอิสระในรูปของเบี้ยประชุมและโบนัส
โดยไม่มีค่าตอบแทนอื่น ๆ ซึ่งอัตราการจ่ายจะขึ้นอยู่กับขอบเขตความรับผิดชอบของแต่ละบุคคล
ทั้งนี้ค่าตอบแทนกรรมการได้มีการเปรียบเทียบกับอุตสาหกรรมเดียวกัน
และโครงสร้างค่าตอบแทนของบริษัทฯ
ซึ่งค่าตอบแทนกรรมการทุกรูปแบบได้รับการอนุมัติโดยที่ประชุมผู้ถือหุ้นทุก ๆ ปี

รายละเอียดค่าตอบแทนของกรรมการแยกเป็นรายบุคคลในปี 2562 มี ดังนี้

+------------------+----------------------+--------+--------+--------+
| ชื่อ               | ตำแหน่ง               | เบ     | โบนัส   | รวม    |
|                  |                      | ี้ยประชุม |        |        |
|                  |                      | (บาท)  | (บาท)  | (บาท)  |
+------------------+----------------------+--------+--------+--------+
| 1. นายจอห์น       | กรรมการอิสระ          | 7      | -      | 7      |
| ทอมพ์สัน           |                      | 36,000 |        | 36,000 |
|                  | ประธานกรรมการบริษัท    |        |        |        |
|                  |                      |        |        |        |
|                  | ประธานกรรมการตรวจสอบ |        |        |        |
+------------------+----------------------+--------+--------+--------+
| 2. นางสลักจิตต์     | กรรมการอิสระ          | 4      | -      | 4      |
| ปรีดาภรณ์          |                      | 12,500 |        | 12,500 |
|                  | กรรมการตรวจสอบ       |        |        |        |
|                  |                      |        |        |        |
|                  | กรรมการสรรหา         |        |        |        |
|                  |                      |        |        |        |
|                  | กรรมการกำกับดูแลกิจการ  |        |        |        |
+------------------+----------------------+--------+--------+--------+
| 3. นายยิ่งศักดิ์      | กรรมการอิสระ          | 4      | -      | 4      |
| เจนรถา           |                      | 12,500 |        | 12,500 |
|                  | กรรมการตรวจสอบ       |        |        |        |
|                  |                      |        |        |        |
|                  | ประธานกรรมการสรรหา   |        |        |        |
|                  |                      |        |        |        |
|                  | กรรมการกำกับดูแลกิจการ  |        |        |        |
+------------------+----------------------+--------+--------+--------+
| 4. นายริชาร์ด เดวิด | กรรมการบริหาร         | -      | -      | -      |
| ฮัน               |                      |        |        |        |
|                  | กรรมการสรรหา         |        |        |        |
+------------------+----------------------+--------+--------+--------+
| 5. นายวินสัน มุง ชู  | กรรมการบริหาร         | -      | -      | -      |
| ฮุย               |                      |        |        |        |
+------------------+----------------------+--------+--------+--------+
| 6. นายเทอร์เรนซ   | กรรมการบริหาร         | -      | -      | -      |
| ฟิลิป เวียร์         |                      |        |        |        |
|                  | ประธา                |        |        |        |
|                  | นกรรมการกำกับดูแลกิจการ |        |        |        |
|                  |                      |        |        |        |
|                  | ประธาน               |        |        |        |
|                  | กรรมการบริหารความเสี่ยง |        |        |        |
+------------------+----------------------+--------+--------+--------+
| รวม              |                      |        |        | 1,5    |
|                  |                      |        |        | 61,000 |
+------------------+----------------------+--------+--------+--------+

นโยบายและหลักเกณฑ์การจ่ายค่าตอบแทนผู้บริหารระดับสูง

บริษัทฯ พิจารณาค่าตอบแทนผู้บริหารระดับสูง ที่จะสามารถดึงดูด จูงใจ
และรักษาผู้บริหารที่มีประสบการณ์และความสามารถ
ผลตอบแทนจูงใจในระยะสั้นและระยะยาวจะสอดคล้องกับผลการปฏิบัติงานของผู้บริหารแต่ละคน
โดยค่าตอบแทนระยะสั้นของผู้บริหารระดับสูงรวมทั้งกรรมการผู้จัดการ
ประกอบด้วยเงินเดือนและโบนัส (โบนัสประจำปีและโบนัสตามผลงาน) และสวัสดิการต่าง ๆ เช่น
กองทุนสำรองเลี้ยงชีพ สิทธิประโยชน์ในการรักษาพยาบาล การประกันชีวิต เป็นต้น บริษัทฯ
มีกองทุนสำรองเลี้ยงชีพที่เป็นส่วนหนึ่งของโครงการผลประโยชน์ตอบแทนสร้างแรงจูงใจให้ผู้บริหาร
และพนักงานเพื่อจะได้มีสวัสดิการกรณีเสียชีวิต พิการ ลาออก หรือเกษียนอายุ บริษัทฯ
จ่ายสมทบให้ในอัตราร้อยละ 3 - 7.5 ของเงินเดือน ทั้งนี้ขึ้นอยู่กับอายุงานที่ทำงานกับบริษัทฯ
นอกจากนี้ยังมีค่าตอบแทนระยะยาวคือ
เงินผลประโยชน์จากการเกษียณอายุซึ่งมีสิทธิ์ที่จะได้รับเมื่อเกษียณอายุงาน

คณะกรรมการบริษัทได้กำหนดนโยบายค่าตอบแทนของกรรมการผู้จัดการเป็นลายลักษณ์อักษร
โดยคณะกรรมการมอบหมายให้คณะกรรมการบริหารกำหนดค่าตอบแทนของกรรมการผู้จัดการ
ภายในวงเงินค่าตอบแทนที่จะได้รับอนุมัติจากคณะกรรมการฯ
ซึ่งค่าตอบแทนระยะสั้นของกรรมการผู้จัดการขึ้นอยู่กับผลประกอบการของกลุ่มและผลงานของกรรมการผู้จัดการที่จะมีการประเมินโดยกรรมการอิสระ
สำหรับค่าตอบแทนในระยะยาว จะได้รับตามระเบียบและเงื่อนไขเดียวกับพนักงาน
ส่วนค่าตอบแทนระยะยาวอื่น ๆ ของกรรมการผู้จัดการ (ถ้ามี)
คณะกรรมการบริหารจะขอความเห็นชอบในหลักการจากคณะกรรมการเป็นกรณีไป

เกณฑ์การประเมิน

บริษัทฯ ใช้หลักเกณฑ์การจ่ายค่าตอบแทนผู้บริหารตามผลงาน โดยพิจารณาจากบทบาทหน้าที่การทุ่มเท
ภาระและความรับผิดชอบแต่ละตำแหน่งของผู้บริหารแต่ละราย รวมทั้งผลประกอบการของบริษัทฯ
การกำหนดค่าตอบแทนยังพิจารณาจากอัตราค่าตอบแทนในตลาด
และอัตราเงินเดือนประจำปีที่ปรับเพิ่มขึ้นให้กับพนักงานที่ได้พิจารณาจากการสำรวจอัตราเงินเดือนในตลาดแรงงานโดยแผนกทรัพยากรบุคคล

ค่าตอบแทนของผู้บริหารของบริษัทฯ 5 ท่านในปี 2562 ดังรายละเอียด ดังนี้

+-----------------------------------+----------------------------------+
| ประเภทค่าตอบแทน                    | จำนวน (บาท)                      |
+-----------------------------------+----------------------------------+
| เงินเดือน                           | 21,434,025                       |
|                                   |                                  |
| โบนัส                              | 2,629,480                        |
|                                   |                                  |
| กองทุนสำรองเลี้ยงชีพ                  | 1,114,365                        |
|                                   |                                  |
| ค่าตอบแทนกรรมการ                   | -                                |
+-----------------------------------+----------------------------------+
| รวม                               | 25,177,870                       |
+-----------------------------------+----------------------------------+

(2) ค่าตอบแทนอื่น

นอกจากค่าตอบแทนที่เป็นค่าตอบแทนที่เป็นตัวเงินตามที่ได้ระบุใน (1) แล้ว ไม่มีค่าตอบแทนอื่น ๆ
อีก

(3) นโยบาย วิธีการกำหนดค่าตอบแทน และโครงสร้างค่าตอบแทน

ได้ระบุใน (1) แล้ว

8.5 บุคลากร

ณ 31 ธันวาคม 2562 บริษัทฯ และบริษัทย่อยมีจำนวนพนักงานทั้งหมด 10,359 คน
ค่าตอบแทนของพนักงานรวมถึงเงินเดือน ค่าล่วงเวลา โบนัส กองทุนสำรองเลี้ยงชีพ
และค่าตอบแทนอื่น ๆ ในปี 2562 จำนวนรวมทั้งสิ้น 3,768 ล้านบาท โดยในประเทศไทย
มีจำนวนพนักงานทั้งหมด 8,396 คน และค่าตอบแทนของพนักงานจำนวนทั้งสิ้น 2,940 ล้านบาท

จำนวนพนักงานและค่าตอบแทนบุคลากรของบริษัทฯ และบริษัทย่อยในประเทศไทย

+----------------------------+--------------+------------+------------+
| จำนวนพนักงาน ณ 31 ธันวาคม    |              |            |            |
| 2562                       |              |            |            |
+----------------------------+--------------+------------+------------+
| สายงาน                     | บริษัท ฮานา    | บริษัท ฮานา  | จำนวนพ     |
|                            |              |            | นักงานทั้งหมด |
|                            | ไมโ          | เซ         |            |
|                            | ครอิเล็คโทรนิคส | มิคอนดักเตอร์ |            |
|                            | จำกัด (มหาชน) |            |            |
|                            |              | (อยุธยา)    |            |
|                            |              | จำกัด       |            |
+----------------------------+--------------+------------+------------+
| สำนักงานประธานเจ้าหน้าที่บริหาร  | 2            | 1          | 3          |
|                            |              |            |            |
| (CEO Office)               |              |            |            |
+----------------------------+--------------+------------+------------+
| ฝ่ายบริการลูกค้าและพัฒนาธุรกิจ    | 30           | 25         | 55         |
|                            |              |            |            |
| (Customer Service and      |              |            |            |
| Business Development)      |              |            |            |
+----------------------------+--------------+------------+------------+
| ฝ่ายบัญชีและการเงิน            | 26           | 18         | 44         |
|                            |              |            |            |
| (Finance & Accounting)     |              |            |            |
+----------------------------+--------------+------------+------------+
| ฝ่ายบริหารทรัพยากรมนุษย์        | 98           | 109        | 207        |
| และฝึกอบรม                  |              |            |            |
|                            |              |            |            |
| (Human Resources /         |              |            |            |
| Administration / Training) |              |            |            |
+----------------------------+--------------+------------+------------+
| ฝ่ายเทคโนโลยีสารสนเทศ (MIS)  | 43           | 23         | 66         |
+----------------------------+--------------+------------+------------+
| ฝ่ายสนับสนุนการผลิต            | 812          | 1,008      | 1,820      |
|                            |              |            |            |
| (Operation Support)        |              |            |            |
+----------------------------+--------------+------------+------------+
| ฝ่ายการผลิต (Production)     | 2,599        | 2,966      | 5,565      |
+----------------------------+--------------+------------+------------+
| ฝ่ายควบคุมคุณภาพ              | 158          | 66         | 224        |
|                            |              |            |            |
| (Quality Assurance)        |              |            |            |
+----------------------------+--------------+------------+------------+
| ฝ่ายจัดการห่วงโซ่อุปทาน         | 189          | 223        | 412        |
|                            |              |            |            |
| (Supply Chain Management)  |              |            |            |
+----------------------------+--------------+------------+------------+
| จำนวนพนักงานทั้งหมด           | 3,957        | 4,439      | 8,396      |
+----------------------------+--------------+------------+------------+

+------------------------+---------------+---------------+------------+
| ค่าตอบแทนของพนักงาน      | บริษัท ฮานา     | บริษัท ฮานา     | ร          |
|                        |               |               | วมค่าตอบแทน |
|                        | ไม            | เซมิคอนดักเตอร์  |            |
|                        | โครอิเล็คโทรนิคส |               |            |
|                        | จำกัด (มหาชน)  | (อยุธยา) จำกัด  |            |
+------------------------+---------------+---------------+------------+
| ปี 2562                 | 1,363 ล้านบาท  | 1,577 ล้านบาท  | 2,940      |
|                        |               |               | ล้านบาท     |
+------------------------+---------------+---------------+------------+

จำนวนพนักงานในประเทศไทย

  -------------------- ----------------- ---------------- ----------------
  ปี                    2562              2561             2560

  จำนวนพนักงาน          8,396             8,622            8,141

  เพิ่ม / (ลด)           (226)             481              143

  ร้อยละ                (2.69%)           5.58%            1.76%
  -------------------- ----------------- ---------------- ----------------

ความสัมพันธ์ระหว่างผู้บริหารและสหภาพแรงงาน (ถ้ามี)

ถึงแม้ว่าบริษัทจะไม่มีการจัดตั้งสหภาพแรงงาน
แต่ได้จัดให้มีการเลือกตั้งคณะกรรมการสวัสดิการประจำสถานประกอบกิจการขึ้น มีวาระคราวละ 2
ปี ตามมาตรา 97 แห่ง พรบ.คุ้มครองแรงงาน พ.ศ. 2541
ซึ่งพนักงานประจำทุกคนมีสิทธิในการสมัครและเลือกตั้งคณะกรรมสวัสดิการฯ
โดยมีคณะกรรมการเลือกตั้งคณะกรรมการสวัสดิการประจำสถานประกอบกิจการเป็นผู้ดำเนินการจัดการเลือกตั้งเพื่อให้เป็นไปด้วยความโปร่งใส

  -----------------------------------------------------------------------
  9. การกำกับดูแลกิจการ

  -----------------------------------------------------------------------

9.1 นโยบายการกำกับดูแลกิจการ

บริษัทที่ประสบความสำเร็จสามารถวัดได้จากการส่งเสริมและสนับสนุนที่ดีจากพนักงาน ลูกค้า
คู่ค้าทางธุรกิจ ผู้ถือหุ้น สังคมชุมชน และผู้ที่เกี่ยวข้องทุกฝ่าย บริษัทฯ
เชื่อมั่นว่าการกำกับดูแลกิจการที่ดีจะนำมาซึ่งประโยชน์สูงสุดแก่บริษัทฯ
และสร้างความเชื่อมั่นให้แก่ผู้ถือหุ้น นักลงทุนรวมทั้งผู้มีส่วนได้เสียทุกฝ่าย โดยบริษัทฯ
มีนโยบายการกำกับดูแลกิจการที่ดีซึ่งเปิดเผยไว้ในเว็บไซต์ของบริษัทฯ
ทั้งนี้คณะกรรมการบริษัทมุ่งมั่นที่จะดำเนินการอย่างต่อเนื่องเพื่อให้มีพื้นฐานการกำกับดูแลกิจการที่แข็งแกร่งซึ่งสามารถนำพาองค์กรไปสู่การเติบโตอย่างยั่งยืน

บริษัทฯได้เปิดเผยนโยบายการกำกับดูแลกิจการทั้งภาษาไทยและภาษาอังกฤษในเว็บไซต์ของบริษัทฯ
www.hanagroup.com ในหมวดหัวข้อ Investor Relation > Corporate Governance >
CG Relate Policies

9.2 คณะกรรมการชุดย่อย

(1) คณะอนุกรรมการ

คณะอนุกรรมการหรือกรรมการชุดย่อยของบริษัทฯ มีจำนวน 5 คณะ ประกอบด้วย
คณะกรรมการบริหาร คณะกรรมการตรวจสอบ คณะกรรมการสรรหา คณะกรรมการกำกับดูแลกิจการ
และคณะกรรมการบริหารความเสี่ยง
โดยคณะกรรมการบริษัทได้จัดตั้งคณะอนุกรรมการดังกล่าวขึ้นเพื่อช่วยปฏิบัติหน้าที่ตามที่ได้รับมอบหมาย

คณะกรรมการบริหาร

โครงสร้าง: ประกอบด้วยสมาชิกจำนวน 3 ท่าน

วาระการดำรงตำแหน่ง: ไม่มีกำหนดระยะเวลา

+------------------------+---------------------------------------------+
| ชื่อ                     | ตำแหน่ง                                      |
+------------------------+---------------------------------------------+
| 1.  นายริชาร์ด เดวิด ฮัน   |   รองประธาน ประธานบริหาร                     |
|                        |   และหัวหน้าฝ่ายบริหาร/กรรมการผู้จัดการ            |
| 2.  นายวินสัน มุง ชู ฮุย    |                                             |
|                        |   ประธานอำนวยการและหัวหน้าฝ่ายปฏิบัติการ          |
| 3.  นายเทอร์เรนซ ฟิลิป    |                                             |
|     เวียร์               |   รองประธานบริหารและหัวหน้าฝ่ายการเงิน           |
+------------------------+---------------------------------------------+

ขอบเขตอำนาจหน้าที่คณะกรรมการบริหาร:

1.  บริหารจัดการดำเนินธุรกิจของบริษัทฯ ให้สอดคล้องตามนโยบาย แผนงาน
    และแผนธุรกิจที่กำหนดโดยคณะกรรมการบริษัท

2.  กำหนดงบประมาณและอำนาจการบริหารต่าง ๆ ของบริษัทฯ

3.  ตรวจสอบติดตามการดำเนินนโยบายของบริษัทฯ ที่กำหนดให้เป็นไปอย่างมีประสิทธิภาพ

4.  ตรวจสอบติดตามผลการดำเนินงานของบริษัทฯ ที่กำหนดให้เป็นไปตามแผนธุรกิจ

5.  พิจารณาโครงการลงทุนขนาดใหญ่ของบริษัทฯ เช่น การเข้าร่วมลงทุนกับบริษัทอื่น
    การก่อสร้างโรงงานแห่งใหม่ เป็นต้น โดยโครงการเงินลงทุนที่มีมูลค่าตั้งแต่ 100
    ล้านบาทต้องนำเสนอต่อคณะกรรมการฯ เพื่อพิจารณาอนุมัติ

6.  ดำเนินการในเรื่องอื่น ๆ ตามที่คณะกรรมการบริษัทมอบหมาย

คณะกรรมการตรวจสอบ

โครงสร้าง: คณะกรรมการตรวจสอบได้รับการแต่งตั้งอย่างเป็นทางการเมื่อวันที่ 10 กันยายน
2542 ประกอบด้วยกรรมการที่ไม่ใช่ผู้บริหารของบริษัทฯ
และมีความเป็นอิสระจากฝ่ายปฏิบัติการอีกทั้งไม่มีความสัมพันธ์ที่อาจก่อให้เกิดความขัดแย้งทางผลประโยชน์

วาระการดำรงตำแหน่ง:
ประธานกรรมการตรวจสอบและกรรมการตรวจสอบมีระยะเวลาดำรงตำแหน่งเป็นเวลา 3 ปี

+-----------------------------------+----------------------------------+
| ชื่อ                                | ตำแหน่ง                           |
+-----------------------------------+----------------------------------+
| 1.  นายจอห์น ทอมพ์สัน                |   ประธานกรรมการตรวจสอบ           |
|                                   |                                  |
| 2.  นางสลักจิตต์ ปรีดาภรณ์             |   กรรมการตรวจสอบ                 |
|                                   |                                  |
| 3.  นายยิ่งศักดิ์ เจนรถา               |   กรรมการตรวจสอบ                 |
+-----------------------------------+----------------------------------+

นายจอห์น และนางสลักจิตต์ มีความเชี่ยวชาญและประสบการณ์ทางด้านการเงิน
ในขณะที่นายยิ่งศักดิ์มีประสบการณ์การทำงานที่เกี่ยวข้องกับธุรกิจอิเล็คทรอนิกส์

ขอบเขตและหน้าที่ของคณะกรรมการตรวจสอบ

1.  สอบทานให้บริษัทฯ มีการรายงานทางการเงินอย่างถูกต้องและเพียงพอ

2.  สอบทานให้บริษัทฯ มีระบบการควบคุมภายใน
    และระบบการตรวจสอบภายในที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทฯ
    ปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
    และกฎหมายที่เกี่ยวข้องกับธุรกิจของบริษัทฯ

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทฯ
    และเสนอค่าตอบแทนของบุคคลดังกล่าว รวมทั้งพิจารณาผลการปฏิบัติงานในปีที่ผ่านมา
    ตลอดจนพิจารณาถอดถอนผู้สอบบัญชี
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1
    ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์ทั้งนี้
    เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัทฯ

6.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
    ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อย
    ดังต่อไปนี้

1.  ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัทฯ

2.  ความเห็นเกี่ยวกับความเพียงพอของระบบควบคุมภายในของบริษัทฯ

3.  ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

4.  ความเห็นเกี่ยวกับความเหมาะสมของผู้สอบบัญชี

5.  ความเห็นเกี่ยวกับรายการที่อาจมีความขัดแย้งทางผลประโยชน์

6.  จำนวนการประชุมคณะกรรมการตรวจสอบ
    และการเข้าร่วมประชุมของกรรมการตรวจสอบแต่ละท่าน

7.  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
    (Charter)

8.  รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

9.  

7.  สนับสนุนและติดตามให้บริษัทฯ มีระบบการบริหารความเสี่ยงและมาตรการที่เหมาะสม

8.  กำกับดูแลให้การดำเนินงานของบริษัทฯ
    ให้เป็นไปตามแนวทางปฏิบัติของโครงการแนวร่วมปฏิบัติของภาคเอกชนไทยในการต่อต้านทุจริต
    รวมถึงสอบทานความถูกต้องของเอกสารอ้างอิงและแบบประเมินตนเองเกี่ยวกับมาตรการต่อต้านการคอร์รัปชั่นของบริษัทฯ

9.  ในการปฏิบัติหน้าที่ของคณะกรรมการตรวจสอบหากพบหรือมีข้อสงสัยว่ามีรายการหรือการกระทำดังต่อไปนี้
    ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัทฯ
    ให้คณะกรรมการตรวจสอบรายงานต่อคณะกรรมการของบริษัทเพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร

  9.1 รายการที่เกิดความขัดแย้งทางผลประโยชน์

  9.2 การทุจริต หรือมีสิ่งผิดปกติหรือมีความบกพร่องที่สำคัญในระบบควบคุมภายใน

  9.3 การฝ่าฝืนกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
  หรือกฎหมายที่เกี่ยวข้องกับธุรกิจของบริษัทฯ

  หากคณะกรรมการบริษัทหรือผู้บริหารไม่ดำเนินการให้มีการปรับปรุงแก้ไขภายในเวลาที่กำหนด
  กรรมการตรวจสอบรายใดรายหนึ่งอาจรายงานว่ามีรายการหรือการกระทำดังกล่าวต่อสำนักงานคณะกรรมการกำกับหลักทรัพย์
  และตลาดหลักทรัพย์หรือตลาดหลักทรัพย์ฯ

10. ปฏิบัติการอื่นใดตามที่คณะกรรมการของบริษัทมอบหมาย
    ด้วยความเห็นชอบจากคณะกรรมการตรวจสอบ

11. ทบทวนและปรับปรุงกฎบัตรคณะกรรมการตรวจสอบ
    และเสนอต่อคณะกรรมการบริษัทเพื่อพิจารณาอนุมัติ

คณะกรรมการสรรหา

โครงสร้าง: คณะกรรมการสรรหาได้รับการแต่งตั้งอย่างเป็นทางการเมื่อเดือนพฤศจิกายน 2547
ปัจจุบันประกอบด้วยกรรมการอิสระจำนวน 2 ท่าน และกรรมการบริหาร จำนวน 1 ท่าน
โดยคณะกรรมการสรรหาจะต้องประกอบด้วยสมาชิกส่วนใหญ่ที่เป็นกรรมการอิสระ

วาระการดำรงตำแหน่ง:
ประธานกรรมการสรรหาและกรรมการสรรหามีระยะเวลาดำรงตำแหน่งเป็นเวลา 3 ปี

+-----------------------------------+----------------------------------+
| ชื่อ                                | ตำแหน่ง                           |
+-----------------------------------+----------------------------------+
| 1.  นายยิ่งศักดิ์ เจนรถา               |   ประธานกรรมการสรรหา             |
|                                   |                                  |
| 2.  นายริชาร์ด เดวิด ฮัน              |   กรรมการสรรหา                   |
|                                   |                                  |
| 3.  นางสลักจิตต์ ปรีดาภรณ์             |   กรรมการสรรหา                   |
+-----------------------------------+----------------------------------+

ขอบเขตอำนาจหน้าที่ของคณะกรรมการสรรหา:

1.  ตรวจสอบขั้นตอน
    กระบวนการแต่งตั้งกรรมการบริษัทและผู้บริหารระดับสูงให้มีความถูกต้องโปร่งใส

2.  พิจารณาคัดเลือกผู้แข่งขันที่เหมาะสมซึ่งมีคุณสมบัติตรงตามความต้องการเพื่อนำเสนอต่อคณะกรรมการบริษัท

3.  สอบทานและนำเสนอแผนการสืบทอดตำแหน่งของกรรมการบริหาร

4.  สอบทานทุก ๆ ปี ในเรื่องขนาดและองค์ประกอบของคณะกรรมการบริษัท
    รวมทั้งการให้ข้อเสนอแนะต่าง ๆ

คณะกรรมการกำกับดูแลกิจการ

โครงสร้าง: คณะกรรมการกำกับดูแลกิจการได้รับการแต่งตั้งอย่างเป็นทางการเมื่อปี 2556
ซึ่งประกอบด้วยกรรมการอิสระเป็นส่วนใหญ่

วาระการดำรงตำแหน่ง:
ประธานกรรมการกำกับดูแลกิจการและกรรมการกำกับดูแลกิจการมีระยะเวลาดำรงตำแหน่งเป็นเวลา
3 ปี

+-----------------------------------+----------------------------------+
| ชื่อ                                | ตำแหน่ง                           |
+-----------------------------------+----------------------------------+
| 1.  นายเทอร์เรนซ ฟิลิป เวียร์          |   ประธานกรรมการกำกับดูแลกิจการ      |
|                                   |                                  |
| 2.  นางสลักจิตต์ ปรีดาภรณ์             |   กรรมการกำกับดูแลกิจการ            |
|                                   |                                  |
| 3.  นายยิ่งศักดิ์ เจนรถา               |   กรรมการกำกับดูแลกิจการ            |
+-----------------------------------+----------------------------------+

ขอบเขตอำนาจหน้าที่และความรับผิดชอบ

1.  พิจารณาทบทวนและปรับปรุงนโยบายการกำกับดูแลกิจการของบริษัทฯ อย่างสมํ่าเสมอ
    อย่างน้อยปีละ 1 ครั้ง เพื่อให้สอดคล้องกับแนวทางปฏิบัติตามมาตรฐานสากล
    และข้อเสนอแนะของสถาบันกำกับฯ หรือหน่วยงานที่เกี่ยวข้อง

2.  ติดตามและประเมินผลการปฏิบัติหน้าที่ของกรรมการและฝ่ายบริหารตามแนวทางการปฏิบัติที่ดี
    ที่กำหนดไว้ในนโยบายการกำกับดูแลกิจการเป็นประจำทุกสิ้นปี

3.  ปฏิบัติงานอื่นใดที่ได้รับมอบหมายจากคณะกรรมการบริษัท

คณะกรรมการบริหารความเสี่ยง

โครงสร้าง: คณะกรรมการได้แต่งตั้งคณะกรรมการบริหารความเสี่ยงในปี 2551
คณะกรรมการบริหารความเสี่ยงสามารถมอบหมายหน้าที่ให้ทีมบริหารแต่ละโรงงานรับผิดชอบดำเนินงานตาม

วาระการดำรงตำแหน่ง: ไม่มีกำหนดระยะเวลา

+------------------------+---------------------------------------------+
| ชื่อ                     | ตำแหน่ง                                      |
+------------------------+---------------------------------------------+
| 1.  นายเทอร์เรนซ ฟิลิป    |   ประธานกรรมการบริหารความเสี่ยง                |
|     เวียร์               |                                             |
|                        |   กรรมการบริหารความเสี่ยง                      |
| 2.  นายวิง เกิง เชาว์     |                                             |
|                        |   กรรมการบริหารความเสี่ยง                      |
| 3.  นายซันเจ มิตรา       |                                             |
|                        |   กรรมการบริหารความเสี่ยง                      |
| 4.  นายสตีเว่น ลี         |                                             |
|                        |   กรรมการบริหารความเสี่ยง                      |
| 5.  นายสมชาย           |                                             |
|     จันทราจีระธำรงค์      |                                             |
+------------------------+---------------------------------------------+

หน้าที่และความรับผิดชอบของคณะกรรมการบริหารความเสี่ยง:

คณะกรรมการบริษัทได้อนุมัติให้คณะกรรมการบริหารความเสี่ยง
มีหน้าที่รับผิดชอบในการนำนโยบายการบริหารจัดการความเสี่ยงไปปฏิบัติประเมินประสิทธิภาพของการบริหารจัดการต่อความเสี่ยง
ติดตามดูแลและรายงานวิธีการหรือแนวทางในการตอบสนองต่อความเสี่ยง
เพื่อจำกัดความเสี่ยงให้อยู่ในระดับที่สามารถยอมรับได้
และรายงานผลของการบริหารจัดการด้านความเสี่ยงต่อคณะกรรมการบริษัทเป็นระยะ

(2) คณะกรรมการตรวจสอบที่มีความรู้ และประสบการณ์ในการสอบทานงบการเงินของบริษัท

1.  นายจอห์น ทอมพ์สัน

2.  นางสลักจิตต์ ปรีดาภรณ์

9.3 การสรรหาและแต่งตั้งกรรมการและผู้บริหารระดับสูงสุด

(1) กรรมการอิสระ

การคัดเลือกและสรรหากรรมการ

การสรรหาและแต่งตั้งกรรมการและกรรมการอิสระ

ในการคัดเลือกและสรรหากรรมการ
คณะกรรมการมุ่งเน้นถึงความโปร่งใสในการสรรหาและคัดเลือกบุคคลที่เข้ามาดำรงตำแหน่งกรรมการ
โดยบริษัทฯ มีนโยบายที่จะใช้บริษัทที่ปรึกษา (Professional Search Firm)
หรือฐานข้อมูลกรรมการ (Director Pool) ในการสรรหากรรมการใหม่ นอกจากนี้บริษัทฯ
มีนโยบายในการให้สิทธิผู้ถือหุ้นส่วนน้อยเสนอรายชื่อผู้ที่เหมาะสมมาเป็นกรรมการ ซึ่งบริษัทฯ
มีคณะกรรมการสรรหาเพื่อช่วยพิจารณาถึงคุณสมบัติ และความเหมาะสมของผู้สมัคร
หรือกรรมการที่ครบกำหนดออกตามวาระ หรือลาออก และเสนอความเห็นต่อคณะกรรมการบริษัท
เพื่อขอความเห็นชอบจากคณะกรรมการ
จากนั้นจะนำเสนอรายชื่อกรรมการดังกล่าวต่อที่ประชุมผู้ถือหุ้นเป็นผู้เลือกตั้งกรรมการดังกล่าว

ในปี 2562 ไม่มีผู้สมัครที่ได้รับการเสนอชื่อจากผู้ถือหุ้นส่งมาที่คณะกรรมการสรรหาเพื่อพิจารณา
ดังนั้นคณะกรรมการสรรหาได้พิจารณาจากกรรมการที่ครบกำหนดออกตามวาระโดยพิจารณาจากวุฒิการศึกษา
ทักษะ ประสบการณ์การทำงาน ผลงานในปีที่ผ่านมา
ความเต็มใจและเวลาที่จะทุ่มเทให้กับคณะกรรมการ และคุณสมบัติ ต่าง ๆ
ที่สอดคล้องกับกลยุทธ์ในการดำเนินธุรกิจของบริษัทฯ

คุณสมบัติของกรรมการอิสระ

บุคคลที่จะดำรงตำแหน่งกรรมการอิสระของบริษัทฯ เป็นผู้ซึ่งมีความรู้ความสามารถ
และมีความพร้อมในการทำงานในหน้าที่ของตนอย่างน้อยที่สุดสมาชิกในคณะกรรมการตรวจสอบ 1
ท่านจะต้องมีความรู้ความสามารถทางการเงิน
และที่สำคัญกรรมการอิสระจะต้องเป็นบุคคลที่ไม่ขัดต่อข้อกำหนดใด ๆ
ของตลาดหลักทรัพย์แห่งประเทศไทย หรือข้อบังคับบริษัทฯ

เพื่อให้มั่นใจว่าคณะกรรมการบริษัทประกอบด้วยกรรมการอิสระผู้ซึ่งสามารถปฏิบัติงานโดยใช้ดุลพินิจตามความสามารถที่ดีที่สุดของตน
กรรมการอิสระทุกท่านจะต้องมีคุณสมบัติตามข้อกำหนดของคณะกรรมการกำกับหลักทรัพย์และตลาดหลักทรัพย์
โดยกรรมการอิสระจะต้องเป็นกรรมการผู้ซึ่ง

1.  ถือหุ้นไม่เกินร้อยละ 0.5 ของจำนวนหุ้นที่มีสิทธิออกเสียงทั้งหมด ในบริษัทฯ บริษัทย่อย
    บริษัทร่วม ผู้ถือหุ้นรายใหญ่หรือผู้มีอำนาจควบคุม
    (เกณฑ์นี้เข้มกว่าข้อกำหนดของคณะกรรมการกำกับหลักทรัพย์และตลาดหลักทรัพย์)

2.  ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้รับเงินเดือนประจำหรือผู้มีอำนาจควบคุมจากบริษัทฯ บริษัทย่อย บริษัทร่วม
    ผู้ถือหุ้นรายใหญ่หรือของผู้มีอำนาจควบคุม
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี

3.  ไม่มีความสัมพันธ์ทางธุรกิจหรือโดยการจดทะเบียนตามกฎหมายในลักษณะที่เป็นบิดามารดา
    คู่สมรส พี่น้องและบุตร รวมทั้งคู่สมรสของบุตรของผู้บริหาร ผู้ถือหุ้นรายใหญ่ผู้มีอำนาจควบคุม
    หรือบุคคลที่ได้รับการเสนอชื่อให้เป็นผู้บริหาร หรือผู้มีอำนาจควมคุมของบริษัทฯ หรือบริษัทย่อย

4.  ไม่มีหรือเคยมีความสัมพันธ์ทางธุรกิจกับบริษัทฯ บริษัทย่อย บริษัทร่วม
    ผู้ถือหุ้นรายใหญ่หรือผู้มีอำนาจควบคุมของบริษัทฯ
    ในลักษณะที่อาจเป็นการขัดขวางการใช้วิจารณญาณอย่างอิสระของตน
    รวมทั้งไม่เป็นหรือเคยเป็นผู้ถือหุ้นที่มีนัย
    หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัทฯ บริษัทย่อย บริษัทร่วม
    ผู้ถือหุ้นรายใหญ่หรือผู้มีอำนาจควบคุมของบริษัทฯ
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี
    ทั้งนี้รวมถึงการทำรายการค้าที่ทำเป็นปกติเพื่อประกอบกิจการ
    การเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการหรือการให้
    หรือรับความช่วยเหลือทางการเงิน ด้วยการรับหรือให้กู้ยืม คํ้าประกัน
    การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน ซึ่งเป็นผลให้บริษัทฯ
    หรือคู่สัญญามีภาระหนี้ที่ต้องชำระต่ออีกฝ่ายหนึ่ง
    ตั้งแต่ร้อยละสามของสินทรัพย์ที่มีตัวตนสุทธิของบริษัทฯ หรือตั้งแต่ยี่สิบล้านบาทขึ้นไป
    แล้วแต่จำนวนใดจะตํ่ากว่า

5.  ไม่เป็นหรือเคยเป็นผู้สอบบัญชีของบริษัทฯ บริษัทย่อย บริษัทร่วม
    ผู้ถือหุ้นรายใหญ่หรือผู้มีอำนาจควบคุมของบริษัทฯ และไม่เป็นผู้ถือหุ้นที่มีนัย ผู้มีอำนาจควบคุม
    หรือหุ้นส่วนของสำนักสอบบัญชี ซึ่งมีผู้สอบบัญชีของบริษัทฯ บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุมของบริษัทฯ สังกัดอยู่
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี

6.  ไม่เป็นหรือเคยเป็นผู้ให้บริการทางวิชาชีพใด ๆ
    ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
    ซึ่งได้รับค่าบริการเกินกว่าสองล้านบาทต่อปีจากบริษัทฯ บริษัทย่อย ผู้ถือหุ้นรายใหญ่
    หรือผู้มีอำนาจควบคุมของบริษัทฯ และไม่เป็นผู้ถือหุ้นที่มีนัย ผู้มีอำนาจควบคุม
    หรือหุ้นส่วนของผู้ให้บริการทางวิชาชีพนั้นด้วย
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี

7.  ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัทฯ ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

8.  ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทฯ
    หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
    ลูกจ้าง พนักงาน ที่ปรึกษาที่รับเงินเดือนประจำ
    หรือถือหุ้นเกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทอื่น
    ซึ่งประกอบการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทฯ
    หรือบริษัทย่อย

9.  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัทฯ

วาระการดำรงตำแหน่งของกรรมการอิสระ ไม่เกิน 9 ปีนับจากวันแต่งตั้งครั้งแรกโดยไม่มีข้อยกเว้น

(2) การสรรหากรรมการและผู้บริหารสูงสุด

นโยบายความหลากหลายในโครงสร้างของคณะกรรมการ (Board Diversity)

  คณะกรรมการได้กำหนดนโยบายความหลากหลายในโครงสร้างของคณะกรรมการสำหรับผู้ที่จะมาทำหน้าที่เป็นกรรมการ
  โดยพิจารณาจากทักษะที่จำเป็นที่ยังขาดอยู่ในคณะกรรมการ รวมทั้งวิชาชีพ
  ความเชี่ยวชาญเฉพาะด้าน เพศ เป็นต้น
  ดังจะเห็นได้จากการที่คณะกรรมการได้มีการสรรหากรรมการอิสระที่เป็นผู้หญิงจำนวน 1 ท่าน
  เพื่อให้มีความหลากหลายของโครงสร้างคณะกรรมการ

คุณสมบัติของกรรมการ

  บุคคลที่จะดำรงตำแหน่งกรรมการของบริษัทฯ เป็นผู้ซึ่งมีความรู้ความสามารถ
  และมีความพร้อมในการทำงานในหน้าที่ของตน ต้องมีคุณสมบัติอย่างน้อย ดังต่อไปนี้

1.  มีคุณสมบัติและไม่มีลักษณะต้องห้ามตามที่กำหนดไว้ในกฎหมายว่าด้วยบริษัทมหาชนจำกัด
    รวมทั้งต้องไม่มีลักษณะที่แสดงถึงการขาดความเหมาะสมที่จะได้รับความไว้วางใจให้บริหารจัดการบริษัทฯ
    จากผู้ถือหุ้นตามที่คณะกรรมการกำกับหลักทรัพย์และตลาดหลักทรัพย์ประกาศกำหนด

2.  มีความรู้ ทักษะ ความเชี่ยวชาญ วิชาชีพ การศึกษา เพศหญิงและเพศชาย
    ที่คณะกรรมการเห็นสมควรให้มีความหลากหลายต่อโครงสร้างของคณะกรรมการ
    อีกทั้งมีคุณสมบัติที่สอดคล้องกับกลยุทธ์ในการดำเนินธุรกิจของบริษัทฯ
    นอกจากนี้กรรมการบริหารอย่างน้อย 1 คน ต้องมีประสบการณ์ในอุตสาหกรรมอิเล็คทรอนิกส์
    หรือที่เกี่ยวข้องกับธุรกิจของบริษัทฯ

3.  สามารถอุทิศตนให้อย่างเต็มที่โดยเฉพาะในการตัดสินใจที่สำคัญ ๆ
    และในการทำหน้าที่เพื่อผลประโยชน์ของบริษัทฯ
    และเข้าร่วมประชุมคณะกรรมการและประชุมผู้ถือหุ้นได้ทุกครั้ง
    ยกเว้นกรณีจำเป็นหรือมีเหตุสุดวิสัย

4.  เป็นผู้ที่มีคุณธรรม จริยธรรม
    และคุณสมบัติอื่นใดที่อาจจะมีการกำหนดเพิ่มเติมตามกฎหมายหรือตามความเหมาะสมของคณะกรรมการฯ

การแต่งตั้งกรรมการ

การแต่งตั้งกรรมการให้เป็นไปตามข้อบังคับของบริษัทฯ
ที่กำหนดให้ที่ประชุมผู้ถือหุ้นใช้วิธีการลงคะแนนเสียงเลือกตั้งกรรมการให้ถือว่าผู้ถือหุ้นมีคะแนนเสียงเท่ากับหนึ่งหุ้นต่อหนึ่งเสียง
ผู้ถือหุ้นแต่ละคนจะใช้คะแนนเสียงที่มีอยู่ทั้งหมดเลือกตั้งกรรมการเป็นรายบุคคลหรือหลายคนพร้อมกันซึ่งจะแบ่งแยกคะแนนเสียงให้ผู้หนึ่งผู้ใดมากหรือน้อยเพียงใดไม่ได้
บุคคลที่ได้รับคะแนนเสียงสูงสุดตามลำดับลงมาเป็นผู้ได้รับเลือกตั้งเป็นกรรมการเท่าจำนวนกรรมการที่จะพึงเลือกตั้งในครั้งนั้น
ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
ให้ประธานที่ประชุมออกเสียงได้เพิ่มขึ้นอีกหนึ่งเสียงเป็นเสียงชี้ขาด

กรณีที่ตำแหน่งกรรมการว่างลงเนื่องจากเหตุอื่นนอกจากการครบวาระออกจากตำแหน่งกรรมการ
ให้คณะกรรมการพิจารณาแต่งตั้งบุคคลซึ่งมีคุณสมบัติ
และไม่มีลักษณะต้องห้ามตามกฎหมายเข้าเป็นกรรมการแทน ในการประชุมคณะกรรมการคราวถัดไป
เว้นแต่วาระของกรรมการที่พ้นจากตำแหน่งจะเหลือน้อยกว่า 2 เดือน
โดยบุคคลซึ่งเข้าเป็นกรรมการแทนจะอยู่ในตำแหน่งกรรมการได้เพียงวาระที่ยังเหลืออยู่ของกรรมการซึ่งตนแทน
ทั้งนี้มติการแต่งตั้งบุคคลเข้าเป็นกรรมการแทนดังกล่าว ต้องได้รับคะแนนเสียงไม่น้อยกว่า 3 ใน 4
ของกรรมการที่ยังเหลืออยู่

9.4 การกำกับดูแลการดำเนินกิจการของบริษัทย่อย

คณะกรรมการบริษัทมีกลไกในการกำกับดูแลที่ทำให้สามารถควบคุมดูแลการจัดการและรับผิดชอบการดำเนินงานของบริษัทย่อย
และ บริษัทร่วม เพื่อดูแลรักษาผลประโยชน์ในการลงทุนของบริษัทฯ
คณะกรรมการได้มอบหมายให้คณะกรรมการบริหารทำหน้าที่กำกับดูแลและรับผิดชอบการดำเนินงานของบริษัทย่อยและบริษัทร่วม
รวมถึงการส่งบุคคลเพื่อเป็นตัวแทนของบริษัทฯ ไปเป็นกรรมการผู้บริหาร หรือผู้มีอำนาจควบคุม
และรายงานต่อคณะกรรมการ จากมติคณะกรรมการครั้งที่ 6/2556
นี้ได้กำหนดให้บุคคลที่ได้รับการแต่งตั้งนั้น ต้องได้รับอนุมัติจากคณะกรรมการบริษัทก่อนที่จะไปลงมติ
หรือใช้สิทธิออกเสียงในเรื่องสำคัญในระดับเดียวกับที่ต้องได้รับจากคณะกรรมการ
รวมถึงการทำรายการเกี่ยวโยง
การได้มาหรือจำหน่ายไปซึ่งสินทรัพย์โดยใช้หลักเกณฑ์ที่เกี่ยวข้องกับการเปิดเผยข้อมูลและการทำรายการดังกล่าวในลักษณะเดียวกับหลักเกณฑ์ของบริษัทฯ
รวมถึงการดูแลให้มีการจัดเก็บข้อมูล และการบันทึกบัญชีของบริษัทย่อยให้บริษัทฯ สามารถตรวจสอบ
และรวบรวมมาจัดทำงบการเงินรวมได้ทันกำหนดด้วย

9.5 การดูแลเรื่องการใช้ข้อมูลภายใน

บริษัทฯ
มีมาตรการป้องกันกรรมการและผู้บริหารใช้ข้อมูลภายในเพื่อหาประโยชน์ให้แก่ตนเองหรือผู้อื่นในทางมิชอบ
โดยได้กำหนดไว้เป็นลายลักษณ์อักษรในจรรยาบรรณทางธุรกิจ
การใช้ข้อมูลภายในเพื่อทำการซื้อขายหลักทรัพย์ของบริษัทฯ เป็นสิ่งที่ต้องห้าม บริษัทฯ
มีระบบในการป้องกันการใช้ข้อมูลภายในเพื่อประโยชน์ส่วนตน ดังนี้

-   มีการสื่อสารในเรื่องนโยบายจริยธรรมธุรกิจสำหรับคณะกรรมการ ผู้บริหาร และพนักงาน
    โดยกรรมการและผู้บริหารได้ลงนามปีละครั้ง เพื่อรับทราบและปฏิบัติตามนโยบาย

-   ดำเนินการส่งจดหมายเวียนแจ้งเตือนกรรมการและผู้บริหารที่ทราบข้อมูลภายในเป็นประจำทุกไตรมาส
    ถึงช่วงเวลาที่ไม่ควรซื้อขายหลักทรัพย์ของบริษัทฯ เป็นระยะเวลา 1
    เดือนก่อนวันที่งบการเงินจะเผยแพร่ต่อสาธารณชน และอย่างน้อย 24
    ชั่วโมงภายหลังข้อมูลได้เผยแพร่ต่อสาธารณชนแล้ว

-   กำหนดให้กรรมการและผู้บริหารแจ้งต่อคณะกรรมการ หรือเลขานุการบริษัทเกี่ยวกับการซื้อ -
    ขายหลักทรัพย์ของตนเองอย่างน้อย 1 วันล่วงหน้าก่อนทำการซื้อขาย

-   กำหนดให้กรรมการและผู้บริหาร
    ต้องเปิดเผยและรายงานการซื้อ-ขาย/ถือครองหลักทรัพย์ของบริษัทฯ
    ต่อเลขานุการบริษัทเพื่อส่งรายงานไปยังสำนักงานคณะกรรมการกำกับหลักทรัพย์ภายในระยะเวลาตามที่กฎหมายและระเบียบข้อบังคับกำหนดไว้ทุกครั้ง

-   เลขานุการบริษัทจะมีการยืนยันสอบทานข้อมูลการถือครองหลักทรัพย์ของกรรมการและผู้บริหารเป็นรายบุคคลทุกสิ้นเดือน

-   มีการรายงานการถือครองหลักทรัพย์ของกรรมการและผู้บริหารต่อที่ประชุมคณะกรรมการทุกครั้ง

9.6 ค่าตอบแทนผู้ตรวจสอบบัญชี

คณะกรรมการจัดให้มีผู้ตรวจสอบบัญชีที่เป็นอิสระและมีคุณสมบัติที่ได้รับการยอมรับเป็นผู้สอบบัญชีของบริษัทที่ได้รับความเห็นชอบจากสำนักงานก.ล.ต
โดยแต่งตั้งผู้สอบบัญชีหมุนเวียนอย่างน้อยทุก ๆ 5 ปี
และผู้สอบบัญชีคนเดิมจะไม่ได้รับการแต่งตั้งให้ทำหน้าที่สอบบัญชี 2 ปีติดต่อกัน

คณะกรรมการมีหน้าที่รับผิดชอบในการแต่งตั้งผู้สอบบัญชีภายนอกและกำหนดจำนวนเงินค่าสอบบัญชีโดยให้ผู้ถือหุ้นอนุมัติ
จะไม่มีกรรมการท่านใด หรือผู้แทน หรือพนักงานใด
สามารถได้รับการแต่งตั้งมาทำหน้าที่ผู้สอบบัญชีในช่วงที่ยังทำหน้าที่ในตำแหน่งอยู่

ผู้สอบบัญชีมีอำนาจในการตรวจสอบบัญชี เอกสารและหลักฐานอื่น ๆ
ที่เกี่ยวข้องกับรายได้และค่าใช้จ่าย รวมไปถึงสินทรัพย์และหนี้สินของบริษัทในช่วงเวลาทำการ
ในกรณีนี้ ผู้สอบบัญชีมีอำนาจในการซักถามกรรมการ พนักงาน เจ้าหน้าที่ของบริษัททุก ๆ ตำแหน่ง
และผู้แทนของบริษัท และแนะนำพวกเขาที่จะให้ข้อเท็จจริงทางการเงิน
หรือจัดหาเอกสารหรือหลักฐานที่เกี่ยวข้องกับการดำเนินธุรกิจของบริษัท
ผู้สอบบัญชีมีหน้าที่เข้าร่วมประชุมผู้ถือหุ้นทุกครั้ง เมื่อมีการพิจารณางบดุลบัญชี
กำไรและขาดทุนของงบการเงิน และปัญหาที่เกี่ยวข้องในด้านบัญชีของบริษัท

ค่าตอบแทนของผู้สอบบัญชี

ในปี 2562 ที่ประชุมผู้ถือหุ้นอนุมัติแต่งตั้งผู้สอบบัญชี นางสาวกมลทิพย์ เลิศวิทย์วรเทพ
ทะเบียนผู้สอบบัญชีรับอนุญาตเลขที่ 4377 แห่งบริษัท สำนักงาน อีวาย จำกัด
เป็นผู้สอบบัญชีของบริษัทฯ ประจำปี 2562 และอนุมัติค่าตอบแทนของผู้สอบบัญชีประจำปี
รวมทั้งสิ้นเป็นจำนวนเงิน 2,450,000 บาท

ค่าตอบแทนผู้สอบบัญชีของบริษัทฯ และบริษัทย่อย 3 แห่ง ที่จ่ายให้สำนักงานสอบบัญชีสำนักงาน อีวาย
จำกัด ประเทศไทย มีดังนี้

1. ค่าสอบบัญชี (Audit fee)

  (หน่วย: บาท)

+---------------------------------+-------------------+-------+-------+
| บริษัท                            | ชื่อผู้สอบบัญชี         | 2562  | 2561  |
+---------------------------------+-------------------+-------+-------+
| 1.  บริษัท ฮานา ไมโครอิเล็คโทรนิคส   | นางสาวกมลทิพย์      | 2,45  | 2,27  |
|     จำกัด (มหาชน)                | เลิศวิทย์วรเทพ       | 0,000 | 0,000 |
+---------------------------------+-------------------+-------+-------+
| 2.  บริษัท ฮานา เซมิคอนดักเตอร์      | นางสาวกมลทิพย์      | 1,26  | 1,16  |
|     (อยุธยา) จำกัด                | เลิศวิทย์วรเทพ       | 0,000 | 0,000 |
+---------------------------------+-------------------+-------+-------+
| 3.  บริษัท ฮานา เซมิคอนดักเตอร์      | นางสาวกมลทิพย์      | 15    | 15    |
|     (กรุงเทพ) จำกัด               | เลิศวิทย์วรเทพ       | 0,000 | 0,000 |
+---------------------------------+-------------------+-------+-------+
| 4.  บริษัท ฮานา เซมิคอนดักเตอร์      | นางสาวกมลทิพย์      | 34    | 34    |
|     อินเตอร์เนชั่นแนล จำกัด          | เลิศวิทย์วรเทพ       | 0,000 | 0,000 |
+---------------------------------+-------------------+-------+-------+
| รวมค่าตอบแทนจากการสอบบัญชี         |                   | 4,20  | 3,92  |
|                                 |                   | 0,000 | 0,000 |
+---------------------------------+-------------------+-------+-------+

2. ค่าบริการอื่น (Non-audit fee)

(หน่วย: บาท)

+--------------------+------------------------------+--------+---------+
| บริษัท               | ค่าบริการอื่น                    | 2562   | 2561    |
+--------------------+------------------------------+--------+---------+
| บริษัท ฮานา          | 1.  ค่าตรวจสอบบัญช             | 3      | 360,000 |
|                    | ีตามเงื่อนไขของบัตรส่งเสริมการลงทุน | 60,000 |         |
| ไมโครอิเล็คโทรนิคส    |                              |        | 40,000  |
| จำกัด (มหาชน)       | 2.  ค่าตร                     | 60,000 |         |
|                    | วจสอบการทำลายสินค้าคงเหลือที่ชำรุด |        |         |
|                    |     เสื่อมสภาพ หรือล้าสมัย        |        |         |
+--------------------+------------------------------+--------+---------+
| บริษัท ฮานา          | 1.  ค่าตรวจสอบบัญช             | 2      | 270,000 |
|                    | ีตามเงื่อนไขของบัตรส่งเสริมการลงทุน | 70,000 |         |
| เซมิคอนดักเตอร์       |                              |        | 0       |
| (อยุธยา) จำกัด       | 2.  ค่าตร                     | 0      |         |
|                    | วจสอบการทำลายสินค้าคงเหลือที่ชำรุด |        |         |
|                    |     เสื่อมสภาพ หรือล้าสมัย        |        |         |
+--------------------+------------------------------+--------+---------+
| รวมค่าบริการอื่น       |                              | 6      | 670,000 |
|                    |                              | 90,000 |         |
+--------------------+------------------------------+--------+---------+

สำหรับปีสิ้นสุดวันที่ 31ธันวาคม 2562 ผู้สอบบัญชีของบริษัทฯ ยืนยันต่อคณะกรรมการตรวจสอบ
ในการรักษาความเป็นอิสระของผู้ประกอบวิชาชีพบัญชีต่อบริษัทฯ และบริษัทในเครือ
ตามจรรยาบรรณของผู้ประกอบวิชาชีพบัญชี โดยมิได้ถือหุ้นในบริษัทฯ และบริษัทในเครือ
มิได้มีการให้บริการด้านอื่นซึ่งมิใช่งานตรวจสอบบัญชี และผู้สอบบัญชีและสำนักงานตรวจสอบบัญชี
มิได้จัดซื้อสินค้าและบริการจากบริษัทฯ แต่อย่างใด

9.7 การนำหลักการกำกับดูแลกิจการที่ดีสำหรับบริษัทจดทะเบียนปี 2560 ไปปรับใช้

การปฏิบัติตามหลักการกำกับดูแลกิจการเป็นกลไกสำคัญในการเสริมสร้างบรรษัทภิบาลที่ดีขององค์กร
ในปี 2562 คณะกรรมการบริษัทได้มีมติเห็นชอบตามข้อเสนอของคณะกรรมการกำกับดูแลกิจการ
ในการพิจารณาทบทวนความเหมาะสมของการนำหลักการกำกับดูแลกิจการที่ดีสำหรับบริษัทจดทะเบียน
ปี 2560 หรือ Corporate Governance Code (CG Code) for Listed Companies 2017
ที่ออกโดยคณะกรรมการกำกับตลาดหลักทรัพย์และตลาดหลักทรัพย์
ในส่วนที่สามารถนำไปปรับใช้ตามความเหมาะสมสำหรับธุรกิจของบริษัทฯ แล้ว
ตามหลักปฏิบัติสำหรับคณะกรรมการ 8 ข้อหลัก ดังนี้

หลักปฏิบัติ 1:
ตระหนักถึงบทบาทและความรับผิดชอบของคณะกรรมการในฐานะผู้นำองค์กรที่สร้างคุณค่าให้แก่กิจการอย่างยั่งยืน

หลักปฏิบัติ 2: กำหนดวัตถุประสงค์และเป้าหมายหลักของกิจการที่เป็นไปเพื่อความยั่งยืน

หลักปฏิบัติ 3: เสริมสร้างคณะกรรมการที่มีประสิทธิผล

หลักปฏิบัติ 4: สรรหาและพัฒนาผู้บริหารระดับสูงและการบริหารบุคลากร

หลักปฏิบัติ 5: ส่งเสริมนวัตกรรมและการประกอบธุรกิจอย่างมีความรับผิดชอบ

หลักปฏิบัติ 6: ดูแลให้มีระบบการบริหารความเสี่ยงและการควบคุมภายในที่เหมาะสม

หลักปฏิบัติ 7: รักษาความน่าเชื่อถือทางการเงินและการเปิดเผยข้อมูล

หลักปฏิบัติ 8: สนับสนุนการมีส่วนร่วมและการสื่อสารกับผู้ถือหุ้น

ในปี 2562
คณะกรรมการยังได้มีการพิจารณาในส่วนหลักปฏิบัติที่ยังไม่สามารถหรือยังมิได้นำไปปรับใช้
พร้อมเหตุผลและความจำเป็นบันทึกไว้ในมติคณะกรรมการและจะมีการพิจารณาทบทวนเป็นประจำทุกปี

การปฏิบัติตามหลักการกำกับดูแลกิจการที่ดีของตลาดหลักทรัพย์แห่งประเทศไทย

คณะกรรมการบริษัทได้ให้ความสำคัญต่อการปฏิบัติตามหลักการกำกับดูแลกิจการที่ดีสำหรับบริษัทจดทะเบียนปี
2555 ตามแนวทางของตลาดหลักทรัพย์แห่งประเทศไทยที่ครอบคลุมหลักการสำคัญใน 5
หมวดอย่างต่อเนื่อง ดังนี้

หมวดที่ 1: สิทธิของผู้ถือหุ้น

หมวดที่ 2: การปฏิบัติต่อผู้ถือหุ้นอย่างเท่าเทียมกัน

หมวดที่ 3: สิทธิของผู้มีส่วนได้เสีย

หมวดที่ 4: การเปิดเผยข้อมูลและความโปร่งใส

หมวดที่ 5: ความรับผิดชอบของคณะกรรมการ

ในปี 2562 คณะกรรมการได้ทบทวนการปฏิบัติตามหลักการกำกับดูแลกิจการที่ดี
ซึ่งมีบางประการที่บริษัทฯ
มีการปรับใช้มาตรการหรือแนวทางทดแทนอื่นโดยพิจารณาตามสถานการณ์ที่เหมาะสมของบริษัทฯ
ส่งผลให้บริษัทฯ ไม่ได้ปฏิบัติตามหลักการกำกับดูแลกิจการที่ดีในหัวข้อและด้วยเหตุผล ดังนี้

+----------------------------------+-----------------------------------+
| ข้อที่ยังไม่ปฏิบัติ                      | เหตุผล                             |
+----------------------------------+-----------------------------------+
| 1.  คณะกรรมการค                  | โครงสร้างค                         |
| วรประกอบด้วยกรรมการที่เป็นอิสระมากกว่า | ณะกรรมการบริษัทประกอบด้วยกรรมการอิสระ |
|     50%                          | 3 ท่าน และ กรรมการบริหาร 3 ท่าน      |
|                                  | ซึ่งประกอบด้วยกรร                    |
|                                  | มการอิสระกึ่งหนึ่งของจำนวนกรรมการทั้งหมด |
| คณะกรรมการควรประกอบด้วยกรรมการอิสร | โดยที่                              |
| ะมากกว่ากึ่งหนึ่งของจำนวนกรรมการทั้งหมด |                                   |
|                                  | 1)  ประธานกรรมก                   |
|                                  | ารและกรรมการผู้จัดการไม่เป็นบุคคลเดียวกัน |
|                                  |                                   |
|                                  | 2)  ประธานกรรมการเป็นกรรมการอิสระ   |
|                                  |                                   |
|                                  | 3)  ประธานกรรมการและกรรม          |
|                                  | การผู้จัดการไม่เป็นบุคคลในครอบครัวเดียวกัน |
|                                  |                                   |
|                                  | 4)  ประธานก                       |
|                                  | รรมการไม่เป็นสมาชิกในคณะกรรมการบริหาร |
|                                  |     หรือคณะทำงาน                   |
|                                  |     หรือมีหรือได้รับมอบ                |
|                                  | หมายให้มีหน้าที่ความรับผิดชอบด้านการบริหาร |
+----------------------------------+-----------------------------------+
| ข้อที่ยังไม่ปฏิบัติ                      | เหตุผล                             |
+----------------------------------+-----------------------------------+
|                                  | นอกจากนี้ในปี 2562                   |
|                                  | คณะกรรมกา                         |
|                                  | รบริษัทเห็นตามที่คณะกรรมการสรรหาเสนอว่า |
|                                  | ปัจจุบันองค์ประกอบของคณะกรรมการและคุณส |
|                                  | มบัติของกรรมการบริษัทมีความเหมาะสมและม |
|                                  | ีประสิทธิภาพในการทำหน้าที่ของคณะกรรมการ |
+----------------------------------+-----------------------------------+
| 2.  แต่งตั้งคณะกรรมการกำหนดค่าตอบแทน | เนื่องจากคณะกรรมการบ                |
|                                  | ริษัทได้กำหนดโครงสร้างการจ่ายค่าตอบแทนข |
|   คณะกรรมก                       | องคณะกรรมการสำหรับกรรมการอิสระเท่านั้น |
| ารควรแต่งตั้งคณะกรรมการกำหนดค่าตอบแท | ส่วนค                              |
| นซึ่งประกอบด้วยกรรมการอิสระเป็นส่วนใหญ่ | ่าตอบแทนของกรรมการที่เป็นผู้บริหารจะเป็นก |
|   โดยกำหนดหน้าที่และความรับผิดชอบ     | ารจ่ายค่าตอบแทนในฐานะพนักงานของบริษัทฯ |
|   และจัดประชุมอย่างน้อยปีละ 2 ครั้ง     | ทั้งนี้คณะกรรมการ                     |
|                                  | ยังไม่ได้จัดตั้งคณะกรรมการกำหนดค่าตอบแทน |
|                                  | โดยคณะกรรม                        |
|                                  | การทั้งคณะมีหน้าที่ในการกำหนดนโยบายค่าตอ |
|                                  | บแทนและโครงสร้างค่าตอบแทนของกรรมการ |
|                                  | โดยมีกระบวนการกำหนดค่าตอบแทนที่โปร่งใส |
|                                  | มีการเปรียบเทียบค่าตอบแทนกับอุตสาหกรรม  |
|                                  | รวมถึงมีการพิจารณาบทบา               |
|                                  | ทหน้าที่ความรับผิดชอบของกรรมการแต่ละท่าน |
|                                  | ซึ่งค่าตอบแทนกรรมการบริษัททุกรูปแบบ      |
|                                  | คณะกรรมการมีก                      |
|                                  | ารขอความเห็นชอบจากผู้ถือหุ้นเป็นประจำทุกปี |
+----------------------------------+-----------------------------------+
| 3.  เปิดเผยร                      | คณะกรรมการบริษัทมีความเห็นว่าการเ      |
| ายละเอียดค่าตอบแทนของกรรมการผู้จัดการ | ปิดเผยค่าตอบแทนยังถือเป็นความลับส่วนบุคคล |
|                                  | เนื่องจากกรรมการผู้จัดการได้รับค่าตอบแท   |
|                                  | นในฐานะเป็นผู้บริหารหรือพนักงานของบริษัทฯ |
|                                  | ไม่ได้รับในฐานะกรรมการ ทั้งนี้บริษัทฯ      |
|                                  | ได้มีการเปิดเผยค่าตอบ                 |
|                                  | แทนในรูปของกลุ่มผู้บริหารระดับสูงของบริษัทฯ |
|                                  | พร้อมทั้งเปิดเผยนโยบายค่าตอบแทนและก    |
|                                  | ารประเมินผลการปฏิบัติงานกรรมการผู้จัดการ |
|                                  | อนึ่งการเปิด                         |
|                                  | เผยข้อมูลค่าตอบแทนของกรรมการผู้จัดการนั้น |
|                                  | คณะ                               |
|                                  | กรรมการจะพิจารณาตามความเหมาะสมต่อไป |
+----------------------------------+-----------------------------------+
| ข้อที่ยังไม่ปฏิบัติ                      | เหตุผล                             |
+----------------------------------+-----------------------------------+
| 4.  จัดทำรายงาน                   | บริษัทฯ                             |
| ความรับผิดชอบทางสังคมตามมาตรฐานสากล | ยัง                                |
|                                  | ไม่ได้จัดทำรายงานการพัฒนาที่ยั่งยืนตามกรอบ |
|                                  | GRI และแบบบูรณาการ (Integrated     |
|  ควรจัดทำรายงานแห่งความยั่งยืนตามกรอบ | Report) เนื่องจากข้อจำกัดของบุคลากร    |
|   GRI และ                        | แต่บริษัทฯ                           |
|                                  | มีแผนใ                             |
|   เป็นการดีย                       | นการดำเนินการให้การปฏิบัติสอดคล้องกับหลัก |
| ิ่งขึ้นหากบริษัทได้จัดทำรายงานแบบบูรณาการ | การในจัดทำรายงานความรับผิดชอบทางสังคม |
|   (Integrated Report)            | ซึ่งในปี 2562 บริษัทฯ                  |
|                                  | ได้จัดทำรายงานความรับผิดชอบต่อสังคมแ    |
|                                  | ละชุมชนอย่างยั่งยืนแยกต่างหากตามมาตรฐาน |
|                                  | CSR-DIW                           |
|                                  | ของกรมโรงงานอุตสาหกรรมเป็นปีที่ 3      |
|                                  | และเปิดเผยบนเว็บไซต์ของบริษัทฯ         |
|                                  | (www.hanagroup.com)               |
+----------------------------------+-----------------------------------+

9.8 การปฏิบัติตามหลักการกำกับดูแลกิจการที่ดีในเรื่องอื่น ๆ

คณะกรรมการบริษัทตระหนักและมุ่งมั่นในการดำเนินธุรกิจภายใต้หลักการกำกับดูแลกิจการที่ดี
ตามมาตรฐานสากลของ The Organisation for Economic and Co-operation (OECD)
เป็นแนวทางหลักมาอย่างต่อเนื่อง
อันเป็นปัจจัยหลักในการเสริมสร้างให้องค์กรมีระบบที่มีประสิทธิภาพ มีความน่าเชื่อถือ โปร่งใส
และเป็นพื้นฐานของการเติบโตอย่างยั่งยืน คณะกรรมการฯ
ได้จัดทำและอนุมัตินโยบายการกำกับดูแลกิจการ
และจริยธรรมธุรกิจเพื่อให้มีความชัดเจนในการสื่อสารถึงแนวทางในการปฏิบัติงานของกรรมการ
ผู้บริหาร และพนักงานของกลุ่มบริษัทฯ
และได้พัฒนาระดับการกำกับดูแลกิจการให้มีประสิทธิภาพและเหมาะสมกับบริษัทฯ มาโดยตลอด
ส่งผลให้บริษัทฯ ได้รับการประเมินการกำกับดูแลกิจการของบริษัทจดทะเบียนไทย ในระดับ “ดีเลิศ
(Excellent) หรือ ห้าดาว” จากสถาบันกรรมการบริษัทไทย (IOD)

คณะกรรมการฯ ยังคงมีความมุ่งมั่นที่จะพัฒนาการกำกับดูแลกิจการที่ดีของกลุ่มบริษัทฯ
ต่อไปเพื่อสร้างประโยชน์สูงสุดให้แก่ผู้ถือหุ้น และคำนึงถึงผู้มีส่วนได้เสียที่เกี่ยวข้อง
ในการสร้างความเชื่อมั่นและเจริญเติบโตอย่างยั่งยืนร่วมกัน

ในปี 2562
คณะกรรมการบริษัทมีการปฏิบัติตามหลักการกำกับดูแลกิจการที่ดีตามแนวทางของตลาดหลักทรัพย์แห่งประเทศไทย
โดยครอบคลุมหลักการสำคัญใน 5 หมวด ดังนี้

1. สิทธิของผู้ถือหุ้น

  ฮานาตระหนักและให้ความสำคัญถึงสิทธิของผู้ถือหุ้นทุกกลุ่มและมีนโยบายในการปฏิบัติต่อผู้ถือหุ้น
  ไม่ว่าจะเป็นนักลงทุนทั่วไปหรือนักลงทุนสถาบันอย่างเท่าเทียม
  เป็นธรรมและเป็นไปตามกฎหมายและประกาศของหน่วยงานที่เกี่ยวข้อง โดยไม่กระทำการใด ๆ
  อันเป็นการละเมิดหรือริดรอนสิทธิของผู้ถือหุ้น

-   สิทธิในการประชุมผู้ถือหุ้นและออกเสียงลงคะแนน

  หนึ่งในสิทธิขั้นพื้นฐานของผู้ถือหุ้นคือการเข้าร่วมประชุมผู้ถือหุ้นและออกเสียงลงคะแนน
  ในการประชุมผู้ถือหุ้น บริษัทฯ ได้มีการดำเนินการต่าง ๆ เพื่อให้สิทธิผู้ถือหุ้น ดังนี้

  ก่อนวันประชุมผู้ถือหุ้น บริษัทฯ กำหนดวัน เวลา และสถานที่ประชุม
  โดยคำนึงถึงความสะดวกและส่งเสริมให้ผู้ถือหุ้นซึ่งรวมทั้งนักลงทุนสถาบันเข้าร่วมประชุมผู้ถือหุ้น
  บริษัทฯ จัดประชุมผู้ถือหุ้นสามัญประจำปีภายใน 4 เดือนนับจากวันสิ้นงวดบัญชีประจำปี ในปี 2562
  บริษัทฯ ได้จัดประชุมผู้ถือหุ้นในวันที่ 30 เมษายน 2562 เวลา 14.00 น. ณ
  สำนักงานใหญ่ของบริษัทฯ ตั้งอยู่เลขที่ 65/98 ซอยวิภาวดี-รังสิต 64 แยก 2
  แขวงตลาดบางเขน เขตหลักสี่ กรุงเทพมหานคร
  ซึ่งผู้ถือหุ้นรวมทั้งนักลงทุนสถาบันสามารถเดินทางไปประชุมได้โดยง่ายและสะดวก บริษัทฯ
  มอบให้บริษัท ศูนย์รับฝากหลักทรัพย์ (ประเทศไทย) จำกัด ซึ่งเป็นนายทะเบียนหุ้นของบริษัทฯ
  เป็นผู้จัดส่งหนังสือเชิญประชุมให้แก่ผู้ถือหุ้นทางไปรษณีย์ล่วงหน้าก่อนวันประชุม 21 วัน
  เพื่อให้ผู้ถือหุ้นและนักลงทุนสถาบันมีเวลาเพียงพอในการพิจารณา
  โดยหนังสือเชิญประชุมได้ระบุรายละเอียดวาระการประชุมอย่างชัดเจนว่าเป็นเรื่องที่จะเสนอ
  เพื่อทราบ เพื่ออนุมัติ หรือเพื่อพิจารณา แล้วแต่กรณี
  รวมทั้งความเห็นของคณะกรรมการในแต่ละวาระพร้อมเอกสารข้อมูลประกอบการประชุมที่มีรายละเอียดครบถ้วนเพียงพอ
  นอกจากการจัดส่งหนังสือเชิญประชุมให้กับผู้ถือหุ้นโดยตรงแล้ว บริษัทฯ
  ได้เผยแพร่หนังสือเชิญประชุมบนเว็บไซต์ของบริษัทฯ (www.hanagroup.com) เป็นเวลา 30
  วันล่วงหน้าก่อนการประชุม และผ่านระบบ SET Link
  ของตลาดหลักทรัพย์ทั้งภาษาไทยและภาษาอังกฤษ โดยมีข้อมูลเดียวกับที่บริษัทฯ จัดส่งให้ผู้ถือหุ้น

  บริษัทฯ ได้เปิดโอกาสให้ผู้ถือหุ้นส่งคำถามเป็นการล่วงหน้าก่อนที่จะมีการประชุม
  โดยกำหนดหลักเกณฑ์การส่งคำถามล่วงหน้า
  และแจ้งให้ผู้ถือหุ้นทราบพร้อมกับการนำส่งหนังสือเชิญประชุมผู้ถือหุ้นและเผยแพร่ในเว็บไซต์ของบริษัทฯ
  นอกจากนี้บริษัทฯ ยังส่งเสริมการใช้สิทธิออกเสียงของผู้ถือหุ้นที่ไม่สามารถเข้าร่วมประชุม
  ด้วยการแต่งตั้งผู้รับมอบฉันทะให้มีส่วนร่วมในการประชุมหรือสามารถแต่งตั้งกรรมการอิสระของบริษัทฯ
  เป็นผู้รับมอบอำนาจและออกเสียงลงคะแนนแทน โดยได้จัดส่งหนังสือมอบฉันทะแบบ ข.
  ที่ผู้ถือหุ้นสามารถกำหนดทิศทางการลงคะแนนเสียงได้และส่งไปพร้อมกับหนังสือเชิญประชุม

  วันประชุมผู้ถือหุ้น
  คณะกรรมการดูแลให้การดำเนินการในวันประชุมผู้ถือหุ้นเป็นไปด้วยความเรียบร้อย โปร่งใส
  มีประสิทธิภาพ และเอื้อให้ผู้ถือหุ้นสามารถใช้สิทธิของตน ในการประชุมผู้ถือหุ้น บริษัทฯ
  มีการแจ้งรายละเอียดเกี่ยวกับองค์ประชุมทั้งจำนวน
  และสัดส่วนของผู้ถือหุ้นที่เข้าร่วมประชุมด้วยตนเองและของผู้ถือหุ้นที่มอบฉันทะ
  วิธีการลงคะแนนและการนับคะแนนให้ผู้เข้าร่วมประชุมทราบก่อนเริ่มการประชุม
  ประธานกรรมการเป็นประธานที่ประชุมผู้ถือหุ้นทำหน้าที่ดูแลให้การประชุมเป็นไปตามข้อบังคับของบริษัทฯ
  ดำเนินการจัดสรรเวลาสำหรับแต่ละวาระการประชุมที่กำหนดในหนังสือนัดประชุมอย่างเหมาะสม
  ระหว่างการประชุมได้มีการเปิดโอกาสให้ผู้ถือหุ้นทุกคนมีสิทธิในการแสดงความคิดเห็นและตั้งคำถามต่อที่ประชุมในเรื่องที่เกี่ยวข้องกับบริษัทฯ
  ได้ การประชุมสามัญผู้ถือหุ้นประจำปี 2562 คณะกรรมการจำนวน 6 ท่านจาก 6
  ท่านเข้าร่วมประชุม (100%) ได้แก่ ประธานกรรมการบริษัท
  ประธานกรรมการตรวจสอบและประธานกรรมการชุดย่อยทุกชุด หัวหน้าฝ่ายบริหาร (CEO)
  ผู้อำนวยการฝ่ายการเงิน (CFO) และผู้อำนวยการและหัวหน้าฝ่ายปฏิบัติการ (COO)
  เข้าร่วมประชุม
  นอกจากนี้ยังมีผู้สอบบัญชีภายนอกเข้าร่วมประชุมเพื่อรับฟังความคิดเห็นและตอบข้อซักถามของผู้ถือหุ้นด้วย

  คณะกรรมการส่งเสริมการนำเทคโนโลยีมาใช้กับการประชุมผู้ถือหุ้นด้วยระบบบาร์โค๊ด
  ทั้งการลงทะเบียนผู้ถือหุ้น การนับคะแนนและแสดงผล
  เพื่อให้การดำเนินการประชุมสามารถกระทำได้รวดเร็ว ถูกต้องและแม่นยำ บริษัทฯ
  กำหนดให้ใช้บัตรลงคะแนนเสียงในทุกระเบียบวาระโดยจัดทำบัตรลงคะแนนแยกตามเรื่องที่สำคัญ
  เพื่อให้ผู้ถือหุ้นสามารถลงคะแนนเสียงได้ตามที่เห็นสมควร
  และมีการเก็บบัตรลงคะแนนไว้ในกรณีที่มีการคัดค้านหรืองดออกเสียง
  เพื่อความโปร่งใสและสามารถตรวจสอบได้ในภายหลัง นอกจากนี้บริษัทฯ
  จัดให้มีบุคคลที่เป็นอิสระเป็นผู้ตรวจนับหรือตรวจสอบคะแนนเสียงในการประชุม
  และเปิดเผยผลการลงคะแนนเสียงในการประชุมของแต่วาระที่เห็นด้วย ไม่เห็นด้วย งดออกเสียง
  และบัตรเสีย ให้ที่ประชุมทราบ

  ภายหลังวันประชุมผู้ถือหุ้น บริษัทฯ มีการบันทึกรายงานการประชุม
  โดยบันทึกรายชื่อกรรมการและผู้บริหารที่เข้าร่วมประชุม รายละเอียดวาระการประชุม
  วิธีการลงคะแนนและวิธีการนับคะแนน สรุปผลการลงคะแนนของผู้ถือหุ้นแต่ละวาระ (เห็นชอบ
  ไม่เห็นชอบ งดออกเสียง บัตรเสีย) และมติในที่ประชุมผู้ถือหุ้น พร้อมทั้ง
  ประเด็นซักถามของผู้ถือหุ้นและคำตอบในที่ประชุม โดยรายงานได้จัดทำอย่างถูกต้อง ครบถ้วน
  เสร็จสมบูรณ์เพื่อให้ผู้ถือหุ้นสามารถตรวจสอบได้ รายงานการประชุมที่จัดในปี 2562
  ได้เปิดเผยในเว็บไซต์ของบริษัทฯ หลังประชุมภายใน 1 วันทำการ
  พร้อมกับที่ส่งให้ตลาดหลักทรัพย์แห่งประเทศไทย
  ในกรณีที่ผู้ถือหุ้นมีข้อสงสัยหรือข้อเสนอแนะเกี่ยวกับรายงานการประชุมดังกล่าว
  ผู้ถือหุ้นสามารถติดต่อสอบถามได้ที่เลขานุการบริษัทซึ่งจะเป็นผู้ประสานงาน
  อธิบายข้อซักถามและดำเนินการตามความเหมาะสมต่อไป
  รายงานการประชุมได้ถูกจัดเก็บรักษาที่สำนักงานใหญ่ของบริษัทฯ เพื่อสะดวกต่อการใช้อ้างอิง

-   สิทธิอื่นที่นอกเหนือจากสิทธิในการลงคะแนนเสียง

บริษัทฯ ให้สิทธิอื่นแก่ผู้ถือหุ้นที่นอกเหนือจากสิทธิในการลงคะแนนเสียง ดังนี้

-   สิทธิในการนับเป็นผู้ถือหุ้น เช่น สิทธิในการซื้อ-ขาย โอนหุ้น
    หรือสิทธิที่จะตรวจสอบข้อมูลหรือบันทึกของผู้ถือหุ้น เป็นต้น

-   สิทธิในการรับผลตอบแทนที่เต็มรูปแบบและเป็นธรรม เท่าเทียมกันสำหรับผู้ถือหุ้นทุกกลุ่ม

-   สิทธิที่จะเข้าถึงข้อมูลของบริษัทฯ เช่น ผลประกอบการรายไตรมาส รายงานการประชุมผู้ถือหุ้น
    สิทธิในการขอเยี่ยมชมกิจการ เป็นต้น

-   สิทธิที่จะมีส่วนร่วมในการตัดสินใจในเรื่องสำคัญ ๆ เช่น
    การแต่งตั้งหรือถอดถอนกรรมการของบริษัทฯ การอนุมัติค่าตอบแทนกรรมการ
    การแต่งตั้งผู้สอบบัญชีและอนุมัติค่าตอบแทน เป็นต้น

-   สิทธิที่จะตรวจสอบการบริหารงานของคณะกรรมการที่เป็นตัวแทนของผู้ถือหุ้นเช่น
    การตรวจสอบข้อมูลเอกสารต่าง ๆ ที่บริษัทฯ เปิดเผยต่อสาธารณชน รวมถึงรายงานประจำปี
    แบบ 56-1 เป็นต้น

-   สิทธิที่จะได้รับการแก้ไขหรือปรับปรุงแก้ไขการละเมิดสิทธิต่าง ๆ ของผู้ถือหุ้น

  ในปี 2562 บริษัทฯ
  ไม่มีการลิดรอนสิทธิของผู้ถือหุ้นต่อการศึกษาข้อมูลที่ต้องเปิดเผยตามข้อกำหนดต่าง ๆ
  รวมถึงไม่ลิดรอนสิทธิใด ๆ ในการเข้าประชุมผู้ถือหุ้น
  เช่นไม่เพิ่มหรือเปลี่ยนแปลงวาระการประชุมโดยไม่แจ้งให้ผู้ถือหุ้นทราบล่วงหน้า นอกจากนี้บริษัทฯ
  ไม่มีการดำเนินการใด ๆ
  ที่จะกีดกันหรือสร้างอุปสรรคในการเปิดโอกาสให้ผู้ถือหุ้นสามารถติดต่อสื่อสารระหว่างกัน

2. การปฏิบัติต่อผู้ถือหุ้นอย่างเท่าเทียมกัน

  บริษัทฯ ให้ความสำคัญต่อผลประโยชน์ของเจ้าของบริษัทฯ ซึ่งก็คือผู้ถือหุ้นของบริษัทฯ โดยบริษัทฯ
  มีวิธีการปฏิบัติต่อผู้ถือหุ้นทุกประเภทอย่างเท่าเทียมกัน ดังนี้

การปฏิบัติต่อผู้ถือหุ้นอย่างเท่าเทียมกัน

  บริษัทฯ ให้ความสำคัญกับผู้ถือหุ้นทุกคนโดยไม่คำนึงถึงขนาดของการถือหุ้น ทั้งผู้ถือหุ้นที่เป็นผู้บริหาร
  และผู้ถือหุ้นที่ไม่เป็นผู้บริหารทั้งผู้ถือหุ้นรายใหญ่ และทั้งผู้ถือหุ้นรายย่อย รวมทั้งผู้ถือหุ้นต่างชาติ
  ผู้ถือหุ้นทุกกลุ่มจะได้รับการปฏิบัติที่เท่าเทียมกันและเป็นธรรม
  ผู้ถือหุ้นทุกท่านได้รับเงินปันผลในอัตราที่เท่ากัน รวมถึงการมีสิทธิเท่าเทียมกันเมื่อมีการเพิ่มทุน
  การจัดประชุมผู้ถือหุ้นของบริษัทฯ เปิดโอกาสให้ผู้ถือหุ้นทุกคนเข้าร่วมประชุมผู้ถือหุ้น
  มีสิทธิออกเสียงเท่าเทียมกันด้วยคะแนนเสียงหนึ่งเสียงต่อหนึ่งหุ้น

การคุ้มครองสิทธิของผู้ถือหุ้นส่วนน้อย

  บริษัทฯ
  มีนโยบายส่งเสริมสิทธิผู้ถือหุ้นส่วนน้อยโดยเปิดโอกาสให้ผู้ถือหุ้นส่วนน้อยเสนอวาระการประชุมและเสนอชื่อบุคคลเพื่อเข้าดำรงตำแหน่งกรรมการเป็นการล่วงหน้าเป็นลายลักษณ์อักษรมาที่บริษัทฯ
  เพื่อให้คณะกรรมการพิจารณา โดยในการประชุมปี 2562 บริษัทฯ
  เปิดโอกาสให้ผู้ถือหุ้นเสนอวาระการประชุมและเสนอชื่อบุคคลเพื่อเข้าดำรงตำแหน่งกรรมการได้ตั้งแต่วันที่
  27 กันยายน – 31 ธันวาคม 2561 ซึ่งรายละเอียดขั้นตอนได้เปิดเผยอยู่ในเว็บไซต์ของบริษัทฯ
  ภายใต้หัวข้อ “นักลงทุนสัมพันธ์” ชื่อเรื่อง “ธรรมาภิบาล” ทั้งนี้ในปี 2562
  ที่ผ่านมาไม่มีข้อเสนอจากผู้ถือหุ้นส่งมายังคณะกรรมการเพื่อพิจารณา

  ในการประชุมผู้ถือหุ้น
  จะพิจารณาและลงคะแนนเสียงตามวาระที่กำหนดโดยไม่เปลี่ยนแปลงข้อมูลสำคัญ
  หรือเพิ่มวาระการประชุมโดยไม่ได้แจ้งให้ผู้ถือหุ้นทราบล่วงหน้าโดยไม่จำเป็น
  เพื่อให้ผู้ถือหุ้นได้มีโอกาสศึกษาข้อมูลประกอบวาระก่อนการตัดสินใจ นอกจากนี้บริษัทฯ
  เปิดโอกาสให้ผู้ถือหุ้นได้ใช้สิทธิในการแต่งตั้งกรรมการเป็นรายบุคคล

การดูแลการใช้ข้อมูลภายใน

  บริษัทฯ
  มีมาตรการป้องกันกรรมการและผู้บริหารใช้ข้อมูลภายในเพื่อหาประโยชน์ให้แก่ตนเองหรือผู้อื่นในทางมิชอบ
  โดยได้กำหนดไว้เป็นลายลักษณ์อักษรในจรรยาบรรณทางธุรกิจ
  การใช้ข้อมูลภายในเพื่อทำการซื้อขายหลักทรัพย์ของบริษัทฯ เป็นสิ่งที่ต้องห้าม บริษัทฯ
  มีระบบในการป้องกันการใช้ข้อมูลภายในเพื่อประโยชน์ส่วนตน ดังนี้

-   มีการสื่อสารในเรื่องนโยบายจริยธรรมธุรกิจสำหรับคณะกรรมการ ผู้บริหาร และพนักงาน
    โดยกรรมการและผู้บริหารได้ลงนามปีละครั้ง เพื่อรับทราบและปฏิบัติตามนโยบาย

-   ดำเนินการส่งจดหมายเวียนแจ้งเตือนกรรมการและผู้บริหารที่ทราบข้อมูลภายในเป็นประจำทุกไตรมาส
    ถึงช่วงเวลาที่ไม่ควรซื้อขายหลักทรัพย์ของบริษัทฯ เป็นระยะเวลา 1
    เดือนก่อนวันที่งบการเงินจะเผยแพร่ต่อสาธารณชน และอย่างน้อย 24
    ชั่วโมงภายหลังข้อมูลได้เผยแพร่ต่อสาธารณชนแล้ว

-   กำหนดให้กรรมการและผู้บริหารแจ้งต่อคณะกรรมการ
    หรือเลขานุการบริษัทเกี่ยวกับการซื้อ-ขายหลักทรัพย์ของตนเองอย่างน้อย 1
    วันล่วงหน้าก่อนทำการซื้อขาย

-   กำหนดให้กรรมการและผู้บริหาร
    ต้องเปิดเผยและรายงานการซื้อ-ขาย/ถือครองหลักทรัพย์ของบริษัทฯ
    ต่อเลขานุการบริษัทเพื่อส่งรายงานไปยังสำนักงานคณะกรรมการกำกับหลักทรัพย์ภายในระยะเวลาตามที่กฎหมายและระเบียบข้อบังคับกำหนดไว้ทุกครั้ง

-   เลขานุการบริษัทจะมีการยืนยันสอบทานข้อมูลการถือครองหลักทรัพย์ของกรรมการและผู้บริหารเป็นรายบุคคลทุกสิ้นเดือน

-   มีการรายงานการถือครองหลักทรัพย์ของกรรมการและผู้บริหารต่อที่ประชุมคณะกรรมการทุกครั้ง

ในปี 2562 บริษัทฯ ไม่มีกรณีที่กรรมการหรือผู้บริหารของบริษัทฯ
มีการซื้อขายหลักทรัพย์โดยใช้ข้อมูลภายใน

3. สิทธิของผู้มีส่วนได้เสีย

  ฮานาตระหนักและให้ความสำคัญกับผู้มีส่วนได้เสียที่เกี่ยวข้องกับบริษัทฯ ตั้งแต่ พนักงาน ลูกค้า
  คู่ค้า ผู้ถือหุ้น คู่แข่งทางการค้า เจ้าหนี้ ชุมชนสังคมและสิ่งแวดล้อม
  รวมทั้งหน่วยงานภาครัฐและองค์กรที่เกี่ยวข้อง
  โดยคณะกรรมการเชื่อมั่นว่าการดูแลผู้มีส่วนได้เสียตามสิทธิที่มีตามกฎหมายและข้อกำหนดที่เกี่ยวข้อง
  รวมทั้งเคารพต่อการคาดหวังของผู้มีส่วนได้เสียจะเป็นประโยชน์สูงสุดต่อทุกฝ่าย
  หลักการและแนวทางการปฏิบัติระหว่างบริษัทฯ และผู้มีส่วนได้เสีย มีดังนี้

พนักงาน

  พนักงานเป็นผู้มีส่วนได้เสียที่อยู่ภายในองค์กรมีบทบาทสำคัญต่อผลการดำเนินงานและความสำเร็จของการบรรลุเป้าหมายของบริษัทฯ
  ที่มีคุณค่ายิ่ง บริษัทฯ มุ่งเน้นที่จะรักษาพนักงานที่มีศักยภาพและมีความสามารถ
  และที่สำคัญคือสร้างความพึงพอใจของพนักงานให้มีความสุขกับการทำงานเพื่อการทำงานอย่างมีประสิทธิภาพ
  คณะกรรมการมีการกำหนดนโยบายและแนวปฏิบัติต่อพนักงาน ดังนี้

  ความปลอดภัย และสุขอนามัยในที่ทำงาน -
  สุขภาพและความปลอดภัยในการทำงานถือเป็นความพยายามร่วมกันของบริษัทฯ
  และพนักงานในการพัฒนาคุณภาพชีวิตของพนักงานในที่ทำงาน
  ฮานาได้รับการรับรองระบบการจัดการอาชีวอนามัยและความปลอดภัย OHSAS /TIS 18001
  นโยบายของบริษัทฯ คือการจัดสถานที่ทำงานให้มีความปลอดภัยและถูกสุขอนามัย
  เพื่อป้องกันการบาดเจ็บและเจ็บป่วยจากการทำงาน
  มีการควบคุมหรือลดความเสี่ยงที่เกี่ยวข้องกับสุขภาพและความปลอดภัยของพนักงาน
  ผ่านระบบการบริหารจัดการและโครงการด้านต่าง ๆ เช่น
  ระบบการบริหารความเสี่ยงเกี่ยวกับสุขภาพและความปลอดภัยรวมทั้งการตรวจสอบและติดตามกิจกรรมและโครงการต่าง
  ๆ เพื่อสร้างจิตสำนึกด้านอาชีวอนามัยและความปลอดภัย
  ทั้งนี้พนักงานมีส่วนร่วมที่สำคัญในการบริหารจัดการสภาพแวดล้อมการทำงาน เช่น
  รายงานการเกิดอุบัติเหตุเจ็บป่วยและแนะนำมาตรการที่บริษัทฯ ควรจะดำเนินการหรือปรับปรุง

  ในปี 2562 บริษัทฯ จัดให้มีการฝึกอบรมความปลอดภัย อาชีวอนามัย
  และสภาพแวดล้อมในการทำงานแก่พนักงานเข้าใหม่และพนักงานเก่า รวมทั้งผู้รับเหมา
  เพื่อพัฒนาบุคลากรให้มีความรู้ ความเข้าใจต่อเรื่องความปลอดภัย
  อาชีวอนา-มัยและสภาพแวดล้อมในการทำงานและกฎหมายความปลอดภัยต่าง ๆ ที่เกี่ยวข้อง
  โดยสามารถปฏิบัติงานได้อย่างปลอดภัย
  และส่งเสริมและสนับสนุนให้เกิดความปลอดภัยในการทำงานในสถานประกอบการของบริษัทฯ

  สำหรับการเปิดเผยสถิติการเกิดอุบัติเหตุหรืออัตราการหยุดงานหรืออัตราการเจ็บป่วยจากการทำงาน
  ทางบริษัทฯ
  มีการแจ้งให้พนักงานทราบผ่านทางบอร์ดเป้าหมายและสถิติการเกิดอุบัติเหตุที่อยู่ในอาคารของบริษัทฯ
  รายละเอียดในบอร์ดจะมีการปรับปรุงข้อมูลทุกวัน ในปี 2562 สถิติอุบัติเหตุของบริษัทฯ มีพนักงาน
  4 รายที่ประสบอุบัติเหตุในที่ทำงาน ซึ่งเป็นอุบัติเหตุเล็กน้อยหรือหยุดงานไม่เกิน 3 วัน
  ซึ่งไม่มีอุบัติเหตุการเสียชีวิตเกิดขึ้น
  เมื่อเกิดอุบัติเหตุจะมีการรายงานสถานการณ์สาเหตุและมาตรการปรับปรุงแก้ไขเพื่อป้องกันการเกิดเหตุซ้ำอีก
  จากแนวโน้มของสถิติอุบัติเหตุในการทำงานของบริษัทฯ
  ที่มีการเพิ่มขึ้นของการเกิดอุบัติเหตุเทียบกับปีที่ผ่านมา บริษัทฯ
  ได้ดำเนินการพิจารณาทบทวนกระบวนการบริหารความเสี่ยงด้านความปลอดภัยในโรงงาน
  ปรับปรุงกระบวนการการป้องกันอุบัติเหตุและเพิ่มกลไกการติดตามเพื่อป้องกันอุบัติเหตุในการทำงานและลดจำนวนอุบัติเหตุที่อาจจะเกิดขึ้นในอนาคต

  -------------------------------------------- -------- --------- --------
  สถิติการเกิดอุบัติเหตุ                              2562     2561      2560

  จำนวนอุบัติเหตุเล็กน้อยหรือหยุดงานไม่เกิน 3 วัน (ครั้ง)   4        6         3

  จำนวนอุบัติเหตุที่หยุดงานเกิน 3 วัน (ครั้ง)             0        0         1

  รวม                                          4        6         4
  -------------------------------------------- -------- --------- --------

  ค่าตอบแทนและสวัสดิการแก่พนักงาน - บริษัทฯ
  มีการกำหนดนโยบายค่าตอบแทนและสวัสดิการแก่พนักงาน
  ค่าจ้างขั้นต่ำที่จ่ายให้พนักงานจะต้องเป็นไปตามกฎหมาย รวมถึงจำนวนชั่วโมงทำงาน
  การทำงานล่วงเวลาและผลประโยชน์อื่น ๆ ที่กฎหมายกำหนด บริษัทฯ
  ได้จัดให้มีสวัสดิการที่เป็นโครงการระยะยาวที่รักษาและจูงใจพนักงานที่สำคัญคือผลประโยชน์เมื่อเกษียณอายุ
  และกองทุนสำรองเลี้ยงชีพเพื่อให้พนักงานมีเงินเก็บออมไว้ใช้ในยามเกษียณอายุ ไร้ความสามารถ
  เจ็บป่วยหรือตกงาน เป็นต้น
  กองทุนสำรองเลี้ยงชีพนั้นมาจากการหักเงินเดือนหรือค่าจ้างของพนักงานในอัตราตามที่กำหนด
  และบริษัทฯ สมทบให้ในอัตราเดียวกันกับที่หักจากพนักงาน
  พนักงานจะได้รับผลประโยชน์ของเงินออมที่มาจากการบริหารจัดการกองทุนสำรองเลี้ยงชีพในรูปแบบของการลงทุนด้านต่าง
  ๆ นอกจากนี้บริษัทฯ ยังจัดให้มีสวัสดิการด้านต่าง ๆ เพื่อส่งเสริมคุณภาพชีวิต สร้างแรงจูงใจ
  และสร้างพึงพอใจให้ทำงานอยู่กับบริษัท และบรรเทาเรื่องค่าใช้จ่ายของพนักงาน ดังต่อไปนี้

+----------------+------------------+----------------+----------------+
| ด้านเศรษฐกิจ     | ด้านสุขอนามัยและ    | ด้านครอบครัว     | สวัสดิการทั่วไป    |
|                |                  |                |                |
|                | ความปลอดภัย       |                |                |
+----------------+------------------+----------------+----------------+
| -   เงินชดเชย   | -   การป         | -   สิทธิในการลา | -              |
| และเงินสบทบเนื่อง | ระกันชีวิตและอุบัติเหตุ |     เช่น        | เครื่องแบบพนักงาน |
| จากการเกษียณอายุ |                  |     ลาพักผ่อน    |                |
|                | -   การตรวจสุขภา  |     ลากิจ ลาป่วย | -   ห้องอาห     |
| -   กอ         | พประจำปีและการตรว |     ลาคลอด     | ารและจัดให้มีการจ |
| งทุนสำรองเลี้ยงชีพ | จเฉพาะทางในกรณีที่ส |     ลาบวช      | ำหน่ายสินค้าอุปโภค |
|                | ภาพแวดล้อมในการทำ |                |                |
| -              | งานอาจมีผลต่อสุขภาพ | -   เง         |    บริโภคราคาถูก |
|    กองทุนเงินทดแ |                  | ินช่วยเหลือพนักงาน |                |
| ทนและประกันสังคม | -   ก            |                | -   หอพักพนักงาน |
|                | ารฉีดวัคซีนไข้หวัดใหญ่ |   เช่น          |                |
| -   สหกรณ์ออมท  |                  |   พนักงานตั้งครรภ์ | -   รถรับส่ง     |
| รัพย์กลุ่มบริษัทฮานา | -   เงินช่วย       |                |                |
|                | เหลือค่ารักษาพยาบาล |   พนักงานเสียชีวิต | -   กิจก        |
| -   ค          |                  |                | รรมสันทนาการต่าง |
| ่าการทำงานเป็นกะ | -   การจัดใ       |   พน           |     ๆ          |
|                | ห้มีห้องพยาบาลเพื่อกา | ักงานประสบภัยพิบัติ |                |
| -   ค่าเบี้ยขยัน   | รปฐมพยาบาลเบื้องต้น |   เป็นต้น        |                |
|                |                  |                |                |
| -              | -   การ          | -   เงินช่วยเห   |                |
|    รางวัลอายุงาน | จัดให้มีศูนย์ออกกำลัง- | ลือทุนการศึกษาบุตร |                |
|     (Long      |                  |                |                |
|     Service    |   กายและสนามกีฬา  |                |                |
|     Award)     |                  |                |                |
|                | -   โครงก        |                |                |
| -   รางวัล      | ารส่งเสริมสุขภาพต่าง |                |                |
| พนักงานดีเด่นและค |     ๆ เช่น        |                |                |
| วามร่วมมือด้านต่าง |     การจัด        |                |                |
|     ๆ          | อบรมให้ความรู้กับพนัก |                |                |
|                | งานเรื่องภาวะความด |                |                |
|                | ันและไขมันในเลือดสูง |                |                |
|                |     มะเร็งในสตรี   |                |                |
|                |                  |                |                |
|                |   วัณโรคปอด       |                |                |
|                |   และจัดอ         |                |                |
|                | บรมให้กับพนักงานที่ตั้ง |                |                |
|                | ครรภ์และการดูแลบุตร |                |                |
|                |                  |                |                |
|                | -   การแจกห      |                |                |
|                | มวกกันน็อคให้พนักงาน |                |                |
+----------------+------------------+----------------+----------------+

นอกจากนี้บริษัทฯ มีแนวทางการให้ค่าตอบแทนพนักงานที่สอดคล้องกับผลการดำเนินงานของบริษัทฯ
ทั้งในระยะสั้น เช่น การให้โบนัสตามผลกำไรในแต่ละปี เป็นต้น และในระยะยาว เช่น
การประเมินผลงานในโครงการพัฒนาตำแหน่งงาน (Career Development Program)
ที่จัดตั้งขึ้นเพื่อให้พนักงานได้พัฒนาทักษะความรู้ ความสามารถ
และศักยภาพให้เหมาะสมตามแต่ละบุคคล
และวางแผนความก้าวหน้าในสายงานอาชีพให้สอดคล้องกับการเติบโตไปพร้อมกับองค์กรในระยะยาว
กระบวนการพัฒนาบุคลากรนี้ส่งผลดีทั้งบริษัทฯ และพนักงาน โดยบริษัทฯ
ได้กำหนดนโยบายและคณะทำงานต่าง ๆ เพื่อประเมินพนักงาน
มีการกำหนดวิธีการและคุณสมบัติหลักในการประเมินและวัดผล รวมทั้งวิเคราะห์จุดเด่น
จุดด้อยของพนักงานที่ได้รับการคัดเลือกเพื่อบรรจุกับตำแหน่งงานที่เหมาะสมหรือเตรียมความพร้อมเพื่อความก้าวหน้าในอนาคต
คณะทำงานยังวางแผนการพัฒนาฝึกอบรมพร้อมทั้งรูปแบบและวิธีการพัฒนาบุคคลากรด้านอื่น ๆ ด้วย

การพัฒนาความรู้และศักยภาพพนักงาน -
ฮานาตระหนักถึงความสำคัญในการพัฒนาทรัพยากรบุคคลซึ่งนับว่าเป็นสินทรัพย์ที่สำคัญที่สุดที่จะขับเคลื่อนนำพาความสำเร็จมาสู่องค์กร
โดยในปี 2562 บริษัทฯ ได้ดำเนินการฝึกอบรมที่หลากหลายเพื่อเพิ่มพูนความรู้ ทักษะ
และความสามารถของพนักงานที่ประจำอยู่ในแต่ละสาขาของบริษัทฯ
อันจะช่วยปรับปรุงให้การปฏิบัติงานมีประสิทธิภาพสูงขึ้นและเท่าทันกับความท้าทายทางธุรกิจในปัจจุบัน
โดยมีการจัดกิจกรรมเพื่อการเรียนรู้และพัฒนาที่หลากหลายซึ่งได้รับการสนับสนุนอย่างต่อเนื่องจากผู้บริหารระดับสูง
ทั้งในการฝึกอบรมทักษะการบริหารจัดการ (Soft Skills)
โครงการการบริหารจัดการพนักงานที่มีศักยภาพขององค์กร (Corporate Talent Management
Program)
ตลอดทั้งการเรียนรู้และการฝึกสอนงานอย่างใกล้ชิดโดยการให้คำปรึกษาจากผู้บังคับบัญชา

การพัฒนาบุคลากรมีเป้าหมายเพื่อเพิ่มพูนชีวิตความเป็นอยู่ที่ดีของพนักงาน
อีกทั้งสนับสนุนการพัฒนาทักษะ องค์ความรู้
ความสามารถของพนักงานซึ่งเป็นตัวจักรสำคัญที่ทำให้บริษัทฯ ประสบความสำเร็จอย่างต่อเนื่อง
บริษัทฯ มีความมุ่งมั่นที่จะพัฒนาพนักงานให้มีประสิทธิภาพมากยิ่งขึ้นในด้านความรู้ ทักษะ
และการสร้างทัศนะคติในเชิงบวกเพื่อเพิ่มความเชื่อมั่นและเสริมสร้างประสิทธิภาพการดำเนินงานขององค์กร

ในปี 2562 บริษัทฯ และบริษัทย่อยได้มีการพัฒนาความรู้และศักยภาพพนักงาน ดังนี้

บริษัท ฮานา ไมโครอิเล็คโทรนิคส จำกัด (มหาชน) สาขาลำพูน - ฮานา ลำพูน

โครงการ Corporate Talent Management: โครงการพัฒนาพนักงานผู้มีศักยภาพสูง
(Talent) ของฮานา ลำพูน
เป็นกิจกรรมที่มีการเรียนรู้และแบ่งปันความรู้อย่างต่อเนื่องเพื่อพัฒนาบุคลากรผู้มีศักยภาพสูงให้มีทักษะในด้านต่าง
ๆ
นอกเหนือจากหลักสูตรการฝึกอบรมการจัดการเชิงปฏิบัติการที่จัดโดยผู้ฝึกอบรมภายในขององค์กรแล้ว
พนักงานผู้มีศักยภาพสูง (Talent)
ยังได้รับมอบหมายงานให้รับผิดชอบเฉพาะบุคคลและทำงานร่วมกันเป็นทีม
โครงการดังกล่าวส่งเสริมให้เกิดการมีส่วนร่วมระหว่างระดับบริหารและระดับพนักงานผู้มีศักยภาพสูง
(Talent) ด้วยการแลกเปลี่ยนความรู้และประสบการณ์ รวมทั้งกรณีศึกษาต่าง ๆ อันทรงคุณค่า

นอกจากนี้ยังมีกิจกรรมการเรียนรู้และความร่วมมือภายใต้สิ่งแวดล้อมและวัฒนธรรมที่แตกต่างไประหว่างพนักงานในกลุ่มบริษัท
โดยการจัดอบรมเชิงปฏิบัติการหรือ Workshop ทั้งที่สำนักงานใหญ่ที่กรุงเทพ ที่หน่วยงานฮานา
อยุธยา และที่จังหวัดลำพูน ในประเทศไทย ตัวแทนพนักงานผู้มีศักยภาพสูง (Talent) จากฮานา
ลำพูน ได้รับโอกาสที่ดีในการทำงานแลกเปลี่ยนวัฒนธรรมร่วมกับพนักงานผู้มีศักยภาพสูง (Talent)
ระหว่างบริษัทฯและบริษัทในเครือ และได้เรียนรู้ร่วมกัน
นอกจากนี้พนักงานเหล่านั้นยังได้รับโอกาสในการแสดงความสามารถ
ได้รับคำแนะนำและแรงบันดาลใจจากผู้บริหาร โครงการพัฒนาพนักงานผู้มีศักยภาพสูง (Talent)
ประจำปี 2561 – 2562
ประสบความสำเร็จอย่างมากและจะสร้างคุณค่าสำหรับอนาคตของกลุ่มฮานาต่อไป

การฝึกอบรมและการพัฒนาพนักงาน: ฮานาให้ความสำคัญกับพนักงาน
และมุ่งเน้นการเพิ่มศักยภาพของบุคลากรให้มีความเป็นเลิศในงานที่รับผิดชอบรวมถึงเตรียมพร้อมสำหรับความท้าทายและการเติบโตในอนาคต
นอกจากนี้การพัฒนาทรัพยากรบุคคลเป็นหัวใจหลักภายใต้แผนกลยุทธ์ขององค์กร
การมีวิสัยทัศน์ร่วมกันระหว่างบริษัทฯ และพนักงาน
จะทำให้พนักงานและองค์กรก้าวไปสู่ความสำเร็จและความยั่งยืนร่วมกัน

ในปี 2562 บริษัทฯ ได้จัดการฝึกอบรมเสริมความรู้และทักษะให้กับพนักงาน 3,957 คน รวมจำนวน
199,780 ชั่วโมง ได้แก่ การอบรมสำหรับพนักงานรายวัน 123,835 ชั่วโมง
การอบรมสำหรับพนักงานรายเดือน 75,945 ชั่วโมง

ชั่วโมงการฝึกอบรมในปี 2562 โดยเฉลี่ยเพิ่มขึ้น 50 ชั่วโมงต่อคน
โดยมุ่งเน้นการอบรมให้ความรู้และทักษะใหม่ ๆ ที่เกี่ยวข้องกับการใช้งานระบบ ERP
(การวางแผนทรัพยากรทางธุรกิจขององค์กร) ที่เป็นระบบใหม่ ซึ่งจะเปิดโครงการในต้นปี 2563
นอกจากนี้ยังเสริมสร้างการเรียนรู้โดยครูผู้ฝึกสอนที่เป็นพนักงานในองค์กรจำนวน 72 คน
ได้มีการถ่ายทอดความรู้และแลกเปลี่ยนประสบการณ์อันทรงคุณค่า
ทั้งนี้ผู้จัดการทั่วไปของโรงงานทำหน้าที่เป็นบุคคลต้นแบบ (Role Model)
และดำเนินการฝึกอบรมหลักสูตรการบริหารหลาย ๆ หลักสูตร ด้วยความร่วมมือกับแผนก
Corporate Training และผู้เชี่ยวชาญภายนอก โดยบริษัทฯ ได้จัดหลักสูตรการอบรมจำนวนทั้งสิ้น
5,501 หลักสูตรในปี 2562

จำนวนชั่วโมงการฝึกอบรมพนักงานของบริษัทฯ
ทั้งพนักงานรายเดือนและรายวันเฉลี่ยต่อคนต่อปีเทียบกับดัชนีชี้วัด (KPI) ในปี 2562 กับปีที่ผ่านมา
เป็นดังนี้

[]

ในปี 2562 หลักสูตรที่หลากหลายที่จัดฝึกอบรมให้พนักงานแยกตามหมวดหัวข้อหลัก ๆ ได้ ดังนี้

+---------------------------+----------+-----------+---------+--------+
| หลักสูตร (หมวด)             | จำน      |           |         | ร้อยละ  |
|                           | วนชั่วโมงก |           |         |        |
|                           | ารฝึกอบรม |           |         |        |
+---------------------------+----------+-----------+---------+--------+
|                           | พนัก      | พนักง      | รวม     |        |
|                           | งานรายวัน | านรายเดือน |         |        |
+---------------------------+----------+-----------+---------+--------+
| อบร                       | 10,509   | 2,036     | 12,545  | 6.28   |
| มเพื่อการรับรองตามมาตรฐานต่าง |          |           |         |        |
| ๆ                         |          |           |         |        |
+---------------------------+----------+-----------+---------+--------+
| ทบทว                      | 43,440   | 5,963     | 49,403  | 24.73  |
| นเพื่อการรับรองตามมาตรฐานต่าง |          |           |         |        |
| ๆ                         |          |           |         |        |
|                           |          |           |         |        |
| (Re-certification)        |          |           |         |        |
+---------------------------+----------+-----------+---------+--------+
| ทักษะทางเทคนิค              | 13,559   | 15,295    | 28,854  | 14.44  |
+---------------------------+----------+-----------+---------+--------+
| คุณภาพ                     | 30,171   | 12,140    | 42,311  | 21.18  |
+---------------------------+----------+-----------+---------+--------+
| ทั่วไป                      | 6,328    | 4,678     | 11,006  | 5.51   |
+---------------------------+----------+-----------+---------+--------+
| ทักษะด้านการบริหารจัดการ      | 2,261    | 13,943    | 16,204  | 8.11   |
+---------------------------+----------+-----------+---------+--------+
| ความปลอดภัย สุขภาพ          | 9,980    | 3,935     | 13,915  | 6.97   |
| และสิ่งแวดล้อม               |          |           |         |        |
+---------------------------+----------+-----------+---------+--------+
| ทักษะการใช้คอมพิวเตอร์        | 1,488    | 17,823    | 19,311  | 9.67   |
+---------------------------+----------+-----------+---------+--------+
| ทักษะหลากหลาย              | 5,113    | 117       | 5,230   | 2.62   |
| (Multi-skills)            |          |           |         |        |
+---------------------------+----------+-----------+---------+--------+
| การย้ายงานระหว่างหน่วยงาน    | 986      | 15        | 1,001   | 0.50   |
+---------------------------+----------+-----------+---------+--------+
| รวมจำนวนชั่วโมงการอบรม      | 123,835  | 75,945    | 199,780 | 100    |
+---------------------------+----------+-----------+---------+--------+

บริษัท ฮานา เซมิคอนดักเตอร์ (อยุธยา) จำกัด - ฮานา อยุธยา

  โครงการ Corporate Talent Management:
  การพัฒนาศักยภาพของพนักงานเพื่อสนับสนุนให้ธุรกิจเติบโตได้มีการให้ความสำคัญกับกลุ่มพนักงานรุ่นใหม่ของฮานา
  อยุธยา โดยพนักงานผู้มีศักยภาพสูง (Talent)
  ได้รับการอบรมโดยผู้จัดการทั่วไปและทีมผู้บริหารในหัวข้อที่จำเป็นต่อการพัฒนาศักยภาพในด้านต่าง
  ๆ ตั้งแต่การบริหารจัดการความสัมพันธ์กับลูกค้า
  การบริหารสภาวะที่ธุรกิจหยุดชะงักในยุคที่เทคโนโลยีดิจิทัลพัฒนาอย่างรวดเร็ว
  และการเปลี่ยนแปลงทางเทคโนโลยีและนวัตกรรม การสร้างมูลค่า
  และการบริหารจัดการในภาวะวิกฤต ซึ่งเป็นโอกาสที่ดีสำหรับพนักงานผู้มีศักยภาพสูง (Talent)
  ในการมีปฏิสัมพันธ์กับผู้บริหารระดับสูงและได้รับประสบการณ์เพื่อเพิ่มวิสัยทัศน์ในการทำงานและการดำเนินชีวิตให้ดียิ่งขึ้น

  โครงการพัฒนาเส้นทางอาชีพ (Career Development Program: CDP): ฮานา
  อยุธยาส่งเสริมผู้ที่อยู่ในโครงการการพัฒนาเส้นทางอาชีพและพนักงานบุคลากรที่มีศักยภาพ
  ด้วยการฝึกอบรมและเปิดโอกาสเพื่อสนับสนุนความก้าวหน้าในหน้าที่การงานของแต่ละบุคคล
  โครงการพัฒนาเส้นทางอาชีพของพนักงานมีวัตถุประสงค์เพื่อเตรียมบุคคลากรให้พร้อมสำหรับตำแหน่งต่าง
  ๆ รวมทั้งการมีทักษะที่จำเป็น ความมั่นใจ การพิจารณาตัดสินใจต่าง ๆ รวมทั้งการทำงานเป็นทีม
  เพื่อความสำเร็จในเส้นทางอาชีพต่อไป

  Hana Institute of Technology (Ayutthaya) HIT: ฮานา อยุธยา
  ประสบความสำเร็จในการลดอัตราการลาออกของพนักงาน
  ด้วยการประสานความร่วมมือกับสำนักงานส่งเสริมการศึกษานอกระบบและการศึกษาตามอัธยาศัย
  (กศน.) อย่างต่อเนื่อง
  เพื่อเปิดให้มีการเรียนการสอนแก่พนักงานที่สนใจและมีศักยภาพที่จะศึกษาด้านช่างเทคนิค
  วุฒิ-การศึกษาประกาศนียบัตรวิชาชีพ (ปวช.) สาขาอิเล็คทรอนิกส์ โดยบริษัทฯ
  สนับสนุนด้านสถานที่และอุปกรณ์การเรียน รวมทั้งแบ่งเวลาทำงานเพื่อใช้ในการศึกษา
  เมื่อสำเร็จการศึกษา บริษัทฯ
  จะมีการวางเส้นทางสายอาชีพที่สามารถนำไปจัดกลุ่มงานรวมทั้งการเลื่อนขั้นเลื่อนตำแหน่ง/ปรับเงินเดือนตามข้อกำหนด
  เรายังคงพัฒนาบุคลากรอย่างต่อเนื่องในทุกระดับเพื่อเพิ่มพูนความรู้และทักษะทางเทคนิคในการรับมือกับความต้องการด้านเทคโนโลยีในอนาคต

  ในปี 2562 ฮานา อยุธยามีการฝึกอบรมเสริมความรู้และทักษะให้กับพนักงานจำนวน 415,803
  ชั่วโมง จากพนักงาน 4,439 คน แบ่งเป็นการอบรมสำหรับพนักงานรายวัน 357,222 ชั่วโมง
  การอบรมสำหรับพนักงานรายเดือน 58,581 ชั่วโมง
  ดังนั้นจำนวนการฝึกอบรมโดยเฉลี่ยต่อพนักงานคิดเป็น 94 ชั่วโมงต่อคนต่อปี

บริษัท ฮานา ไมโครอิเล็คโทรนิคส (เจียซิง) จำกัด - ฮานา เจียซิง

  ในปี 2562 ฮานา เจียซิงยังคงมุ่งเน้นการพัฒนาบุคลากร
  โดยให้ความสำคัญกับการพัฒนาหลักสูตรการฝึกอบรม
  การจัดระเบียบและประสานงานให้พนักงานได้มีส่วนร่วมในการฝึกอบรมประเภทต่าง ๆ
  ซึ่งประสบผลสำเร็จเป็นอย่างดีและเป็นไปตามแผนการฝึกอบรมประจำปี
  สำหรับการพัฒนาของบริษัทในปีที่ผ่านมามีการจัดฝึกอบรมสำหรับพนักงานรายเดือนจำนวน 6,334
  ชั่วโมงโดยมีการฝึกอบรมรวม 45 ครั้งประกอบด้วยหลักสูตรการบริหารจัดการจำนวน 7 หลักสูตร
  หลักสูตรด้านเทคนิคจำนวน 10 หลักสูตร หลักสูตรด้านคุณภาพจำนวน 13 หลักสูตร
  และหลักสูตรอื่น ๆ อีก 15 หลักสูตร นอกจากนี้มีการจัดฝึกอบรมสำหรับพนักงานรายวันจำนวน
  247,562 ชั่วโมงรวมถึง หลักสูตรด้านทฤษฎี หลักสูตรฝึกอบรมในงาน (On the Job
  Training) และการฝึกอบรมด้านอื่น ๆ

บริษัท ฮานา ไมโครอิเล็คโทรนิคส (กัมพูชา) จำกัด - ฮานา กัมพูชา

  จากการเติบโตของธุรกิจในปี 2562 ฮานา กัมพูชา ยังคงพัฒนาทีมงานและผู้บริหารอย่างต่อเนื่อง
  โดยเฉพาะการฝึกอบรมด้านเทคนิคและทักษะต่าง ๆ ให้กับพนักงานท้องถิ่น
  ในปีนี้ได้มีการส่งพนักงานที่เป็นชาวกัมพูชาไปฝึกอบรมที่ฮานาสาขาต่างประเทศ
  การฝึกอบรมเกี่ยวข้องกับกระบวนการผลิตและทักษะที่เกี่ยวข้อง ระบบจัดการสินค้าคงคลัง
  และทักษะการเป็นผู้นำ โดยมีการฝึกอบรมภายบริษัทเพิ่มขึ้นกว่าร้อยละ 30
  เพื่อเตรียมความพร้อมรองรับธุรกิจใหม่ ๆ สำหรับปี 2563
  ได้มีการวางแผนในการพัฒนาความสามารถของบุคลากรในทุกด้าน
  โดยให้ความสำคัญในการพัฒนาทักษะที่จำเป็นในด้านเทคนิค การทำหน้าที่หัวหน้างาน
  (Supervisor) และการบริหารจัดการ

  ในปี 2562 ฮานา กัมพูชา ได้มีการฝึกอบรมในการรับรองมาตรฐานสากลใหม่ ได้แก่ ISO
  9001: 2015 และ TL 9000: 2016 และบริษัทฯ มีแผนที่จะขอรับรองมาตรฐาน ISO 14001
  (ระบบการจัดการสิ่งแวดล้อม) มาตรฐาน ISO 45001 (มาตรฐานสากลเพื่อการจัดการอาชีว
  อนามัยและความปลอดภัย) และมาตรฐานระบบการป้องกันไฟฟ้าสถิต (Electrostatic
  Discharge: ESD) ในปี 2563

  บริษัทฯ จัดให้มีการฝึกอบรมจำนวน 13,394 ชั่วโมง สำหรับพนักงานจำนวน 426 คน
  แบ่งเป็นการฝึกอบรมสำหรับพนักงานรายวันจำนวน 10,945 ชั่วโมง
  และสำหรับพนักงานรายเดือนจำนวน 2,449 ชั่วโมง ดังนั้นฝึกอบรมโดยเฉลี่ยของพนักงานคิดเป็น
  31ชั่วโมงต่อคนต่อปี

  การประเมินความพึงพอใจของพนักงาน – บริษัทฯ ให้ความสำคัญกับทัศนคติของพนักงาน
  มีการเปิดโอกาสให้พนักงานมีส่วนร่วมในการแสดงความคิดเห็นและข้อเสนอแนะ
  เพื่อการปรับปรุงองค์กรในด้านต่าง ๆ บริษัทฯ
  ดำเนินการสำรวจความพึงพอใจของพนักงานเป็นประจำทุกปี ปีละ 2 ครั้ง
  โดยครอบคลุมทั้งพนักงานรายวัน และพนักงานรายเดือน ประเด็นในการสำรวจความพึงพอใจ
  ได้แก่ ค่าจ้างและสวัสดิการ สภาพแวดล้อมในการทำงาน ลักษณะงาน
  ความก้าวหน้าในหน้าที่การงาน ผู้บังคับบัญชา เพื่อนร่วมงาน เป็นต้น

[]ผลการสำรวจความพึงพอใจของพนักงานเทียบกับดัชนีชี้วัด (KPI) ของปี 2562 กับปีที่ผ่านมา
เป็นดังนี้

การละเมิดสิทธิมนุษยชน

  บริษัทฯ เชื่อมั่นว่าการเคารพสิทธิมนุษยชนเป็นส่วนสำคัญของการเป็นพลเมืองดี บริษัทฯ
  ได้คำนึงถึงสิทธิมนุษยชนในกิจกรรมที่เราทำทุกวันและจะไม่มีการปฏิบัติที่ขาดมนุษยธรรมหรือละเมิดสิทธิมนุษยชน
  รวมถึงการไม่จ้างแรงงานเด็กหรือ การบังคับใช้แรงงาน ฝ่ายทรัพยากรบุคคลของบริษัทฯ
  เป็นผู้ให้คำแนะนำและให้คำปรึกษากับพนักงานและระดับผู้จัดการเกี่ยวกับปัญหาที่เกี่ยวข้องกับสิทธิมนุษยชนและแรงงาน
  และจัดให้มีคณะกรรมการสวัสดิการ เพื่อรับฟังข้อคิดเห็นและข้อเสนอแนะต่าง ๆ
  ที่เป็นประโยชน์และจำเป็นต่อสภาวการณ์ปัจจุบัน และนำมาปรับปรุงให้เหมาะสม ในปี 2562
  บริษัทฯ ไม่ได้รับข้อร้องเรียนหรือรายงานการละเมิดสิทธิมนุษยชนใด ๆ จากพนักงาน
  คู่ค้าทางธุรกิจ หรือชุมชนท้องถิ่น

ลูกค้า

  ฮานาให้ความสำคัญอย่างยิ่งต่อลูกค้าของบริษัทฯ บริษัทฯ
  มีจุดมุ่งหมายที่จะตอบสนองหรือให้บริการที่เหนือกว่าความคาดหวังของลูกค้าทางด้านคุณภาพของสินค้า
  การจัดส่งมอบสินค้า ความเชื่อมั่นไว้วางใจและราคาที่สมเหตุผล บริษัทฯ
  ได้รับการรับรองระบบบริหารคุณภาพ (QMS)
  โดยมีวัตถุประสงค์เพื่อส่งมอบผลิตภัณฑ์ที่มีคุณภาพสูงและตรงต่อเวลา นโยบายของบริษัทฯ
  คือการมุ่งมั่นเพื่อความพึงพอใจของลูกค้า การมีข้อบกพร่องเป็นศูนย์ และได้มาตรฐานสากล
  นอกจากนี้บริษัทฯ ได้รับการรับรองระบบบริหารคุณภาพ ISO 9001
  ต่อเนื่องมาเป็นระยะเวลากว่า 20 ปี แสดงให้เห็นถึงความมุ่งมั่นของเราที่มีต่อคุณภาพ
  การปรับปรุงอย่างต่อเนื่อง และความยั่งยืน

  บริษัทฯ
  และบริษัทย่อยได้ดำเนินการสนับสนุนระบบห่วงโซ่อุปทานอย่างต่อเนื่องเพื่อให้ทุกฝ่ายที่เกี่ยวข้องโดยเฉพาะลูกค้าของบริษัทฯ
  สำหรับความร่วมมือกันทางธุรกิจ
  ไม่ว่าจะเป็นกระบวนการลดค่าใช้จ่ายหรือเพิ่มประสิทธิภาพการดำเนินธุรกิจ
  รวมทั้งการแก้ไขปัญหาในเรื่องที่ลูกค้าร้องเรียนหรือให้ข้อแนะนำต่าง ๆ
  เพื่อตอบสนองความต้องการและความคาดหวังของลูกค้า
  ความสัมพันธ์ที่ดีกับลูกค้าเป็นพื้นฐานความสำเร็จจากการสร้างความผูกพันระยะยาวกับลูกค้าให้อยู่กับองค์กร
  โดยการทำงานร่วมกันเพื่อการจัดการทักษะความรู้ ความปลอดภัย และการปรับตัวของทั้งสองฝ่าย

  ในปี 2562 ฮานา ลำพูน ได้รับรางวัลยกย่องชมเชยจากลูกค้าคนสำคัญของบริษัทฯ
  ในการเป็นผู้สนับสนุนและให้ความร่วมมือเชิงกลยุทธ์ในการพัฒนาธุรกิจร่วมกันกับลูกค้าของเรา
  นอกจากนี้ ฮานา กัมพูชา ยังได้รับรางวัลจากลูกค้ารายใหญ่
  ในการที่ฮานาเป็นคู่ค้าที่มีคุณค่าและสนับสนุนพันธมิตรเชิงกลยุทธ์ที่สำคัญสำหรับธุรกิจของลูกค้า

  นโยบายคำติชมของลูกค้ากำหนดขึ้นภายใต้มาตรฐานการควบคุมคุณภาพเพื่อให้มั่นใจว่ามีการกระบวนการรับความคิดเห็นของลูกค้า
  มีการวิเคราะห์
  จัดทำแผนปฏิบัติการและตอบสนองต่อข้อร้องเรียนหรือข้อเสนอแนะให้กับลูกค้าเพื่อบรรลุความต้องการของลูกค้า
  การประเมินความพึงพอใจของลูกค้าได้พัฒนาขึ้นให้เป็นส่วนหนึ่งของธุรกิจและระบบการจัดการคุณภาพโดยมีวัตถุประสงค์ที่สำคัญเพื่อประเมินและปรับปรุงความพึงพอใจของลูกค้า
  บริษัทฯ มีการสำรวจความพึงพอใจของลูกค้าในสินค้าและบริการของบริษัทฯ
  เป็นประจำทุกปีเพื่อนำผลที่ได้มาปรับปรุงแก้ไขข้อบกพร่องต่าง ๆ
  และเน้นความสำคัญในการตอบสนองและสร้างคุณค่าเพิ่มให้เกินความคาดหวังของลูกค้าจากการสนับสนุนดังกล่าว

ผลการสำรวจความพึงพอใจของลูกค้าเทียบกับดัชนีชี้วัด (KPI) ของปี 2562 กับปีที่ผ่านมา เป็นดังนี้

[]

ทรัพย์สินทางปัญญา

  บริษัทฯ มีนโยบายปกป้องการใช้ทรัพย์สินที่มีตัวตนและทรัพย์สินทางปัญญาของคู่ค้าทางธุรกิจ
  และจะปฏิบัติตามระเบียบหรือข้อตกลงตามสัญญาของการใช้ทรัพย์สินทุกประการ
  ผลงานและลิขสิทธิ์ที่ได้รับจากงานที่ได้รับมอบหมายจากบริษัทฯ ให้จัดทำขึ้น
  ไม่ว่าจะเป็นงานที่ใช้สำหรับบริษัทฯ หรือเรียนรู้จากบริษัทฯ
  ผลงานและลิขสิทธิ์เหล่านั้นจะเป็นของบริษัทฯ กรรมการ
  ผู้บริหารและพนักงานพึงใช้งานคอมพิวเตอร์และเทคโนโลยีสารสนเทศให้เป็นไปตามพ.ร.บ.
  ว่าด้วยการกระทำผิดเกี่ยวกับคอมพิวเตอร์
  หรือกฎหมายท้องถิ่นในเรื่องเกี่ยวกับทรัพย์สินทางปัญญาและลิขสิทธิ์ บริษัทฯ
  ได้ดำเนินการให้พนักงานลงนามรับทราบข้อตกลงที่จะปฏิบัติตามนโยบายปกป้องการใช้ทรัพย์สินที่มีตัวตนและทรัพย์สินทางปัญญาและกฎหมายที่เกี่ยวข้องต่าง
  ๆ

คู่ค้า

  บริษัทฯ ส่งเสริมการแข่งขันทางการค้าอย่างเสรี และยุติธรรม
  รวมถึงมีเป้าหมายในการพัฒนาความสัมพันธ์ระยะยาวกับซัพพลายเออร์และคู่ค้าคู่สัญญา
  การจัดซื้อสินค้าและจัดหาบริการจากซัพพลายเออร์ บริษัทฯ
  มีนโยบายให้มีการปฏิบัติอยู่บนแบบแผนแห่งความมีจริยธรรมอย่างเคร่งครัดที่สุด
  ซึ่งทำให้มั่นใจได้ในคุณภาพของผลิตภัณฑ์ขั้นสุดท้าย รวมทั้งคงความเชื่อมั่นอย่างต่อเนื่องให้แก่ลูกค้า
  คู่ค้า และผู้มีส่วนได้เสียอื่น ๆ
  การซื้อสินค้าหรือว่าจ้างงานบริการนั้นต้องอยู่บนพื้นฐานของปัจจัยต่าง ๆ
  โดยเฉพาะอย่างยิ่งด้านราคา คุณภาพ บริการ และการส่งมอบ
  โดยการปฏิบัติบนหลักการที่สำคัญดัง ต่อไปนี้

-   มีความยุติธรรมในการคัดเลือกซัพพลายเออร์ และผู้รับเหมาที่มีความสามารถ
    และมีความรับผิดชอบ

-   ปล่อยให้มีการแข่งขันเสรี

-   ปฏิบัติตามกฎหมาย ข้อบังคับที่เกี่ยวข้อง และข้อผูกพันของสัญญา

-   ใช้ระบบการตรวจสอบติดตาม และการควบคุมการจัดการที่มีประสิทธิภาพ ในการสืบหา
    และป้องกันการให้สินบนการฉ้อโกง หรือการปฏิบัติที่ไม่ถูกต้องอื่น ๆ
    ในกระบวนการจัดซื้อจัดจ้างและประมูล

  สงครามทางการค้าระหว่างสหรัฐฯ
  และจีนได้ส่งผลกระทบต่ออุตสาหกรรมเซมิคอนดักเตอร์ในช่วงไตรมาส 4 ปี 2561 มาจนถึงปี
  2562
  อุตสาหกรรมเซมิคอนดักเตอร์ดำเนินไปอย่างยากลำบากจากผลของสงครามทางการค้าระหว่างทั้งสองประเทศมหาอำนาจ
  ซึ่งผลจากข้อพิพาททางการค้าได้ส่งผลกระทบต่อห่วงโซ่อุปทานทางด้านราคาและการจัดซื้อวัตถุดิบ
  นอกจากนี้ยังส่งผลกระทบต่อความต้องการของสินค้าที่ลดลง
  ทำให้สินค้าคงคลังของเราเพิ่มขึ้นอีกด้วย แต่อย่างไรก็ตาม บริษัท ฯ
  ด้วยความสัมพันธ์และได้รับการสนับสนุนอย่างดีจากคู่ค้าและซัพพลายเออร์ของบริษัทฯ
  ทำให้เราสามารถจัดการกับสถานการณ์ดังกล่าวได้โดยได้รับผลกระทบน้อยมาก

  ฮานาสร้างความสัมพันธ์ที่ยาวนานและแข็งแกร่งกับคู่ค้าทางธุรกิจและซัพพลายเออร์รายสำคัญบนพื้นฐานของความไว้วางใจ
  และยึดมั่นในจรรยาบรรณธุรกิจของบริษัทฯ
  เราสื่อสารหลักการการดำเนินธุรกิจที่เป็นธรรมและโปร่งใส มีจรรยาบรรณธุรกิจ
  รวมทั้งจริยธรรม และความมุ่งมั่นในความรับผิดชอบต่อสังคมรวมทั้งความปลอดภัย สิ่งที่บริษัทฯ
  ให้ความสำคัญ
  และเป็นสิ่งจำเป็นที่ซัพพลายเออร์และหุ้นส่วนธุรกิจให้ความเชื่อถือและไว้วางใจในการดำเนินธุรกิจกับฮานา
  มีดังนี้

-   ฮานาส่งเสริมการจัดซื้อจัดจ้างอย่างเป็นธรรมและเท่าเทียมกัน
    เรามุ่งมั่นที่จะสร้างความสัมพันธ์ระยะยาวกับซัพ-พลายเออร์บนพื้นฐานของความไว้วางใจและยึดมั่นในจรรยาบรรณทางธุรกิจของเรา
    บริษัทฯ บริหารจัดการธุรกิจและปฏิบัติต่อซัพพลายเออร์และพันธมิตรทางธุรกิจด้วยความซื่อสัตย์
    มีจริยธรรม และปฏิบัติตามกฎหมายและข้อบังคับที่มีผลบังคับใช้อย่างครบถ้วน
    และวิธีการปฎิบัติเช่น
    นี้เป็นการมาตรฐานทางธุรกิจในทุกด้านของบริษัทตั้งแต่คณะกรรมการบริษัท ฝ่ายจัดการ
    และพนักงานทุกระดับ

-   ฮานามุ่งมั่นที่จะรักษาความเป็นมืออาชีพและรักษาประโยชน์ร่วมกันกับซัพพลายเออร์
    ผู้จัดจำหน่าย และตัวแทนคู่ค้า ซึ่งเป็นส่วนสำคัญในความสำเร็จของเรา
    การเจรจาต่อรองและคัดเลือกผู้ขายอย่างโปร่งใส เพื่อประโยชน์สูงสุดของบริษัทฯ

-   การจัดซื้อวัตถุดิบที่จำเป็นให้ทันเวลา และเหมาะสม
    เป็นสิ่งสำคัญและเพื่อหลีกเลี่ยงปัญหาด้านอุปทานในสินค้า โดยบริษัทฯ
    มีความมุ่งมั่นพัฒนาความสัมพันธ์ที่ใกล้ชิดกับคู่ค้าและซัพพลายเออร์หลายราย
    นอกจากนี้เรายังสนับสนุนให้มีการสื่อสารที่เหมาะสม ซื่อสัตย์ สร้างสรรค์
    และตรงเวลาทั้งการสื่อสารภายในบริษัทฯ และระหว่างซัพพลายเออร์รายสำคัญ ๆ
    ซึ่งการสื่อสารกับซัพพลายเออร์มีความสำคัญมาก

  ในปี 2562 อุตสาหกรรมอิเล็คทรอนิกส์มีความอ่อนไหวมากขึ้น
  เราระมัดระวังในการจัดการห่วงโซ่อุปทานของเราเป็นอย่างมาก
  เพื่อป้องกันปัญหาการขาดแคลนวัตถุดิบ หรือการจัดซื้อที่มากเกินความต้องการ
  เพื่อส่งมอบสินค้าให้ลูกค้าตรงตามกำหนด เราได้ดำเนินการเข้าเยี่ยมพบ ตรวจสอบ
  และประเมินผลคู่ค้าในแต่ละไตรมาส
  และใช้กิจกรรมเหล่านี้เป็นเครื่องมือในการพัฒนาและกระชับความสัมพันธ์กับพันธมิตรทางธุรกิจและกับคู่ค้าคนสำคัญของเรา
  ความสัมพันธ์ การสื่อสาร และการทำงานร่วมกันอย่างใกล้ชิดกับซัพพลายเออร์เหล่านี้
  นับเป็นกุญแจสำคัญสู่ความสำเร็จของฮานา

ผู้ถือหุ้น

  บริษัทฯ พยายามที่จะบรรลุผลสำเร็จในการสร้างการเติบโตของรายได้สำหรับผู้ถือหุ้นในระยะยาว
  คณะกรรมการและผู้บริหารแต่ละท่านจะต้องมีคุณสมบัติเหมาะสมตามตำแหน่ง
  รวมทั้งมีความเข้าใจชัดเจนในบทบาทหน้าที่ของตนในการกำกับดูแลกิจการ
  และใช้วิจารณญาณในการดำเนินธุรกิจเพื่อผลประโยชน์ที่ดีที่สุดของบริษัทฯ และผู้ถือหุ้น
  รวมทั้งการจัดทำและเปิดเผยข้อมูลรายงานทางการเงินและข้อมูลที่มิใช่ข้อมูลทางการเงินอย่างถูกต้อง
  ครบถ้วน ทันเวลา รวมถึงการอุทิศเวลาและความสามารถในการปฏิบัติหน้าที่ เป็นต้น

  การปฏิบัติต่อผู้ถือหุ้นของบริษัทฯ จะดำเนินตามหลักการกำกับดูแลกิจการที่ดี
  ได้แก่การเคารพสิทธิของผู้ถือหุ้น การปฏิบัติต่อผู้ถือหุ้นทุกคนอย่างเท่าเทียมกัน
  การเปิดเผยข้อมูลจะอยู่บนพื้นฐานความเท่าเทียมกัน
  มีความครบถ้วนและถูกต้องต่อเรื่องที่เกี่ยวกับสถานภาพของบริษัทฯ ทั้งผลการดำเนินงาน
  งบการเงิน การบัญชีและรายงานอื่น ๆ
  การไม่นำข้อมูลภายในไปเปิดเผยกับบุคคลที่เกี่ยวข้องกับผู้บริหารหรือกรรมการ
  ซึ่งก่อให้เกิดความเสียหายต่อผู้ถือหุ้นโดยรวม เป็นต้น

คู่แข่งทางการค้า

  คณะกรรมการมุ่งเน้นการดำเนินธุรกิจด้วยความเป็นธรรม
  โดยมีแนวทางปฏิบัติต่อคู่แข่งทางการค้าได้แก่
  การแข่งขันอย่างเป็นธรรมการดูแลกิจการมิให้มีส่วนเกี่ยวข้องกับการแข่งขันด้วยวิธีการทุ่มตลาด
  การกลั่นแกล้งหรือใช้อิทธิพลในการกีดกันเพื่อมิให้เกิดการแข่งขันไม่กระทำการใด ๆ
  ที่เป็นการละเมิดทรัพย์สินทางปัญญาหรือลิขสิทธิ์ของคู่แข่งขัน ไม่ใช้วิธีการที่ไม่สุจริต
  เพื่อทำลายชื่อเสียงของผู้แข่งขัน หรือละเมิดความลับทางการค้าของคู่แข่งขัน ในปี 2562 บริษัทฯ
  ไม่มีข้อพิพาทฟ้องร้องระหว่างบริษัทฯ กับคู่แข่งทางการค้าหรือข้อร้องเรียนใด ๆ

เจ้าหนี้

  บริษัทฯ ปฏิบัติต่อเจ้าหนี้ด้วยความรับผิดชอบ ซื่อสัตย์และเป็นธรรม
  โดยตั้งอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย
  ปฏิบัติตามพันธะสัญญาอย่างเคร่งครัด โดยเฉพาะเรื่องเงื่อนไขคํ้าประกัน
  การบริหารเงินทุนที่สามารถจ่ายคืนหนี้ตามเงื่อนไขและระยะเวลา บริษัทฯ
  จะแจ้งแก่เจ้าหนี้ถึงสถานะในกรณีที่อาจจะมีกรณีผิดนัดชำระหนี้
  และจะปฏิบัติตามกฎหมายคุ้มครองผู้บริโภคและกฎหมายอื่นใดที่เกี่ยวข้องอย่างเคร่งครัด
  หากเกิดกรณีที่ไม่สามารถปฏิบัติตามเงื่อนไขที่ตกลงกันไว้ได้ บริษัทฯ
  จะแจ้งให้เจ้าหนี้ทราบล่วงหน้าเพื่อร่วมกันพิจารณาหาแนวทางแก้ไขปัญหา ในปี 2562 บริษัทฯ
  ไม่มีข้อพิพาทฟ้องร้องระหว่างบริษัทฯ กับเจ้าหนี้หรือข้อร้องเรียนใด ๆ

ชุมชน สังคม และสิ่งแวดล้อม

  บริษัทฯ ได้รับการรับรองมาตรฐานระบบการจัดการด้านสิ่งแวดล้อม ISO 14001
  โดยเป็นการจัดการทรัพยากรและสิ่งแวดล้อมไปพร้อมกับการพัฒนาธุรกิจ
  และเน้นเรื่องของการป้องกันมลพิษและรักษาสิ่งแวดล้อมเป็นหลัก
  เพื่อช่วยลดผลกระทบต่อสิ่งแวดล้อมรวมถึงลดต้นทุนการผลิตในธุรกิจ บริษัทฯ
  ได้ปฏิบัติตามมาตรฐานและข้อกำหนดการจัดการสิ่งแวดล้อมโดยมีการควมคุมการจัดการอย่างสม่ำเสมอ

  นอกจากนี้บริษัทฯ ได้รับการรับรองมาตรฐานระบบการจัดการด้านอาชีวอนามัย ความปลอดภัย
  และสิ่งแวดล้อม OHSAS 18001 และมอก. 18001
  โดยได้กำหนดนโยบายและแสดงความมุ่งมั่นในการดำเนินงานโดยมิได้มีจุดมุ่งหมายเพียงการแก้ไขปัญหาอาชีวอนามัยและความปลอดภัยในการทำงาน
  แต่ยังครอบคลุมถึงแนวทางในการป้องกันมิให้เกิดปัญหาด้านสุขภาพ และอุบัติเหตุต่าง ๆ
  ต่อผู้ปฏิบัติงานและสังคมโดยรอบทั้งในองค์กรเองและภายนอกองค์กรหรือชุมชนใกล้เคียง ในปี
  2562 บริษัทฯ ได้การรับรองมาตรฐาน ISO 45001
  ซึ่งเป็นมาตรฐานระดับสากลใหม่เพื่อการจัดการอาชีวอนามัยและความปลอดภัย

  บริษัทฯ มีการส่งเสริมให้มีการใช้ทรัพยากรอย่างมีประสิทธิภาพ
  โดยการรณรงค์ด้วยการจัดทำโครงการประหยัดพลังงานด้านต่าง ๆ
  (รายละเอียดปรากฎในหัวข้อความรับผิดชอบต่อสังคม)
  คณะกรรมการยังได้ส่งเสริมให้มีการให้ความรู้และฝึกอบรมพนักงานในเรื่องสิ่งแวดล้อม
  เพื่อให้พนักงานทุกระดับเกิดความรู้ความเข้าใจในเรื่องสิ่งแวดล้อม ในปี 2562
  ทางฝ่ายฝึกอบรมได้จัดให้มีหลักสูตรฝึกอบรมในเรื่องสิ่งแวดล้อมต่าง ๆ ที่สำคัญ ๆ เช่น

  หลักสูตรการประเมินปัญหาสิ่งแวดล้อม: เพื่อระบุประเด็นปัญหาสิ่งแวดล้อมที่เกิดจากกิจกรรม
  ผลิตภัณฑ์ และบริการภายใต้ขอบเขตระบบการจัดการสิ่งแวดล้อม เพื่อการนำไปสู่การวางแผน
  การปรับปรุงหรือปรับเปลี่ยน

  หลักสูตรการบริหารจัดการสิ่งแวดล้อมตามมาตรฐาน ISO 14001:
  เพื่อพัฒนาความรู้และทักษะที่จำเป็นในการดำเนินการตามมาตรฐานระบบการจัดการสิ่งแวดล้อม
  ISO 14001

  หลักสูตรการอนุรักษ์พลังงาน: เพื่อสร้างความตระหนักถึงปัญหาเกี่ยวกับทรัพยากรธรรมชาติ
  สิ่งแวดล้อมและปลูกจิตสำนึกในการใช้และอนุรักษ์พลังงาน
  และพนักงานสามารถนำทักษะความรู้และประสบการณ์ที่ได้รับ
  ไปประยุกต์ใช้ในการปฏิบัติงานและชีวิตประจำวันได้อย่างเหมาะสมและสอดคล้องกับนโยบายของบริษัทฯ

  หลักสูตรการใช้สารเคมีอย่างปลอดภัย: เพื่อให้พนักงานผู้ปฏิบัติงานที่เกี่ยวข้องกับสารเคมี
  ทีมฉุกเฉิน
  และผู้ที่เกี่ยวข้องทราบถึงชนิดและอันตรายจากสารเคมีในที่ทำงานและมีผลต่อสุขภาพและสิ่งแวดล้อม
  รวมทั้งการควบคุมหรือบริหารจัดการสารเคมีอันตรายจากการให้ความรู้แก่พนักงานดังกล่าว
  ก่อให้เกิดกระบวนการประเมินวิเคราะห์ความเสี่ยงด้านปัญหาสิ่งแวดล้อมในกระบวนการทำงาน
  และพัฒนาปรับปรุงอย่างต่อเนื่อง
  มีการใช้ทรัพยากรอย่างมีประสิทธิภาพและการบริหารจัดการที่มีประสิทธิภาพมากขึ้น

  หลักสูตรความปลอดภัย อาชีวอนามัย และสภาพแวดล้อมในการทำงาน:
  เพื่อให้ผู้บริหารและพนักงานรวมทั้งผู้รับเหมาที่เข้ามาทำงานในพื้นที่
  ได้ดำเนินการเกี่ยวกับความปลอดภัยในการทำงานและปฏิบัติได้ถูกต้อง เพื่อลดความเสี่ยงอันตราย
  อุบัติเหตุต่าง ๆ และโรคภัยไข้เจ็บของพนักงานและผู้เกี่ยวข้อง
  รวมทั้งปรับปรุงการดำเนินงานของธุรกิจให้เกิดความปลอดภัย

  หลักสูตรการอบรมดับเพลิงขั้นต้น:
  เพื่อสร้างความตระหนักถึงอันตรายจากอัคคีภัยในสถานที่ทำงานและวิธีการปฏิบัติอย่างปลอดภัยในกรณีเกิดเหตุการณ์เพลิงไหม้ฉุกเฉินรวมถึงการจัดทำแผนป้องกันและระงับอัคคีภัย

  จากการให้ความรู้แก่พนักงานดังกล่าว
  ก่อให้เกิดกระบวนการประเมินวิเคราะห์ความเสี่ยงด้านปัญหาสิ่งแวดล้อมในกระบวนการทำงานและพัฒนาปรับปรุงอย่างต่อเนื่อง
  มีการใช้ทรัพยากรอย่างมีประสิทธิภาพและการบริหารจัดการที่มีประสิทธิภาพมากขึ้น

  หน่วยงานภาครัฐและองค์กรที่เกี่ยวข้อง

  บริษัทฯ กำหนดให้ผู้บริหารระดับสูง กรรมการบริษัทฯ
  และพนักงานมีความเข้าใจและปฏิบัติตามกฎหมาย ข้อบังคับ นโยบาย
  และระเบียบปฏิบัติที่เกี่ยวข้องกับตนเองในการปฏิบัติงานตามหน้าที่
  รวมทั้งการทำหน้าที่ในการเสียภาษีอากรให้รัฐอย่างตรงไปตรงมา

การต่อต้านการทุจริตคอร์รัปชั่น

  นโนบายการต่อต้านทุจริตคอร์รัปชั่น: บริษัทฯ
  มีนโยบายการต่อต้านการทุจริตคอร์รัปชั่นอย่างเป็นทางการ
  ซึ่งได้ผ่านการทบทวนและอนุมัติจากคณะกรรมการบริษัท ดังนี้

  “ฮานามีนโยบายต่อต้านการให้และรับสินบนและการทุจริตคอร์รัปชั่นทุกรูปแบบ (Zero
  Tolerance Policy) บริษัทฯ ห้ามคณะกรรมการ ผู้บริหาร ผู้บังคับบัญชา
  พนักงานทุกคนทุกระดับ หรือบุคคลที่เกี่ยวข้องทางธุรกิจกับบริษัทฯ
  เข้าไปเกี่ยวข้องกับการทุจริตในทุกรูปแบบในการทำธุรกรรมทางธุรกิจต่าง ๆ
  และจะต้องปฏิบัติตามกฎระเบียบและกฎหมายของทุก ๆ ประเทศที่บริษัทฯ ดำเนินธุรกิจด้วย”

  การประเมินความเสี่ยง: ในปี 2562
  คณะกรรมการบริหารความเสี่ยงได้ประเมินความเสี่ยงการทุจริตที่อาจเกิดขึ้นโดยมีการประเมินความเสี่ยงการทุจริตแยกออกจากความเสี่ยงด้านอื่น
  ๆ เป็นการเฉพาะ และมีการรายงานความเสี่ยงต่อคณะกรรมการบริษัทโดยมีหน่วยงาน
  Compliance Unit ทำหน้าที่กำกับดูแลการปฏิบัติตามรายงานการประเมินความเสี่ยง

  การฝึกอบรมและการสื่อสาร: ในปี 2562 บริษัทฯ
  ได้สื่อสารและจัดฝึกอบรมให้ความรู้แก่พนักงานเกี่ยวกับนโยบายและแนวปฏิบัติในการต่อต้านการทุจริตคอร์รัปชั่น
  รวมทั้งนโยบายที่เกี่ยวข้องอย่างต่อเนื่อง เช่น จรรยาบรรณธุรกิจ
  นโยบายของขวัญและการเลี้ยงรับรอง นโยบายความขัดแย้งทางผลประโยชน์
  โดยพนักงานระดับผู้บริหารจะได้รับการฝึกอบรมจากสำนักงานใหญ่
  พนักงานทุกระดับสามารถเข้าถึงนโยบายต่าง ๆ
  ผ่านทางบอร์ดข่าวสารและเว็บไซต์ภายในของบริษัทฯ
  นอกจากนี้นโยบายจริยธรรมธุรกิจของซัพพลายเออร์ที่ครอบคลุมนโยบายการต่อต้านการทุจริต
  ก็ได้สื่อสารไปยังคู่ค้าทั้งในประเทศและต่างประเทศเพื่อให้คู่ค้าทุกรายรับทราบและถือปฏิบัติ ในปี
  2562 บริษัทฯ ได้รับการตอบรับจากซัพพลายเออร์ จำนวน 1,834 ราย คิดเป็นร้อยละ 100
  จากเป้าหมายที่ร้อยละ 100

  การติดตามและประเมินผล:
  คณะกรรมการตรวจสอบมีการทบทวนนโยบายและมาตรการต่อต้านทุจริตคอร์รัปชั่นเป็นประจำทุกปีและเสนอการปรับปรุงแก้ไขต่อคณะกรรมการบริษัท
  เพื่อพิจารณาอนุมัติ
  คณะกรรมการตรวจสอบจะติดตามการดำเนินการตามนโยบายมาตรการและให้คำแนะนำต่าง ๆ
  ระบบการควบคุมภายในและระเบียบต่าง ๆ มีการตรวจสอบเป็นระยะ ๆ
  โดยฝ่ายตรวจสอบภายใน เพื่อให้แน่ใจถึงประสิทธิภาพในการต่อต้านการทุจริตคอร์รัปชั่น
  และผลการตรวจสอบจะมีการหารือกับบุคคลที่เกี่ยวข้องและรายงานต่อผู้บริหารระดับสูงและคณะกรรมการตรวจสอบ
  ซึ่งในปี 2562
  คณะกรรมการบริษัทได้รับทราบรายงานการประเมินและติดตามความเสี่ยงและการปฏิบัติตามมาตรการการต่อต้านทุจริตคอร์รัปชั่น

  การรับรอง: บริษัทฯ
  ได้ผ่านการรับรองต่ออายุการเป็นสมาชิกแนวร่วมปฏิบัติของภาคเอกชนไทยในการต่อต้านการทุจริต
  (CAC)
  ด้วยความมุ่งมั่นที่จะสนับสนุนการขับเคลื่อนของภาคเอกชนในการต่อต้านการทุจริตอย่างต่อเนื่องตั้งแต่ปี
  2556 เป็นต้นมา นอกจากนี้บริษัทฯ ยังเป็นสมาชิกเครือข่าย PACT Network
  ที่จัดตั้งขึ้นโดยสถาบันไทยพัฒน์
  เพื่อส่งเสริมการยกระดับการต่อต้านการทุจริตในภาคเอกชนอย่างเป็นรูปธรรม

ช่องทางการร้องเรียน/ร้องทุกข์

  ผู้มีส่วนได้เสียทุกกลุ่มที่ต้องการร้องทุกข์แจ้งเบาะแสหรือร้องเรียนต่อคณะกรรมการบริษัท
  ในประเด็นการทำผิดกฎหมาย การทุจริตคอร์รัปชั่น ถูกละเมิดสิทธิ
  ฝ่าฝืนต่อหลักปฏิบัติจรรยาบรรณและธรรมาภิบาล
  ข้อเสนอแนะหรือร้องเรียนในเรื่องที่เป็นปัญหาอื่นใดของบริษัทฯ
  รวมทั้งพนักงานหรือคู่ค้าที่เกี่ยวข้องของบริษัทฯ
  ผู้มีส่วนได้เสียสามารถแจ้งเรื่องร้องเรียนดังกล่าวด้วยความสุจริต ผ่านตามช่องทาง ดังต่อไปนี้

  -------------------------------------------------------- -------------------- ------------------------
  ตำแหน่ง                                                   ชื่อ-นามสกุล            อีเมลล์

  ประธานกรรมการบริษัทและประธานกรรมการตรวจสอบ                 นายจอห์น ทอมพ์สัน       john@ntasset.com

  ประธานกรรมการกำกับดูแลกิจการและประธานกรรมการบริหารความเสี่ยง   นายเทอร์เรนซ ฟิลิป เวียร์ terry@hanabk.th.com

  กรรมการผู้จัดการ                                            นายริชาร์ด เดวิด ฮัน     richardh@hanabk.th.com

  ผู้อำนวยการอาวุโสฝ่ายทรัพยากรบุคคล ประจำสำนักงานใหญ่             นางพันทิพา ตันธนะ       puntipat@hanabk.th.com

  เลขานุการบริษัทและหัวหน้าแผนกตรวจสอบภายใน                     นางสาวจิระภา คงมณี     jirapak@hanabk.th.com
  -------------------------------------------------------- -------------------- ------------------------

  ที่อยู่ทางไปรษณีย์: บริษัท ฮานา ไมโครอิเล็คโทรนิคส จำกัด (มหาชน) 65/98
  ซอยวิภาวดี-รังสิต 64 แยก 2 แขวงตลาดบางเขน เขตหลักสี่ กรุงเทพฯ 10210

  สำหรับการแจ้งเบาะแสหรือร้องเรียนภายในกลุ่มบริษัทฯ
  พนักงานควรรายงานผ่านทางช่องทางของบริษัทฯ ที่กำหนดไว้ เช่น ผ่านผู้บังคับบัญชาโดยตรง
  (ระดับผู้จัดการขึ้นไป) หัวหน้าฝ่ายทรัพยากรบุคคลของแต่ละโรงงาน หรือกล่องข้อเสนอแนะหรือ
  Red Box ที่มีอยู่ของแต่ละแห่งของบริษัทฯ
  แต่หากอยู่ในสถานการณ์ที่ไม่เหมาะสมหรือไม่สะดวกที่จะแจ้งผ่านช่องทางของแต่ละโรงงาน
  พนักงานสามารถรายงานเรื่องร้องเรียนโดยตรงไปยังช่องทางที่ให้ไว้ข้างต้น

  กระบวนการจัดการกับเรื่องที่ร้องเรียน: บริษัทฯ
  มีกระบวนการในการจัดการข้อร้องเรียนให้มีความเหมาะสม
  การตรวจสอบจะต้องดำเนินการอย่างรวดเร็วและเป็นไปตามกฎหมายและกฎระเบียบที่เกี่ยวข้อง
  ฝ่ายตรวจสอบภายในจะรายงานรายละเอียดของการร้องเรียนและผลการตรวจสอบต่อคณะกรรมการบริหารหรือคณะกรรมการตรวจสอบและคณะกรรมการบริษัท
  ขึ้นอยู่กับความสำคัญของการร้องเรียน ข้อพิพาท หรือปัญหานั้น ๆ

  การคุ้มกันผู้ที่รายงานหรือแจ้งเบาะแส: บริษัทฯ มีนโยบายที่จะไม่ดำเนินการปลด ลดตำแหน่ง
  ลงโทษ ระงับ ข่มขู่ แทรกแทรง หรือการกระทำใดที่เป็นโทษต่อบุคคลที่รายงานสิ่งที่เป็นปัญหา
  แจ้งเบาะแสหรือร้องทุกข์ต่อคณะกรรมการด้วยการให้ถ้อยคำหรือข้อมูลใด ๆ ด้วยความสุจริตใจ

  ในปี 2562 บริษัทฯ ไม่ได้รับเรื่องร้องเรียนการกระทำทุจริตคอร์รัปชั่น
  การกระทำผิดจริยธรรมและธรรมาภิบาล การถูกละเมิด กรณีที่เกี่ยวกับชื่อเสียงของบริษัทฯ
  อันเนื่องมาจากการบริหารงานของคณะกรรมการ
  ตลอดจนไม่มีกรณีข้อพิพาททางกฎหมายด้านแรงงานสิทธิมนุษชน และสิ่งแวดล้อมแต่อย่างใด

4. การเปิดเผยข้อมูลและความโปร่งใส

  บริษัทฯ มีนโยบายที่จะเปิดเผยข้อมูลที่เกี่ยวข้องอย่างครบถ้วน ถูกต้อง
  และทันการณ์ต่อตลาดหลักทรัพย์แห่งประเทศไทยตามข้อกำหนดของการเปิดเผยข้อมูล
  ซึ่งเป็นสิ่งสำคัญที่ทำให้ผู้ลงทุนมีข้อมูลที่เพียงพอที่จะวิเคราะห์หรือประเมินการลงทุน บริษัทฯ
  จึงพยายามที่จะเปิดเผยข้อมูลอย่างทั่วถึงครบถ้วนโปร่งใสผ่านทางช่องทางและสื่อต่าง ๆ
  เพื่อให้ผู้ลงทุนทุกท่านมีความเสมอภาคในการรับข้อมูล
  ข้อมูลสำคัญที่มีผลกระทบต่อราคาหลักทรัพย์ของบริษัทฯ จะถูกเปิดเผยต่อตลาดหลักทรัพย์ฯ
  ทันทีเพื่อให้ผู้ลงทุนและผู้ที่เกี่ยวข้องได้รับทราบ โดยข้อมูลที่เปิดเผยต่อนักลงทุนจะมีความถูกต้อง
  ไม่ทำให้สำคัญผิด และเพียงพอต่อการตัดสินใจของนักลงทุน
  นอกจากการเผยแพร่ข้อมูลตามเกณฑ์ที่กำหนดและผ่านช่องทางของตลาดหลักทรัพย์แห่งประเทศไทย
  แบบแสดงรายการข้อมูลประจำปี (แบบ 56-1) และรายงานประจำปีแล้ว บริษัทฯ
  ยังให้มีการเปิดเผยข้อมูลทั้งภาษาไทยและภาษาอังกฤษผ่านทางช่องทางอื่นด้วย เช่น
  เว็บไซต์ของบริษัทฯ โดยดำเนินการอย่างสม่ำเสมอและเป็นปัจจุบัน บริษัทฯ
  มีนโยบายการสื่อสารและการเปิดเผยข้อมูล (Communication and Disclosure Policy)
  เพื่อให้มั่นใจได้ว่าการสื่อสารและการเปิดเผยข้อมูลเป็นไปอย่างเหมาะสม เท่าเทียมกัน
  และทันเวลา บริษัทฯ ไม่มีกรณีที่สำนักงาน ก.ล.ต.หรือตลาดหลักทรัพย์ฯ
  ดำเนินการเนื่องมาจากการเปิดเผยข้อมูลไม่เป็นไปตามข้อกำหนด
  และการเปิดเผยงบการเงินของบริษัทฯ ตรงตามเวลาที่กำหนดในช่วงปีที่ผ่านมา

  บริษัทฯ ยังไม่จัดตั้งหน่วยงานด้านผู้ลงทุนสัมพันธ์ขึ้นเฉพาะ แต่ผู้บริหารของบริษัทฯ
  จะทำหน้าที่ทางด้านผู้ลงทุนสัมพันธ์อย่างต่อเนื่องเพราะบริษัทฯ
  เชื่อว่าความสามารถในการเสนอข้อมูลและสร้างความเชื่อมั่นเป็นทักษะที่สำคัญยิ่งเช่นเดียวกับความสามารถทางด้านเทคนิคและการบริหารจัดการ
  หน่วยงาน Corporate Affairs ก็เป็นอีกช่องทางที่เป็นผู้ให้ข้อมูลข่าวสารทั่วไปตามที่ต้องการ
  บริษัทฯ
  มีคู่มือจรรยาบรรณของนักลงทุนสัมพันธ์เพื่อกำหนดทิศทางและสนับสนุนงานด้านนักลงทุนสัมพันธ์
  และให้มีการสื่อสารเป็นไปอย่างมีประสิทธิภาพระหว่างบริษัทฯ นักลงทุน ผู้ถือหุ้น สถาบันการเงิน
  และผู้มีส่วนได้เสียอื่น ๆ

  บริษัทฯ จัดให้มีการแถลงผลการดำเนินงานทุก ๆ ไตรมาส (Analyst Meeting)
  เพื่อชี้แจงผลการดำเนินงาน และตอบข้อซักถามต่าง ๆ ของผู้ลงทุน สถาบัน กองทุน
  นักวิเคราะห์นักข่าวและผู้ที่สนใจ
  นอกจากนี้บริษัทได้เปิดโอกาสให้มีการเข้าเยี่ยมชมบริษัทโดยนักวิเคราะห์ที่สนใจซึ่งสามารถนัดหมายได้

  ในปี 2562 บริษัทฯ ได้เข้าร่วมกิจกรรมในด้านนักลงทุนสัมพันธ์
  และจัดให้มีการแถลงผลการดำเนินงาน ดังนี้

  ----------------------------------------- ---------- ----------- ---------
  กิจกรรมด้านนักลงทุนสัมพันธ์                      ในประเทศ   ต่างประเทศ   รวม

  การแถลงผลการดำเนินงาน                      4          2           6

  การประชุมที่สำนักงานใหญ่ของบริษัทฯ (จำนวนองค์กร)  14         16          30

  การประชุมกับนักลงทุนหรือทางโทรศัพท์ (จำนวนองค์กร) 28         38          66

  การเข้าเยี่ยมชมบริษัทฯ                         3          4           7
  ----------------------------------------- ---------- ----------- ---------

  ผู้ลงทุนสามารถรับทราบข้อมูลทางการเงินและข้อมูลที่มิใช่ข้อมูลทางการเงินของบริษัทฯ
  ผ่านสื่อการเผยแพร่ข้อมูลต่าง ๆ ของตลาดหลักทรัพย์ฯ และเว็บไซต์ของบริษัทฯ ที่
  www.hanagroup.com หรือสามารถติดต่อบุคคลต่าง ๆ ตามรายนาม ดังนี้

  ---------------- ------------ -------------------------- ------------- ---------
  ชื่อ               แผนก         อี-เมล์                      โทรศัพท์        โทรสาร

  นายเทอร์เรนซ ฟิลิป  การเงิน       terry@hanabk.th.com        0 2551 1297   0 2551
  เวียร์                                                                   1299

  น.ส. จิระภา คงมณี  Corporate    jirapak@hanabk.th.com      0 2551 1297 # 0 2551
                   Affairs                                 117           1299

  น.ส. เพ็ญพิมล      Corporate    penpimol_k@hanabk.th.com   0 2551 1297 # 0 2551
  คชภักดี            Affairs                                 226           1299
  ---------------- ------------ -------------------------- ------------- ---------

ความขัดแย้งทางผลประโยชน์

  คณะกรรมการได้กำหนดนโยบายและแนวทางการปฏิบัติสำหรับกรรมการและผู้บริหารในการรายงานความขัดแย้งทางผลประโยชน์
  เพื่อให้มั่นใจว่ากรรมการและผู้บริหารปฏิบัติหน้าที่ด้วยความระมัดระวัง
  ซื่อสัตย์สุจริตในการตัดสินใจ โดยไม่มีผลประโยชน์ส่วนตนไม่ว่าทั้งทางตรงหรือทางอ้อม
  โดยกำหนดมาตรการให้กรรมการและผู้บริหารของบริษัทฯ ทุกท่านจะต้องรายงานให้บริษัทฯ
  ทราบถึงการมีส่วนได้เสียของตนหรือของบุคคลที่มีความเกี่ยวข้องซึ่งเป็นส่วนได้เสียที่เกี่ยวข้องกับการบริหารจัดการกิจการของบริษัทฯ
  หรือบริษัทย่อยตามหลักเกณฑ์และวิธีการที่คณะกรรมการกำกับตลาดทุนประกาศกำหนดรวมทั้งได้ปรับปรุงและรายงานให้บริษัทฯ
  ทราบผ่านทางแบบฟอร์มที่ได้รับการอนุมัติจากคณะกรรมการ
  โดยเลขานุการบริษัทเป็นผู้รับรายงานการเปิดเผยการมีส่วนได้ส่วนเสียของกรรมการและผู้บริหารและผู้ที่เกี่ยวข้องและนำส่งประธานกรรมการตรวจสอบ
  และประธานคณะกรรมการบริษัทในลำดับต่อไป

  การทำรายการระหว่างบริษัทฯ กับกรรมการหรือผู้บริหาร
  และ/หรือบุคคลที่เกี่ยวโยงกันอันอาจนำมาซึ่งผลประโยชน์ที่ขัดแย้งกันได้นั้นจะต้องผ่านการพิจารณาโดยคณะกรรมการตรวจสอบ
  และหากเป็นรายการระหว่างกันที่สำคัญการเข้าทำรายการนั้นต้องได้รับการอนุมัติจากที่ประชุมคณะกรรมการบริษัท
  และ/หรือ ที่ประชุมผู้ถือหุ้น
  ทั้งนี้ขึ้นอยู่กับลักษณะและขนาดของรายการตามข้อกำหนดของคณะกรรมการกำกับตลาดทุน
  โดยกรรมการหรือผู้บริหารดังกล่าวจะถูกยกเว้นไม่ให้เข้าร่วมกระบวนการในการตัดสินใจเพื่อพิจารณาธุรกรรมที่ตนมีส่วนได้ส่วนเสียหรือเกี่ยวข้อง

  ในปี 2562
  ไม่มีกรณีความขัดแย้งทางผลประโยชน์ของกรรมการและผู้บริหารหรือบุคคลที่เกี่ยวโยงกันมานำเสนอให้คณะกรรมการพิจารณา

5. ความรับผิดชอบของคณะกรรมการบริษัท

  คณะกรรมการบริษัท มีจำนวนทั้งสิ้น 6 ท่าน โดยเป็นกรรมการบริหาร 3 ท่านและกรรมการอิสระ
  3 ท่าน คิดเป็นกึ่งหนึ่งของกรรมการทั้งหมด
  คณะกรรมการจะมีการทบทวนการปรับเพิ่มจำนวนคณะกรรมการอิสระให้เกินกว่าร้อยละ 50
  กรณีที่เห็นว่าเหมาะสมตามขนาดและโครงสร้างธุรกิจ
  คณะกรรมการประกอบด้วยประธานกรรมการที่ไม่เป็นบุคคลเดียวกันกับกรรมการผู้จัดการและเป็นกรรมการอิสระ

นโยบายความหลากหลายในโครงสร้างของคณะกรรมการ (Board Diversity)

  คณะกรรมการได้กำหนดนโยบายความหลากหลายในโครงสร้างของคณะกรรมการสำหรับผู้ที่จะมาทำหน้าที่เป็นกรรมการ
  โดยพิจารณาจากทักษะที่จำเป็นที่ยังขาดอยู่ในคณะกรรมการ รวมทั้งวิชาชีพ
  ความเชี่ยวชาญเฉพาะด้าน เพศ เป็นต้น
  ดังจะเห็นได้จากการที่คณะกรรมการได้มีการสรรหากรรมการอิสระที่เป็นผู้หญิงจำนวน 1 ท่าน
  เพื่อให้มีความหลากหลายของโครงสร้างคณะกรรมการ

การสรรหาและแต่งตั้งกรรมการและกรรมการอิสระ

  ในการคัดเลือกและสรรหากรรมการ
  คณะกรรมการมุ่งเน้นถึงความโปร่งใสในการสรรหาและคัดเลือกบุคคลที่เข้ามาดำรงตำแหน่งกรรมการ
  โดยบริษัทฯ มีนโยบายที่จะใช้บริษัทที่ปรึกษา (Professional Search Firm)
  หรือฐานข้อมูลกรรมการ (Director Pool) ในการสรรหากรรมการใหม่ นอกจากนี้บริษัทฯ
  มีนโยบายในการให้สิทธิผู้ถือหุ้นส่วนน้อยเสนอรายชื่อผู้ที่เหมาะสมมาเป็นกรรมการ ซึ่งบริษัทฯ
  มีคณะกรรมการสรรหาเพื่อช่วยพิจารณาถึงคุณสมบัติ และความเหมาะสมของผู้สมัคร
  หรือกรรมการที่ครบกำหนดออกตามวาระ หรือลาออก และเสนอความเห็นต่อคณะกรรมการบริษัท
  เพื่อขอความเห็นชอบจากคณะกรรมการ
  จากนั้นจะนำเสนอรายชื่อกรรมการดังกล่าวต่อที่ประชุมผู้ถือหุ้นเป็นผู้เลือกตั้งกรรมการดังกล่าว

  ในปี 2562 ไม่มีผู้สมัครที่ได้รับการเสนอชื่อจากผู้ถือหุ้นส่งมาที่คณะกรรมการสรรหาเพื่อพิจารณา
  ดังนั้นคณะกรรมการสรรหาได้พิจารณาจากกรรมการที่ครบกำหนดออกตามวาระโดยพิจารณาจากวุฒิการศึกษา
  ทักษะ ประสบการณ์การทำงาน ผลงานในปีที่ผ่านมา
  ความเต็มใจและเวลาที่จะทุ่มเทให้กับคณะกรรมการ และคุณสมบัติต่าง ๆ
  ที่สอดคล้องกับกลยุทธ์ในการดำเนินธุรกิจของบริษัทฯ

คุณสมบัติของกรรมการ

  บุคคลที่จะดำรงตำแหน่งกรรมการของบริษัทฯ เป็นผู้ซึ่งมีความรู้ความสามารถ
  และมีความพร้อมในการทำงานในหน้าที่ของตน ต้องมีคุณสมบัติอย่างน้อย ดังต่อไปนี้

1.  มีคุณสมบัติและไม่มีลักษณะต้องห้ามตามที่กำหนดไว้ในกฎหมายว่าด้วยบริษัทมหาชนจำกัด
    รวมทั้งต้องไม่มีลักษณะที่แสดงถึงการขาดความเหมาะสมที่จะได้รับความไว้วางใจให้บริหารจัดการบริษัทฯ
    จากผู้ถือหุ้นตามที่คณะกรรมการกำกับหลักทรัพย์และตลาดหลักทรัพย์ประกาศกำหนด

2.  มีความรู้ ทักษะ ความเชี่ยวชาญ วิชาชีพ การศึกษา เพศหญิงและเพศชาย
    ที่คณะกรรมการเห็นสมควรให้มีความหลากหลายต่อโครงสร้างของคณะกรรมการ
    อีกทั้งต้องมีคุณสมบัติที่สอดคล้องกับกลยุทธ์ในการดำเนินธุรกิจของบริษัทฯ
    นอกจากนี้กรรมการบริหารอย่างน้อย 1 คน ต้องมีประสบการณ์ในอุตสาหกรรมอิเล็คทรอนิกส์
    หรือที่เกี่ยวข้องกับธุรกิจของบริษัทฯ

3.  สามารถอุทิศตนให้อย่างเต็มที่โดยเฉพาะในการตัดสินใจที่สำคัญ ๆ
    และในการทำหน้าที่เพื่อผลประโยชน์ของบริษัทฯและเข้าร่วมประชุมคณะกรรมการ
    และประชุมผู้ถือหุ้นได้ทุกครั้ง ยกเว้นกรณีจำเป็นหรือมีเหตุสุดวิสัย

4.  เป็นผู้ที่มีคุณธรรม จริยธรรม
    และคุณสมบัติอื่นใดที่อาจจะมีการกำหนดเพิ่มเติมตามกฎหมายหรือตามความเหมาะสมของคณะกรรมการ

คุณสมบัติของกรรมการอิสระ

  บุคคลที่จะดำรงตำแหน่งกรรมการอิสระของบริษัทฯ เป็นผู้ซึ่งมีความรู้ความสามารถ
  และมีความพร้อมในการทำงานในหน้าที่ของตนอย่างน้อยที่สุดสมาชิกในคณะกรรมการตรวจสอบ 1
  ท่านจะต้องมีความรู้ความสามารถทางการเงิน
  และที่สำคัญกรรมการอิสระจะต้องเป็นบุคคลที่ไม่ขัดต่อข้อกำหนดใด ๆ
  ของตลาดหลักทรัพย์แห่งประเทศไทย หรือข้อบังคับบริษัทฯ
  รายละเอียดคุณสมบัติของกรรมการอิสระอยู่ที่หน้า 62 - 63

การแต่งตั้งกรรมการ

  การแต่งตั้งกรรมการให้เป็นไปตามข้อบังคับของบริษัทฯ
  ที่กำหนดให้ที่ประชุมผู้ถือหุ้นใช้วิธีการลงคะแนนเสียงเลือกตั้งกรรมการให้ถือว่าผู้ถือหุ้นมีคะแนนเสียงเท่ากับหนึ่งหุ้นต่อหนึ่งเสียง
  ผู้ถือหุ้นแต่ละคนจะใช้คะแนนเสียงที่มีอยู่ทั้งหมดเลือกตั้งกรรมการเป็นรายบุคคลหรือหลายคนพร้อมกันซึ่งจะแบ่งแยกคะแนนเสียงให้ผู้หนึ่งผู้ใดมากหรือน้อยเพียงใดไม่ได้
  บุคคลที่ได้รับคะแนนเสียงสูงสุดตามลำดับลงมาเป็นผู้ได้รับเลือกตั้งเป็นกรรมการเท่าจำนวนกรรมการที่จะพึงเลือกตั้งในครั้งนั้น
  ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
  ให้ประธานที่ประชุมออกเสียงได้เพิ่มขึ้นอีกหนึ่งเสียงเป็นเสียงชี้ขาด

  กรณีที่ตำแหน่งกรรมการว่างลงเนื่องจากเหตุอื่นนอกจากการครบวาระออกจากตำแหน่งกรรมการ
  ให้คณะกรรมการพิจารณาแต่งตั้งบุคคลซึ่งมีคุณสมบัติ
  และไม่มีลักษณะต้องห้ามตามกฎหมายเข้าเป็นกรรมการแทน
  ในการประชุมคณะกรรมการคราวถัดไป
  เว้นแต่วาระของกรรมการที่พ้นจากตำแหน่งจะเหลือน้อยกว่า 2 เดือน
  โดยบุคคลซึ่งเข้าเป็นกรรมการแทนจะอยู่ในตำแหน่งกรรมการได้เพียงวาระที่ยังเหลืออยู่ของกรรมการซึ่งตนแทน
  ทั้งนี้มติการแต่งตั้งบุคคลเข้าเป็นกรรมการแทนดังกล่าว ต้องได้รับคะแนนเสียงไม่น้อยกว่า 3 ใน
  4 ของกรรมการที่ยังเหลืออยู่

การกำกับดูแลการดำเนินงานของบริษัทย่อยและบริษัทร่วม

  คณะกรรมการบริษัทมีกลไกในการกำกับดูแลที่ทำให้สามารถควบคุมดูแลการจัดการและรับผิดชอบการดำเนินงานของบริษัทย่อยและบริษัทร่วม
  เพื่อดูแลรักษาผลประโยชน์ในการลงทุนของบริษัทฯ
  คณะกรรมการได้มอบหมายให้คณะกรรมการบริหารทำหน้าที่กำกับดูแลและรับผิดชอบการดำเนินงานของบริษัทย่อยและบริษัทร่วม
  รวมถึงการส่งบุคคลเพื่อเป็นตัวแทนของบริษัทฯ ไปเป็นกรรมการผู้บริหาร หรือผู้มีอำนาจควบคุม
  และรายงานต่อคณะกรรมการ จากมติคณะกรรมการครั้งที่ 6/2556
  นี้ได้กำหนดให้บุคคลที่ได้รับการแต่งตั้งนั้น ต้องได้รับอนุมัติจากคณะกรรมการบริษัทก่อนที่จะไปลงมติ
  หรือใช้สิทธิออกเสียงในเรื่องสำคัญในระดับเดียวกับที่ต้องได้รับจากคณะกรรมการ
  รวมถึงการทำรายการเกี่ยวโยง
  การได้มาหรือจำหน่ายไปซึ่งสินทรัพย์โดยใช้หลักเกณฑ์ที่เกี่ยวข้องกับการเปิดเผยข้อมูลและการทำรายการดังกล่าวในลักษณะเดียวกับหลักเกณฑ์ของบริษัทฯ
  รวมถึงการดูแลให้มีการจัดเก็บข้อมูล และการบันทึกบัญชีของบริษัทย่อยให้บริษัทฯ
  สามารถตรวจสอบ และรวบรวมมาจัดทำงบการเงินรวมได้ทันกำหนดด้วย

การประชุมคณะกรรมการ

  คณะกรรมการมีการกำหนดตารางการประชุมล่วงหน้าทุกปีและมีการบรรจุในวาระที่ประชุมคณะกรรมการก่อนสิ้นปีเพื่อให้กรรมการสามารถจัดเวลาและเข้าร่วมประชุมได้
  ในปี 2562 มีการประชุมคณะกรรมการบริษัทฯ รวม 7 ครั้ง ซึ่งเป็นวาระการประชุมปกติ
  ในการประชุมคณะกรรมการจะต้องมีกรรมการเข้าร่วมประชุมไม่น้อยกว่ากึ่งหนึ่งของจำนวนกรรมการทั้งหมดจึงจะครบองค์ประชุม
  ประธานคณะกรรมการและประธานบริหารจะเป็นผู้กำหนดวาระการประชุม
  คณะกรรมการสนับสนุนและเปิดโอกาสให้กรรมการแต่ละคนมีอิสระที่จะเสนอเรื่องที่เป็นประโยชน์ต่อบริษัทเข้าสู่วาระการประชุม
  ทั้งนี้วาระการประชุมและเอกสารและข้อมูลการประชุมเบื้องต้นจะส่งให้กรรมการทุกท่านพิจารณาเป็นการล่วงหน้า
  โดยบริษัทฯ มีนโยบายที่กรรมการจะได้รับเอกสารการประชุมล่วงหน้า 5
  วันทำการเพื่อเป็นการเตรียมตัวก่อนเข้าประชุม
  กรรมการสามารถเข้าถึงสารสนเทศที่จำเป็นเพิ่มเติมได้จากกรรมการผู้จัดการ เลขานุการบริษัท
  หรือผู้บริหารอื่นที่ได้รับมอบหมาย
  ในการประชุมจะมีการกำหนดเวลาการประชุมอย่างเพียงพอเพื่อให้กรรมการมีเวลาเพียงพอในการพิจารณาหรือตัดสินใจต่อเรื่องต่าง
  ๆ อย่างเต็มที่
  คณะกรรมการกำหนดนโยบายเมื่อจะลงมติในที่ประชุมจะต้องมีกรรมการอยู่ไม่น้อยกว่า 2 ใน 3
  ของจำนวนกรรมการทั้งหมด ในปี 2562 คณะกรรมการได้เชิญผู้จัดการทั่วไป
  ซึ่งเป็นบริหารระดับสูงของโรงงานที่สาขาอยุธยาเข้าร่วมประชุมกับคณะกรรมการเพื่อให้ข้อมูลทางธุรกิจเพิ่มเติมและเพื่อเปิดโอกาสให้กรรมการอิสระเยี่ยมชมโรงงาน
  สำหรับรายงานการประชุมจะมีการจัดทำขึ้นอย่างเสร็จสมบูรณ์และบรรจุสาระสำคัญ เช่น วัน
  เวลาเริ่มต้นและสิ้นสุดการประชุม รายชื่อกรรมการผู้เข้าร่วมประชุมและที่ขาดประชุม
  สาระสำคัญของเรื่องที่พิจารณาและมติที่ประชุม ผู้บันทึกการประชุมและผู้รับรองรายงาน
  ในการจัดเก็บเอกสารการประชุมคณะกรรมการนั้น มีการเก็บรักษาที่สำนักงานใหญ่ของบริษัทฯ
  โดยไม่สามารถแก้ไขบันทึกการประชุม หากไม่ผ่านการอนุมัติของที่ประชุมคณะกรรมการ

การประชุมระหว่างคณะกรรมการที่ไม่เป็นผู้บริหาร

  คณะกรรมการส่งเสริมให้กรรมการที่ไม่ไช่กรรมการบริหาร
  มีการจัดประชุมโดยที่ไม่มีฝ่ายบริหารเข้าประชุม
  โดยกรรมการที่ไม่ใช่กรรมการบริหารสามารถพิจารณากำหนดการประชุมแยกเป็นการเฉพาะเพื่อพิจารณาแลกเปลี่ยนความคิดเห็นและปรึกษาหารือโดยที่ไม่มีฝ่ายบริหารเข้าร่วมประชุมด้วย
  ในปี 2562
  คณะกรรมการอิสระได้ดำเนินการประชุมระหว่างกันเองโดยไม่มีผู้บริหารเข้าร่วมประชุม
  โดยได้เข้าร่วมประชุมกับผู้ตรวจสอบบัญชีภายนอกและผู้ตรวจสอบภายในของบริษัทฯ รวม 1 ครั้ง
  ในวันที่ 13 พฤศจิกายน 2562

การปฐมนิเทศน์กรรมการใหม่

  กรรมการที่เข้าใหม่จะได้รับการปฐมนิเทศน์เพื่อให้ทราบและเข้าใจถึงธุรกิจรวมทั้งหน้าที่ความรับผิดชอบของกรรมการ
  จากประธานบริหารหัวหน้าฝ่ายการเงินหรือผู้ที่ได้รับมอบหมาย
  และเลขานุการบริษัทจะเป็นผู้ให้ข้อมูลอื่น ๆ ที่จำเป็น ในปี 2562 บริษัทฯ
  จัดให้กรรมการอิสระเยี่ยมชมโรงงานเพื่อพบปะกับผู้บริหารและพนักงาน
  ซึ่งจะช่วยให้กรรมการได้มีความเข้าใจในตัวธุรกิจที่เป็นปัจจุบัน
  กระบวนการผลิตและเทคโนโลยีของบริษัทฯ มากยิ่งขึ้น

  การพัฒนากรรมการ

  คณะกรรมการมีนโยบายส่งเสริมให้กรรมการพัฒนาความรู้อย่างต่อเนื่องจากการจัดการฝึกอบรมจากสถาบันต่าง
  ๆ เช่น ตลาดหลักทรัพย์แห่งประเทศไทย สำนักงาน ก.ล.ต.
  หรือสมาคมส่งเสริมสถาบันกรรมการบริษัทไทย (IOD) บริษัทผู้ตรวจสอบบัญชีภายนอก เป็นต้น

ในปี 2562 กรรมการเข้ารับการอบรม ดังนี้

+-------------------------+--------------------------------------------+
| ชื่อ-สกุล                  | หลักสูตรที่อบรมหรือกิจกรรมสัมมนาในปี 2562          |
+-------------------------+--------------------------------------------+
| 1. นายเทอร์เรนซ ฟิลิป เวียร์ | -   หลักสูตร E-Learning CFO Refresher Course |
|                         |     (ภาษาอังกฤษ)                            |
| กรรมการบริหาร            |                                            |
+-------------------------+--------------------------------------------+
| 2. นางสลักจิตต์ ปรีดาภรณ์    | -   การปรับปรุงรายการย่อที่ต้องมีในงบการเงิน -     |
|                         |     บริษัทมหาชนจำกัด (ธุรกิจทั่วไป)               |
| กรรมการอิสระ             |     โดยกรมพัฒนาธุรกิจการค้า กระทรวงพาณิชย์       |
+-------------------------+--------------------------------------------+

  นอกจากนี้คณะกรรมการยังส่งเสริมให้เลขานุการบริษัทได้พัฒนาความรู้ในการปฏิบัติงาน
  โดยเลขานุการบริษัทคือนางสาวจิระภา คงมณี ได้เข้ารับการอบรมในหลักสูตรหลัก ๆ
  ของการทำหน้าที่เลขานุการ ดังนี้

-   หลักสูตร Corporate Secretary Program
    จัดโดยสมาคมส่งเสริมสถาบันกรรมการบริษัทไทย (IOD)

-   หลักสูตร Effective Minute Taking จัดโดยสมาคมส่งเสริมสถาบันกรรมการบริษัทไทย
    (IOD)

-   การจัดเก็บเอกสารสำคัญ ตามกฎหมายหลักทรัพย์และตลาดหลักทรัพย์

  ในปี 2562 เลขานุการบริษัทเข้ารับการอบรมในงานสัมมนาหรือบรรยายต่าง ๆ
  ที่จัดโดยตลาดหลักทรัพย์แห่งประเทศไทย สมาคมส่งเสริมผู้ลงทุนไทย และสถาบันอื่น ๆ เช่น

-   สิทธิมนุษยชน:
    ปัจจัยขับเคลื่อนความสามารถในการแข่งขันของบริษัทจดทะเบียนไทยสู่ความยั่งยืน
    โดยสำนักงานคณะกรรมการกำกับหลักทรัพย์และตลาดหลักทรัพย์ร่วมกับคณะกรรมการสิทธิมนุษยชนแห่งชาติ
    และโครงการพัฒนาแห่งสหประชาชาติ (UNDP)

-   การกำหนดราคาโอนระหว่างบริษัทที่มีความสัมพันธ์กัน (Transfer Pricing) โดยบริษัท
    เอ็น วาย ซี แมเนจเมนท์ จำกัด

-   หลักสูตรการรายงานข้อมูลก๊าซเรือนกระจกเพื่อการพัฒนาธุรกิจอย่างยั่งยืน
    โดยตลาดหลักทรัพย์แห่งประเทศไทย และ องค์การบริหารจัดการก๊าซเรือนกระจก
    (องค์การมหาชน)

-   Enhancing Good Corporate Governance based on CGR Scorecard
    โดยสถาบันกรรมการบริษัทไทย

-   ธุรกิจกับสิทธิมนุษยชน สำหรับภาคธุรกิจในตลาดทุนไทย
    โดยสำนักงานคณะกรรมการกำกับหลักทรัพย์
    และตลาดหลักทรัพย์ร่วมกับคณะกรรมการสิทธิมนุษยชน แห่งชาติ

-   PwC Thailand Seminar on Warning Signs of Fraud
    โดยไพรซ์วอเทอร์เฮาส์คูเปอส์ ประเทศไทย

การดำรงตำแหน่งในบริษัทอื่นของกรรมการบริษัทฯ และกรรมการผู้จัดการ

  เพื่อให้มีเวลาเพียงพอในการปฏิบัติงานตามหน้าที่และความรับผิดชอบที่ได้รับมอบหมาย
  คณะกรรมการกำหนดนโยบายให้กรรมการ และกรรมการผู้จัดการ
  จำกัดการไปดำรงตำแหน่งกรรมการที่บริษัทอื่น ไม่เกินกว่า 3 บริษัท
  ที่เป็นบริษัทจดทะเบียนในตลาดหลักทรัพย์แห่งประเทศไทย โดยไม่มีข้อยกเว้น

การประเมินผลงานของคณะกรรมการบริษัท

  คณะกรรมการได้ดำเนินการประเมินผลงานประจำปีทุกปี
  โดยเป็นการประเมินทั้งคณะและเป็นรายบุคคล ในรูปแบบการประเมินคณะกรรมการทั้งคณะ
  จะใช้แบบการประเมินผลงานตัวเอง (Self-assessment) เพื่อประเมินผลงานในปีล่าสุด
  โดยนำแนวทางการประเมินจากตลาดหลักทรัพย์แห่งประเทศไทยมาปรับใช้ให้เหมาะสมกับลักษณะและโครงสร้างของคณะกรรมการ
  ซึ่งผลการประเมินจะเป็นส่วนสำคัญในการพัฒนาการปฏิบัติหน้าที่และการดำเนินงานของคณะกรรมการ
  ให้มีประสิทธิภาพมากยิ่งขึ้น ทั้งนี้เกณฑ์การประเมินได้กำหนดการวัดผลงานครอบคลุม 6 ด้านคือ

1.  ด้านคุณสมบัติและโครงสร้างคณะกรรมการ

2.  ด้านบทบาท หน้าที่ และความรับผิดชอบของคณะกรรมการ

3.  ด้านการประชุมคณะกรรมการ

4.  ด้านหน้าที่ของคณะกรรมการ

5.  ด้านความสัมพันธ์กับฝ่ายจัดการ

6.  ด้านการพัฒนาตนเองของกรรมการและการพัฒนาผู้บริหาร

  นอกจากนี้คณะกรรมการยังสามารถให้ข้อเสนอแนะเพื่อปรับปรุงประสิทธิภาพของการทำงานหรือด้านอื่นใด
  จากนั้น เลขานุการบริษัทจะทำหน้าที่สรุปและรายงานผลการประเมินต่อที่ประชุมคณะกรรมการ
  ในปี 2562 ผลการประเมินของคณะกรรมการทั้งคณะได้รับการประเมินอยู่ในเกณฑ์ที่ดีมาก

  คณะกรรมการยังได้ให้กรรมการแต่ละท่านประเมินผลงานเป็นรายบุคคลโดยใช้วิธีการประเมินตนเอง
  (Self-assessment) กับเกณฑ์การประเมินในด้านต่าง ๆ
  โดยเลขานุการบริษัทเป็นผู้สรุปผลการประเมินและรายงานต่อที่ประชุมคณะ กรรมการฯ โดยในปี
  2562 ผลการประเมินเฉลี่ยอยู่ในเกณฑ์ที่ดีมากเช่นกัน

การประเมินผลงานของคณะกรรมการชุดย่อย

  คณะกรรมการได้จัดให้มีการประเมินผลงานของคณะกรรมการชุดย่อยทุกชุด
  ได้แก่คณะกรรมการตรวจสอบ คณะกรรมการสรรหา คณะกรรมการกำกับดูแลกิจการ
  และคณะกรรมการบริหารความเสี่ยง
  โดยกรรมการชุดย่อยทุกชุดจะประเมินผลงานตนเองตามแบบประเมินตนเอง
  (Self-assessment)
  จากนั้นเลขานุการบริษัทเป็นผู้สรุปผลการประเมินของคณะกรรมการชุดย่อยแต่ละชุดและรายงานผลการประเมินต่อในที่ประชุมคณะกรรมการ
  โดยในปี 2562 ผลการประเมินของคณะกรรมการชุดย่อยเฉลี่ยอยู่ในเกณฑ์ที่ดีมาก

การประเมินผลงานของกรรมการผู้จัดการ

  บริษัทฯ ได้จัดให้มีการประเมินผลงานกรรมการผู้จัดการโดยกรรมการอิสระทุกปี
  เกณฑ์การประเมินผลงานของกรรมการผู้จัดการได้นำเกณฑ์จากตลาดหลักทรัพย์แห่งประเทศไทยมาประยุกต์ใช้
  ซึ่งครอบคลุมในด้านความเป็นผู้นำ ด้านกลยุทธ์ ด้านการดำเนินการตามกลยุทธ์
  ด้านการวางแผนทางการเงินและผลการดำเนินงาน ด้านความสัมพันธ์กับคณะกรรมการ
  ด้านความสัมพันธ์กับภายนอกองค์กรด้านการบริหารจัดการทรัพยากรมนุษย์
  ด้านแผนการสืบทอดตำแหน่ง ด้านความรู้ทางผลิตภัณฑ์/การบริการ และด้านศักยภาพส่วนบุคคล
  โดยในปี 2562 ผลการประเมินผลงานของกรรมการผู้จัดการเป็นที่น่าพอใจ

แผนการสืบทอดตำแหน่งของกรรมการผู้จัดการ

  คณะกรรมการได้พิจารณาอนุมัติแผนการสืบทอดตำแหน่งของผู้บริหารระดับสูงสุดขององค์กร
  เพื่อที่จะมีนโยบายในการเตรียมการ
  และมีระบบการคัดสรรบุคลากรที่จะเข้ามารับผิดชอบในตำแหน่งกรรมการผู้จัดการอย่างเป็นทางการ
  ซึ่งกระบวนการสรรหาจะมาจากการพิจารณาบุคคลากรทั้งจากภายในและภายนอกองค์กร
  ขึ้นอยู่กับสถานการณ์ในการวางแผนล่วงหน้าหรือเหตุฉุกเฉิน

  ในกรณีฉุกเฉิน เมื่อกรรมการผู้จัดการหรือหัวหน้าฝ่ายบริหารไม่สามารถปฏิบัติหน้าที่ได้
  เนื่องจากอุบัติเหตุหรือสถานการณ์ที่ไม่คาดคิดอื่น ๆ
  คณะกรรมการจะดำเนินการประชุมเพื่อแต่งตั้งผู้บริหารท่านอื่นให้รักษาการแทน
  ในกรณีที่มีการเปลี่ยนแปลงอย่างถาวร
  อันเนื่องมาจากการเกษียณอายุหรือกรรมการผู้จัดการนั้นวางแผนในการปลดตำแหน่ง
  คณะกรรมการทั้งคณะจะร่วมกันในการเลือกผู้สืบทอดตำแหน่งแทนล่วงหน้า
  อย่างไรก็ตามคณะกรรมการอาจจะมอบหมายความรับผิดชอบในการดำเนินการสรรหาบุคลากร
  ให้แก่คณะกรรมการสรรหาหรือคณะกรรมการเฉพาะกิจเพื่อทำงานร่วมกับคณะกรรมการและกรรมการผู้จัดการ
  ในการคัดเลือกและพัฒนาผู้สืบทอดตำแหน่ง รวมทั้งประเมินความพร้อมของบุคคลากรภายในบริษัทฯ
  ที่มีศักยภาพ หรือดำเนินการสรรหาจากภายนอกบริษัทฯ หากไม่สามารถเลือกภายในองค์กรได้

  การดูแลและพัฒนาแผนสืบทอดตำแหน่งของผู้บริหารสูงสุดจะเป็นความรับผิดชอบของคณะกรรมการ
  ในปี 2562 คณะกรรมการมีการทบทวนแผนสืบทอดตำแหน่งฯ เพื่อให้มั่นใจว่าบริษัทฯ
  มีระบบและแผนการที่ชัดเจน โดยเฉพาะอย่างยิ่งรายละเอียดหน้าที่งาน (Job Description)
  ของผู้บริหารสูงสุด วุฒิการศึกษา ประสบการณ์ขั้นต่ำและลักษณะส่วนบุคคลที่ต้องการ
  และการปรับปรุงให้เป็นปัจจุบัน เป็นต้น
  เพื่อที่จะเตรียมการสรรหาให้ผู้มีผลงานและศักยภาพโดดเด่นเติบโตไปสู่ตำแหน่งหลักขององค์กร

จริยธรรมธุรกิจ

  คณะกรรมการคาดหวังที่จะประกอบธุรกิจโดยให้มีมาตรฐานสูงสุดทั้งทางด้านจริยธรรมและการปฏิบัติตามข้อกฎหมายต่าง
  ๆ ที่เกี่ยวข้อง บริษัทฯ ต้องการอย่างยิ่งที่จะให้ผู้บริหาร คณะกรรมการบริษัท
  และพนักงานคำนึงถึงความซื่อสัตย์สุจริตในการดำเนินธุรกิจเป็นหลักสำคัญ
  ดังนั้นจึงได้มีการกำหนดให้มีนโยบายและระเบียบปฏิบัติเรื่องจริยธรรมธุรกิจ
  เพื่อเป็นแนวทางในการปฏิบัติหรือแก้ปัญหาทางด้านหลักจริยธรรมและกฎหมายในการดำเนินธุรกิจขององค์กรและได้เผยแพร่บนเว็บไซต์ของบริษัทฯ
  กรรมการ ผู้บริหารและพนักงานทุกท่านถูกสนับสนุนให้มีการปฏิบัติตามหลักเกณฑ์ที่วางไว้
  การติดตามการปฏิบัติตามหลักเกณฑ์จะดำเนินการโดยผู้บริหารระดับสูง บริษัทฯ
  ไม่ยอมให้มีการกระทำที่ขัดต่อกฎหมายและศีลธรรม
  พนักงานที่ฝ่าฝืนระเบียบปฏิบัติเรื่องจริยธรรมธุรกิจ จะได้รับการลงโทษทางวินัย
  ซึ่งอาจรวมถึงการถูกสิ้นสุดการเป็นพนักงาน
  พนักงานทุกระดับชั้นสามารถแจ้งข้อร้องเรียนผ่านสื่อต่าง ๆ ที่ทางบริษัทฯ กำหนดขึ้น

  ในปี 2562
  เพื่อให้มั่นใจว่าพนักงานมีความรู้และความเข้าใจเกี่ยวกับนโยบายและระเบียบปฏิบัติเรื่องจริยธรรมธุรกิจ
  บริษัทฯ
  ได้ดำเนินการฝึกอบรมให้กับพนักงานทุกระดับและให้พนักงานทำแบบทดสอบเพื่อประเมินผลการอบรม
  นอกจากนี้เลขานุการบริษัทได้ให้คณะกรรมการทุกท่านลงนามในการรับรองประจำปี
  เพื่อรับทราบและปฏิบัติตามนโยบายจริยธรรมธุรกิจของคณะกรรมการ
  โดยหน่วยงานตรวจสอบภายในได้มีการตรวจสอบการปฏิบัติตามนโยบายจริยธรรมธุรกิจประจำปี

  จากช่องทางการร้องเรียนต่าง ๆ ของบริษัทฯ ในปี 2562
  ไม่มีข้อร้องเรียนหรือเรื่องที่เป็นข้อกล่าวหาด้านจริยธรรมนำเสนอต่อบริษัทฯ หรือคณะกรรมการ

  -----------------------------------------------------------------------
  10. ความรับผิดชอบต่อสังคม

  -----------------------------------------------------------------------

ฮานาตระหนักเป็นอย่างยิ่งว่า ความสำเร็จในระยะยาวของบริษัทฯ
ขึ้นอยู่กับการบริหารองค์กรที่มีประสิทธิภาพและมีประสิทธิผลท่ามกลางสภาพแวดล้อมที่สลับซับซ้อนมากขึ้น
รวมถึงการรับผิดชอบต่อสังคม สิ่งแวดล้อม ตลอดทั้งการเพิ่มคุณค่าให้กับผู้มีส่วนได้เสียต่าง ๆ

10.1 นโยบายภาพรวม

นโยบาย วิสัยทัศน์ กลยุทธ์ และการยกระดับการพัฒนาอย่างยั่งยืน

  นโยบาย: คณะกรรมการบริษัทได้กำหนดนโยบายให้บริษัทฯ
  และบริษัทย่อยดำเนินธุรกิจอย่างมีความรับผิดชอบต่อเศรษฐกิจ สังคม สิ่งแวดล้อม
  และกลุ่มผู้มีส่วนได้เสีย (Stakeholders) ด้วยการดำเนินธุรกิจอย่างเป็นธรรม
  เคารพสิทธิมนุษยชนและการปฏิบัติต่อแรงงานอย่างเป็นธรรม รับผิดชอบต่อผู้บริโภค
  บริหารจัดการเพื่อลดผลกระทบทางสิ่งแวดล้อม ปฏิบัติตามกฎหมายที่เกี่ยวข้อง
  รวมทั้งร่วมพัฒนาชุมชนและสังคม เพื่อความยั่งยืนของกิจการ สังคม และผู้มีส่วนได้เสีย

  วิสัยทัศน์: “บริษัทฯ
  จะประกอบธุรกิจที่ผสานร่วมกับชุมชนเพื่อผลประโยชน์ที่ยั่งยืนต่อผู้มีส่วนได้เสียและสังคมของเรา”

  กลยุทธ์: จากการที่ธุรกิจของบริษัทฯ แวดล้อมด้วยการแข่งขันที่สูง บริษัทฯ
  มีเป้าหมายในการเพิ่มยอดขายปรับปรุงกำลังการผลิตและผลผลิตในกระบวนการผลิตอย่างต่อเนื่อง
  ขณะเดียวกันฝ่ายบริหารและพนักงานก็ให้ความสำคัญต่อนโยบายความรับผิดชอบต่อสังคมเพื่อธุรกิจยั่งยืน
  ด้วยการทบทวนการดำเนินกิจกรรมเพื่อให้บรรลุวัตถุประสงค์ของนโยบายต่อการพัฒนาอย่างยั่งยืนในสามมิติ
  ได้แก่ ด้านเศรษฐกิจ สังคม และสิ่งแวดล้อม นอกจากนี้บริษัทฯ
  และบริษัทย่อยได้ก่อตั้งคณะกรรมการเพื่อสังคมที่มาจากตัวแทนจากแผนกต่าง ๆ
  เพื่อดูแลด้านกิจกรรมของสังคมโดยมุ่งเน้นความสัมพันธ์และความร่วมมือกันระหว่างชุมชน
  ผู้มีส่วนได้เสียและบริษัทฯ เพื่อความสำเร็จที่ยั่งยืนร่วมกัน

  การยกระดับความรับผิดชอบต่อสังคม: ในปี 2562 บริษัทฯ
  ได้ดำเนินงานด้านความรับผิดชอบต่อสังคมและการพัฒนาอย่างยั่งยืน (Sustainable
  Development) และได้รับรางวัล CSR-DIW Continuous Award
  จากกรมโรงงานอุตสาหกรรมเป็นปีที่ 3
  ด้วยการผ่านเกณฑ์การประเมินที่นำมาตรฐานความรับผิดชอบของผู้ประกอบการอุตสาหกรรมต่อสังคม
  (CSR-DIW หรือ Corporate Social Responsibility: Department of Industrial
  Works) ไปประยุกต์ใช้ในเรื่องของความรับผิดชอบต่อสังคมในมิติต่าง ๆ ตามมาตรฐาน
  CSR-DIW 7 ด้าน ได้แก่การกำกับดูแลองค์กร (Corporate Governance) สิทธิมนุษยชน
  (Human Rights) การปฏิบัติด้านแรงงาน (Labor Practice) สิ่งแวดล้อม
  (Environment) การปฏิบัติที่เป็นธรรม (Fair Operating Practice) ผู้บริโภค
  (Consumers Issue)
  และการมีส่วนร่วมในการพัฒนาชุมชนใกล้เคียงและได้รับการยอมรับอย่างยั่งยืน (Community
  Involvement and Development)
  รวมทั้งมีแบบรายงานที่เป็นไปตามมาตรฐานความรับผิดชอบต่อสังคมของกรมโรงงานอุตสาหกรรม
  (CSR-DIW Reporting Initiative)
  ที่สอดคล้องกับบริบทของอุตสาหกรรมในประเทศไทยและเป็นที่ยอมรับของสากล

การมีส่วนร่วมของผู้มีส่วนได้เสีย

บริษัทฯ ได้ทำการประเมินและแบ่งกลุ่มผู้มีส่วนได้เสีย ดังนี้

+-------------+-----------------+----------------+--------------------+
| ผู้มีส่วนได้เสีย  | วิธีการ           | ควา            | การดำเนินการ        |
|             | มีส่วนร่วมและสื่อสาร | มคาดหวัง/ประเด็น |                    |
+-------------+-----------------+----------------+--------------------+
| ผ           | -   ป           | -   จ่า         | -   นโยบ           |
| ู้ถือหุ้น/นักลงทุน | ระชุม/พบปะนักวิเคร | ยเงินปันผลอย่างเห | ายการจ่ายเงินปันผลและ |
|             | าะห์/นักลงทุนสถาบัน | มาะสมและต่อเนื่อง | การบริหารกระแสเงินสด |
|             |                 |                |                    |
|             | -   ประชุมผู้ถือหุ้น  | -   ก          | -                  |
|             |                 | ารเติบโตของธุรกิจ |  วิสัยทัศน์ต่อการมุ่งมั่นอย |
|             | -               |                | ่างต่อเนื่องที่จะเติบโตแล |
|             |    รายงานประจำปี | -   สิ่งแวดล้อม   | ะดำรงสถานะที่แข่งขันได้ |
|             |                 |     สังคม       |                    |
|             |   รายงาน 56-1   |     และก       | -   การปฏิบัติตามหล   |
|             |   และ           | ารกำกับดูแลกิจการ | ักการกำกับดูแลกิจการที่ดี |
|             |                 |                |                    |
|             |   รายงานข่าว     |                | -                  |
|             |                 |                | การจัดการด้านสิ่งแวดล้อ |
|             | -   แบบสอบถาม   |                | มและการอนุรักษ์พลังงาน |
|             |     ESG         |                |                    |
|             |                 |                |                    |
|             |  จากนักลงทุนสถาบัน |                |                    |
+-------------+-----------------+----------------+--------------------+
| ลูกค้า        | -   กา          | -              | -   ระบบบริหารคุณภาพ |
|             | รตรวจสอบของลูกค้า | ผลิตภัณฑ์ที่มีคุณภาพแ |                    |
|             |                 | ละส่งมอบตรงเวลา | -   การบร          |
|             | -   การสำรวจคว  |     พร้อม       | ิหารจัดการห่วงโซ่อุปทาน |
|             | ามพึงพอใจของลูกค้า | กับราคาที่แข่งขันได้ |                    |
|             |                 |                | -   จรรยาบ         |
|             | -   การ         | -   ปร         | รรณธุรกิจและจรรยาบรร |
|             | เยี่ยมเยียนจากลูกค้า | ะกอบธุรกิจอย่างมีจ | ณของแนวร่วมประชาคมอ |
|             |                 | รรยาบรรณและรับผ | ุตสาหกรรมอิเล็คทรอนิกส์ |
|             | -   กา          | ิดชอบต่อสิ่งแวดล้อม |     (EICC)         |
|             | รประเมินความเสี่ยง |                |                    |
|             |                 | -              | -   อาชีวอนามัย      |
|             |                 | ระบบบริหารคุณภาพ |     ค              |
|             |                 |                | วามปลอดภัยและแรงงาน |
|             |                 | รวมทั้งอาชีวอนามัย |                    |
|             |                 |     ความปลอดภัย | -   ผลิตภัณฑ์สีเข      |
|             |                 |     และแรงงาน  | ียวเพื่อสิ่งแวดล้อมที่ยั่งยืน |
|             |                 |                |                    |
|             |                 |                | -   โ              |
|             |                 |                | ครงการลดต้นทุนการผลิต |
|             |                 |                |                    |
|             |                 |                | -   การปรับปรุงผลผลิต |
|             |                 |                |                    |
|             |                 |                | -   กลยุทธ์ต่อกา      |
|             |                 |                | รเติบโตไปพร้อมกับลูกค้า |
+-------------+-----------------+----------------+--------------------+
| พนักงาน      | -               | -              | -   คณะ            |
|             |    การสำรวจความ |   ค่าตอบแทนและส | กรรมการแรงงานสัมพันธ์ |
|             | พึงพอใจของพนักงาน | วัสดิการที่เหมาะสม |                    |
|             |                 |                | -   อาชีวอนามัย      |
|             | -   การอ        | -   อาชีวอน     |     ค              |
|             | บรมพนักงานเข้าใหม่ | ามัยและความปลอด | วามปลอดภัยและแรงงาน |
|             |     การสัม       | ภัยในสถานที่ทำงาน |                    |
|             | ภาษณ์พนักงานลาออก |                | -   โครงก          |
|             |                 | -   การพัฒนาตำ  | ารพัฒนาศักยภาพพนักงาน |
|             | -   การฝึกอบรม   | แหน่งงานและอาชีพ |                    |
|             |     และ         |                |                    |
|             |     Workshop    |                |                    |
|             |                 |                |                    |
|             | -   ข้อร้องเรียน   |                |                    |
|             |                 |                |                    |
|             | -   การ         |                |                    |
|             | ประชุมฝ่ายปฏิบัติการ |                |                    |
|             |                 |                |                    |
|             | -   กา          |                |                    |
|             | รประเมินความเสี่ยง |                |                    |
+-------------+-----------------+----------------+--------------------+
| ผู้มีส่วนได้เสีย  | วิธีการ           | ควา            | การดำเนินการ        |
|             | มีส่วนร่วมและสื่อสาร | มคาดหวัง/ประเด็น |                    |
+-------------+-----------------+----------------+--------------------+
| คู่ค้า         | -   การตร       | -   การคัดเลือ   | -   จรรย           |
| /ซัพพลายเออร์ | วจสอบซัพพลายเออร์ | กซัพพลายเออร์ที่เป | าบรรณของซัพพลายเออร์ |
|             |                 | ็นธรรมและโปร่งใส |                    |
|             | -               |                | -   นโ             |
|             |   การบริหารจัดการ | -   กา         | ยบายการปฏิบัติต่อเจ้าหนี้ |
|             | คุณภาพซัพพลายเออร์ | รจ่ายเงินตรงเวลา |                    |
|             |                 |                | -   การบร          |
|             | -   กา          | -   การบริหารจ  | ิหารจัดการห่วงโซ่อุปทาน |
|             | รประเมินความเสี่ยง | ัดการห่วงโซ่อุปทาน |                    |
+-------------+-----------------+----------------+--------------------+
| ชุมชน        | -   การจ        | -   ด          | -   การ            |
|             | ัดกิจกรรมนอกสถานที่ | ำเนินธุรกิจโดยไม่ก | บริหารจัดการสิ่งแวดล้อม |
|             |                 | ระทบต่อสิ่งแวดล้อม |                    |
|             | -               |                | -   กิจ             |
|             |   ข้อเสนอะแนะจาก | -              | กรรมสร้างอาชีพในชุมชน |
|             | การนิคมอุตสาหกรรม |    ช่วยเหลือสังคม |                    |
|             |                 |                | -                  |
|             | -   ขั้นตอน       | -              |  จ้างงานคนในพื้นที่เมื่อม |
|             | การจ้างพนักงานใหม่ | การจ้างงานในพื้นที่ | ีคุณสมบัติตรงตามต้องการ |
|             |                 |                |                    |
|             | -               | -   การ        | -   จัดซื้อ           |
|             |    การจัดซื้อจัดจ้าง | ส่งเสริมธุรกิจชุมชน | ผลิตภัณฑ์และบริการในท้อ |
|             |                 |                | งถิ่นกรณีตรงตามคุณสมบัติ |
+-------------+-----------------+----------------+--------------------+

10.2 การดำเนินงานและการจัดทำรายงาน

การจัดประเด็นที่สำคัญ

ประเด็นที่สำคัญที่ผู้มีส่วนได้เสียให้ความสนใจและตระหนักด้านความยั่งยืน สรุปได้ดังนี้

ด้านเศรษฐกิจ

1)  สถานะการเงินที่แข็งแกร่งและจ่ายเงินปันผลสม่ำเสมอ

2)  การดำเนินธุรกิจอย่างมีบรรษัทภิบาล

3)  จริยธรรมธุรกิจและการต่อต้านทุจริต

ด้านสังคม

1)  อาชีวอนามัย ความปลอดภัย และแรงงาน

2)  การดูแลพนักงาน

3)  การมีส่วนร่วมกับชุมชนและสังคม

ด้านสิ่งแวดล้อม

1)  การบริหารจัดการสิ่งแวดล้อม

2)  การใช้ทรัพยาการอย่างมีประสิทธิภาพ

3)  การลดกระทบต่อสิ่งแวดล้อม

10.3 การดำเนินธุรกิจที่มีผลกระทบต่อความรับผิดชอบต่อสังคม (ถ้ามี)

ในปี 2562 การดำเนินธุรกิจทั้งของบริษัทฯ
และบริษัทย่อยไม่มีกรณีที่มีผลกระทบด้านลบต่อสังคมและสิ่งแวดล้อม

10.4 กิจกรรมเพื่อประโยชน์ต่อสังคมและสิ่งแวดล้อม (After Process)

การดำเนินการด้านความรับผิดชอบต่อสังคม

ในปี 2562 บริษัทฯ
และบริษัทย่อยได้ดำเนินการธุรกิจโดยผนวกความรับผิดชอบต่อสังคมตามหลักการของตลาดหลักทรัพย์แห่งประเทศไทย
ที่แสดงถึงความรับผิดชอบต่อการพัฒนาอย่างยั่งยืนของกิจการและผู้มีส่วนได้เสีย ดังนี้

1.  การกำกับดูแลกิจการที่ดี

  คณะกรรมการบริษัทตระหนักและมุ่งมั่นในการดำเนินธุรกิจภายใต้หลักการกำกับดูแลกิจการที่ดี
  ตามมาตรฐานสากลของ The Organisation for Economic and Co-operation
  (OECD) เป็นแนวทางหลักมาอย่างต่อเนื่อง
  อันเป็นปัจจัยหลักในการเสริมสร้างให้องค์กรมีระบบที่มีประสิทธิภาพ มีความน่าเชื่อถือ โปร่งใส
  และเป็นพื้นฐานของการเติบโตอย่างยั่งยืน
  คณะกรรมการได้จัดทำและอนุมัตินโยบายการกำกับดูแลกิจการ
  และจริยธรรมธุรกิจเพื่อให้มีความชัดเจนในการสื่อสารถึงแนวทางในการปฏิบัติงานของกรรมการ
  ผู้บริหาร และพนักงานของกลุ่มบริษัทฯ
  และได้พัฒนาระดับการกำกับดูแลกิจการให้มีประสิทธิภาพและเหมาะสมกับบริษัทฯ มาโดยตลอด
  ส่งผลให้บริษัทฯ ได้รับการประเมินการกำกับดูแลกิจการของบริษัทจดทะเบียนไทย ในระดับ
  “ดีเลิศ (Excellent) หรือ ห้าดาว” จากสถาบันกรรมการบริษัทไทย (IOD)

  คณะกรรมการยังคงมีความมุ่งมั่นที่จะพัฒนาการกำกับดูแลกิจการที่ดีของกลุ่มบริษัทฯ
  ต่อไปเพื่อสร้างประโยชน์สูงสุดให้แก่ผู้ถือหุ้น และคำนึงถึงผู้มีส่วนได้เสียที่เกี่ยวข้อง
  ในการสร้างความเชื่อมั่นและเจริญเติบโตอย่างยั่งยืนร่วมกัน

2.  การประกอบกิจการด้วยความเป็นธรรม

  ส่งเสริมการแข่งขันที่เป็นธรรม: บริษัทฯ ดำเนินกิจกรรมต่าง ๆ
  ที่สอดคล้องกับกฎหมายและข้อบังคับของการแข่งขัน
  ส่งเสริมให้พนักงานตระหนักถึงความสำคัญของการปฏิบัติตามนโยบายการแข่งขันที่เป็นธรรม
  หลีกเลี่ยงการผูกขาดทางการค้าหรือการใช้อำนาจเหนือตลาด ไม่เรียก
  ไม่รับและจ่ายผลประโยชน์ใด ๆ
  ที่ไม่สุจริตทางการค้ากับคู่ค้ารวมถึงการติดต่อทำธุรกรรมกับเจ้าหน้าที่ หรือหน่วยงานภาครัฐ
  อีกทั้งต่อต้านการผูกขาดและการทุ่มตลาด
  และไม่แสวงหาข้อมูลที่เป็นความลับของคู่แข่งทางการค้าด้วยวิธีการที่ไม่สุจริตหรือไม่เหมาะสม

  การเคารพสิทธิในทรัพย์สินของผู้อื่น: บริษัทฯ
  ส่งเสริมการเคารพสิทธิในทรัพย์สินรวมทั้งทรัพย์สินทางปัญญา ไม่เข้าไปเกี่ยวข้องกับกิจกรรมใด ๆ
  อันเป็นการละเมิดทรัพย์สินได้แก่ การใช้ตำแหน่งทางการตลาดที่เหนือกว่าในทาง มิชอบ
  การผลิตของปลอมและการละเมิดทรัพย์สินทางปัญญา

  การบริหารจัดการความสัมพันธ์กับลูกค้า: บริษัทฯ
  มีการประเมินความพึงพอใจของลูกค้าเป็นประจำทุกปี เพื่อนำมาปรับปรุงสินค้า การบริการ
  และกระบวนการดำเนินธุรกิจ ให้สอดคล้องกับความต้องการของลูกค้า ซึ่งจะสามารถทำให้บริษัทฯ
  สามารถรักษาและขยายฐานลูกค้าได้ในระยะยาว นอกจากนี้บริษัทฯ
  ได้สนับสนุนการดำเนินงานให้มีการปฏิบัติตามกฎหมายและมาตรฐานที่เกี่ยวข้อง
  รวมทั้งจรรยาบรรณทางการค้าของอุตสาหกรรมอิเล็คทรอนิกส์ (Electronics Industry
  Code of Conduct หรือ EICC)

  การส่งสริมความรับผิดชอบต่อห่วงโซ่คุณค่า: บริษัทฯ
  พยายามสร้างความสัมพันธ์ทางธุรกิจอย่างเปิดเผย โดยไม่ก่อให้เกิดการแข่งขันที่ไม่เป็นธรรม
  กำหนดเงื่อนไขสัญญาที่เหมาะสมกับกิจการอื่น
  มีส่วนร่วมอย่างเข้มแข็งในการยกระดับและตระหนักในหลักการ
  และประเด็นที่เกี่ยวกับความรับผิดชอบต่อสังคมของกิจการที่ตนเข้าไปเกี่ยวข้อง
  ส่งเสริมการปฏิบัติต่อกันอย่างเป็นธรรมทั่วทั้งห่วงโซ่คุณค่าทุกครั้งที่เป็นไปได้ เช่น
  การดำเนินการจัดซื้ออย่างเหมาะสม อีกทั้งบริษัทฯ
  สนับสนุนให้คู่ค้าเคารพสิทธิมนุษยชนและมีการปฏิบัติต่อแรงงานอย่างเป็นธรรม
  โดยให้ซัพพลายเออร์ลงนามรับทราบและถือปฏิบัติต่อนโยบายของบริษัทฯ
  ด้านจริยธรรมในการดำเนินธุรกิจของซัพพลาย-เออร์และผู้รับเหมา
  รวมทั้งมีกระบวนการติดตามตรวจสอบและประเมินผลคู่ค้า (Supplier Audit)
  เพื่อพัฒนาการประกอบธุรกิจระหว่างกันอย่างยั่งยืน

3.  การต่อต้านการทุจริตคอร์รัปชั่น

  คณะกรรมการบริษัทฯ
  ได้แสดงเจตนารมณ์เข้าร่วมกับโครงการแนวร่วมปฏิบัติของภาคเอกชนไทยในการต่อต้านการทุจริต
  โดยบริษัทฯ
  ได้ร่วมให้สัตยาบรรณเพื่อรับทราบข้อตกลงตามคำประกาศเจตนารมณ์ของแนวร่วมดังกล่าวในการต่อต้านการทุจริตคอร์รัปชั่นทุกรูปแบบในปี
  2556
  จากนั้นได้ผ่านการรับรองเป็นสมาชิกแนวร่วมปฏิบัติของภาคเอกชนไทยในการต่อต้านการทุจริตหรือ
  CAC ตั้งแต่เดือนตุลาคม ปี 2558

  บริษัทฯ ให้ความสำคัญกับการต่อต้านทุจริตคอร์รัปชั่น โดยมีนโยบายเป็นลายลักษณ์อักษร
  มีกระบวนการติดตามเพื่อให้พนักงานและผู้มีส่วนเกี่ยวข้องปฏิบัติตามนโยบายและมาตรการการต่อต้านทุจริตคอร์รัปชั่น
  มีการเปิดช่องทางการแจ้งเบาะแส
  มีคณะกรรมการและประธานกรรมการคณะทำงานที่เป็นผู้บริหารระดับสูง
  มีการประเมินความเสี่ยงด้านทุจริตคอร์รัปชั่น และมีการให้ความรู้แก่พนักงาน
  อีกทั้งการเข้าร่วมภาคีเครือข่ายเพื่อการต่อต้านการทุจริตคอร์รัปชั่น นอกจากนี้บริษัทฯ
  ได้จัดกิจกรรมส่งเสริมความซื่อสัตย์สุจริตของพนักงานในองค์กรและคู่ค้าซึ่งเป็นส่วนหนึ่งของมาตรการการต่อต้านทุจริตคอร์รัปชั่น
  ในปี 2562 มีพนักงานและคู่ค้าจำนวน 288 คนได้รับรางวัลจากโครงการนี้
  ซึ่งสะท้อนให้เห็นถึงการสนับสนุนของบริษัทฯ
  ต่อการขับเคลื่อนของภาคเอกชนในการต่อต้านการทุจริตอย่างเป็นรูปธรรมให้มีการพัฒนากว้างขวางมากยิ่งขึ้น

4.  การเคารพสิทธิมนุษยชน

  บริษัทฯ ให้ความสำคัญกับสิทธิและเสรีภาพของบุคคล โดยได้มีการดูแลการดำเนินงานของบริษัทฯ
  ไม่ให้มีส่วนเกี่ยวข้องกับการละเมิดสิทธิมนุษยชน
  รวมทั้งปฏิบัติต่อพนักงานทุกคนด้วยความเท่าเทียมกันไม่เลือกปฏิบัติ บริษัทฯ
  มีโครงการพัฒนาฝีมือแรงงานของพนักงานเพื่อเพิ่มพูนทักษะและศักยภาพ
  โดยเปิดโอกาสให้พนักงานมีการเรียนรู้และเลื่อนตำแหน่งเมื่อมีโอกาสที่เหมาะสม
  มีความเท่าเทียมกันระหว่างพนักงานชายและหญิงเกี่ยวกับเรื่องค่าตอบแทน
  สวัสดิการและสันทนาการต่าง ๆ บริษัทฯ
  ส่งเสริมการสื่อสารอย่างเปิดเผยและตรงไปตรงมาระหว่างพนักงานและผู้บริหาร
  ซึ่งเป็นวิธีการที่ดีที่สุดต่อการแก้ไขปัญหาในสถานที่ทำงานและปัญหาค่าตอบแทนต่าง ๆ บริษัทฯ
  เคารพสิทธิของพนักงานที่จะสมาคมกันได้อย่างเสรี
  จะเป็นสมาชิกหรือไม่เป็นสมาชิกสหภาพแรงงาน การเลือกผู้แทน
  การร่วมคณะกรรมการลูกจ้างตามกฎหมายท้องถิ่น
  พนักงานสามารถสื่อสารกับฝ่ายบริหารได้อย่างเปิดเผยโดยไม่ต้องเกรงว่าจะโดนแก้แค้น
  ข่มขู่หรือถูกคุกคาม ในการส่งเสริมกระบวนการแรงงานสัมพันธ์ที่ดีระหว่างพนักงานและบริษัทฯ
  แผนกทรัพยากรบุคคลได้มีการสำรวจความพึงพอใจ
  รวมทั้งติดตามประเด็นหรือปรับปรุงสิทธิประโยชน์ต่าง ๆ
  ให้เหมาะสมกับความต้องการของพนักงานตามกลุ่มและลักษณะงาน
  นอกจากนี้ยังเปิดโอกาสให้พนักงานสามารถร้องทุกข์เป็นลายลักษณ์อักษรเสนอต่อผู้บังคับบัญชา
  และช่องทางการร้องเรียนต่าง ๆ ที่กำหนดโดยบริษัทฯ
  โดยปกป้องพนักงานที่มีการรายงานอย่างสุจริตเกี่ยวกับการกระทำที่ไม่ถูกต้องที่เกิดขึ้นภายในบริษัทฯ

  ในปี 2562 บริษัทฯ
  ไม่มีประเด็นที่เป็นสาระสำคัญจากการตรวจสอบด้านการใช้แรงงานและสิทธิมนุษยชนจากลูกค้าหลัก
  ๆ ของเรา โดยลูกค้าได้ทำการตรวจสอบในเชิงลึกต่อการดำเนินการธุรกิจของบริษัทฯ
  โดยการตรวจสอบครอบคลุมการประเมินด้านการต่อต้านการเลือกปฏิบัติ
  การป้องกันการคุกคามและการละเมิดสิทธิมนุษยชน
  การป้องกันการบังคับแรงงานโดยไม่สมัครใจและแรงงานที่ยังไม่บรรลุนิติภาวะ
  จำนวนชั่วโมงการทำงาน การจ่ายค่าตอบแทน การให้สิทธิเสรีภาพในการสมาคมและด้านอื่น ๆ
  ที่เกี่ยวข้อง

5.  การปฏิบัติต่อแรงงานอย่างเป็นธรรม

  การไม่เลือกปฏิบัติในการจ้างงาน บริษัทฯ
  ได้ดำเนินการเพื่อให้มีความเท่าเทียมกันด้านการบริหารทรัพยากรบุคคลเช่น
  การไม่เลือกปฏิบัติในการจ้างงาน การเลื่อนตำแหน่ง การโอนย้าย การเลิกจ้าง และอื่น ๆ
  โดยไม่คำนึงถึงเชื้อชาติ สัญชาติ สีผิว ศาสนา เพศ ความทุพพลภาพ สถานภาพสมรส
  อุดมการณ์ทางการเมือง สมาชิกสหภาพแรงงานหรือสถานะอื่นๆ
  ที่ได้รับการคุ้มครองตามกฎหมายของประเทศ
  พนักงานทุกคนจะได้รับการปฏิบัติตามความสามารถของแต่ละบุคคลว่าตรงกับความต้องการของงานนั้น
  ๆ หรือไม่ ตั้งแต่การไม่ระบุในแบบฟอร์มเอกสารการสมัครงาน เพื่อให้ผู้สมัครต้องกรอกอายุ
  ศาสนา เพศ สัญชาติ ความทุพพลภาพ ทั้งนี้เพื่อหลีกเลี่ยงการเลือกปฏิบัติในการจ้างงาน

  นอกจากนี้บริษัทฯ เปิดโอกาสให้คนด้อยโอกาสทางสังคมได้มีงานทำ
  เพื่อให้เขาสามารถอยู่ในสังคมได้อย่างมีความสุขด้วยการสนับสนุนโครงการของภาครัฐบาลในการคุ้มครองสิทธิของคนพิการ
  ให้ได้รับโอกาสในการจ้างงาน โดยบริษัทฯ
  ได้รับพนักงานที่เป็นคนพิการหรือทุพลภาพเข้าทำงานตามหน้าที่งานที่เหมาะสมกับสรีระ เช่น
  ช่างเทคนิค งานบันทึกข้อมูลในสายงานการผลิต งานเอกสารด้านคลังสินค้า เป็นต้น
  และได้ออกแบบปรับปรุงสถานที่ทำงานเพื่อจัดสิ่งอำนวยความสะดวกให้พนักงานผู้พิการ
  สามารถเข้าถึงและใช้ประโยชน์ได้อย่างสะดวกและปลอดภัย เช่น ห้องน้ำ ที่จอดรถ
  นอกจากนี้ยังจัดพื้นที่ให้ร้านค้าคนพิการทั้งร้านค้าที่ขายประจำและสัญจรโดยมีสิ่งอำนวยความสะดวกให้โดยไม่คิดค่าใช้จ่าย
  ซึ่งได้รับการอุดหนุนจากพนักงานเป็นอย่างดี จากผลการปฏิบัติในปี 2562 บริษัท ฮานา
  เซมิคอนดักเตอร์ (อยุธยา) จำกัด ซึ่งเป็นบริษัทย่อยของบริษัทฯ ได้เข้าร่วมงานวันคนพิการสากล
  ประจำปี 2562 ภายใต้แนวคิด “การเสริมพลังคนพิการ
  และการประกันการอยู่ร่วมกันในสังคมได้อย่างเสมอภาค ทั่วถึง และเป็นธรรม” (Empowering
  persons with disabilities and ensuring inclusiveness and equality)
  โดยได้รับโล่ประกาศเกียรติคุณ สำหรับรางวัล “องค์กรที่สนับสนุนงานด้านคนพิการดีเยี่ยม”
  จากกระทรวงการพัฒนาสังคมและความมั่นคงของมนุษย์
  สำนักงานส่งเสริมและพัฒนาคุณภาพชีวิตคนพิการแห่งชาติ ซึ่งฮานา
  อยุธยาได้รับรางวัลในระดับดีเลิศในการสนับสนุนงานด้านคนพิการติดต่อกันเป็นปีที่เจ็ด นอกจากนี้
  ฮานา อยุธยายังได้รับรางวัลองค์กรสนับสนุนงานด้านคนพิการดีเยี่ยมประจำจังหวัดในปี 2562
  นับเป็นความมุ่งมั่นอย่างต่อเนื่องในการส่งเสริมและสร้างโอกาสให้คนพิการมีงานทำ
  สามารถดำรงชีวิตด้วยตนได้เองอย่างยั่งยืน

  การไม่ใช้แรงงานบังคับและไม่ใช้แรงงานเด็ก บริษัทฯ ไม่มีการค้ามนุษย์
  การบังคับใช้แรงงานและการใช้แรงงานเด็กที่ผิดกฎหมาย บริษัทฯ
  ปฏิบัติตามกฎหมายที่เกี่ยวข้องไม่ว่าจะเป็นกฎหมายที่ห้ามการร้องเรียน สนับสนุน ส่งเสริม
  การใช้แรงงานเยี่ยงทาส หรือการค้ามนุษย์ และจะไม่ใช้ ทำข้อตกลงหรือทำสัญญา
  เพื่อการบังคับใช้แรงงานรวมถึงการใช้แรงงานเยี่ยงทาส เช่น
  การทำงานที่พนักงานไม่เต็มใจหรือทำงานหนักเพื่อการลงโทษ บริษัทฯ
  ปฏิบัติตามกฎหมายเรื่องนี้อย่างเคร่งครัด
  ลูกจ้างมีอิสระที่จะลาออกจากการเป็นพนักงานได้อย่างเสรีโดยแจ้งให้บริษัทฯ
  ทราบในระยะเวลาที่เหมาะสม ไม่มีการเก็บบัตรประจำตัวประชาชน
  หนังสือเดินทางหรือใบอนุญาตทำงานไว้กับบริษัทฯ ในฐานะเป็นส่วนหนึ่งของการจ้างงาน

  ความคุ้มครองทางสังคม บริษัทฯ
  มีนโยบายการบริหารค่าผลตอบแทนที่เป็นธรรมและเหมาะสมตามศักยภาพ
  โดยพิจารณาผลประโยชน์ตอบแทนต่าง ๆ ให้ทัดเทียมกับกลุ่มธุรกิจประเภทเดียวกัน
  ตามความเหมาะสมกับตำแหน่งงาน ประสบการณ์ และผลประกอบการของบริษัทฯ
  และสถานการณ์เศรษฐกิจและสังคม
  รวมทั้งจัดให้มีการดูแลในเรื่องสวัสดิการแก่พนักงานมากกว่าตามที่กฎหมายกำหนด เช่น
  จัดให้มีวันลาพักผ่อนประจำปี การทำงานล่วงเวลาโดยได้รับความยินยอมจากพนักงาน
  การรักษาพยาบาลที่เหมาะสม
  รวมทั้งการสนับสนุนเงินในรูปแบบของเงินช่วยเหลือการศึกษาบุตรสำหรับพนักงานที่มีรายได้น้อย
  จัดตั้งสหกรณ์ออมทรัพย์ รวมถึงสวัสดิการอื่นๆ เช่น ประกันกลุ่มชีวิตและอุบัติเหตุ
  การตรวจสุขภาพประจำปี การฉีดวัคซีนเช่นวัคซีนไข้หวัดใหญ่ ศูนย์ออกกำลังกาย (Fitness
  Center) ห้องสมุด เป็นต้น

  นอกจากนี้ยังมีการให้รางวัลแก่พนักงานที่ทำงานกับบริษัทฯ
  เป็นระยะเวลายาวนานเพื่อเป็นการชูเกียรติและยกย่องในความอุทิศตนที่ทำงานให้กับบริษัทฯ
  มาเป็นเวลายาวนาน
  รวมทั้งการให้รางวัลแก่พนักงานเพื่อคัดเลือกพนักงานที่มีผลงานดีเด่นในการเป็นตัวอย่างของการทำงานให้กับพนักงานโดยทั่วไป
  เช่น มีสถิติการมาทำงานดีเยี่ยม ไม่มีประวัติด้านการทำผิดวินัย มีความตั้งใจและมีผลการทำงานดี
  มีความคิดสร้างสรรค์ในการทำงานที่สามารถลดค่าใช้จ่ายหรือเพิ่มประสิทธิภาพในงานให้กับบริษัทฯ
  กระทำความดีเพื่อส่วนรวม หรือช่วยเหลือเพื่อนร่วมงาน เป็นต้น

  บริษัทฯ ให้การสนับสนุนดูแลการตั้งครรภ์สำหรับพนักงานที่ตั้งครรภ์นอกเหนือจากที่กฎหมายกำหนด
  เช่น ให้การฝึกอบรมเกี่ยวกับการผดุงครรภ์และการดูแลทารกแรกเกิด
  การมอบชุดของขวัญและให้เงินช่วยเหลือระหว่างการตั้งครรภ์เป็นรายเดือน ในปี 2562 บริษัท ฯ
  ได้ให้การสนับสนุนช่วยเหลือพนักงานตั้งครรภ์และให้ทุนการศึกษาสำหรับบุตรพนักงาน
  เป็นจำนวนเงินกว่ามากกว่าหนึ่งล้านบาท

  ความปลอดภัย อาชีวอนามัย และสภาพแวดล้อมในการทำงาน บริษัทฯ
  มุ่งเน้นการทำงานที่มีความปลอดภัยทั้งสุขภาพทางกายและจิตใจ บริษัทฯ
  ได้รับการรับรองมาตรฐานการจัดการอาชีวอนามัยและความปลอดภัย ทั้งมาตรฐานสากล OHSAS
  18001 และมาตรฐานไทย มอก. (TIS) 18001ตั้งแต่ปี 2548 จนถึงปัจจุบัน บริษัทฯ
  มุ่งมั่นในการพัฒนารักษาสิ่งแวดล้อมและห่วงใยเรื่องความปลอดภัย
  สุขภาพอนามัยของพนักงานและผู้ที่เกี่ยวข้อง พร้อมทั้ง

  ยึดมั่นในหลักความรับผิดชอบต่อสังคมและแรงงานควบคู่ไปกับการดำเนินธุรกิจและการปรับปรุงอย่างต่อเนื่อง
  ดังนี้

1.  อนุรักษ์ทรัพยากรและพลังงาน โดยการใช้อย่างมีประสิทธิภาพ ป้องกันการเกิดมลพิษ
    และควบคุมการปล่อยของเสียให้มีผลกระทบต่อสิ่งแวดล้อมน้อยที่สุด

2.  จัดสถานที่ทำงานและจัดหาอุปกรณ์เพื่อความปลอดภัยและป้องกันอุบัติเหตุ อุบัติการณ์
    อย่างเต็มความสามารถ

3.  ปฏิตามกฎหมาย ข้อกำหนด กฎระเบียบอื่น ๆ
    ข้อกำหนดของมาตรฐานแรงงานและกฎหมายแรงงานที่เกี่ยวข้อง
    รวมทั้งให้การสนับสนุนข้อกำหนดของลูกค้า ซึ่งเกี่ยวข้องกับชีวอนามัย ความปลอดภัย
    สิ่งแวดล้อม ตลอดจนความรับผิดชอบทางสังคมและแรงงาน (เช่น
    จรรยาบรรณทางการค้าของอุตสาหกรรมอิเล็คทรอนิกส์ เป็นต้น)

  โดยเนื้อหาหลักของนโยบายนี้ได้ถูกนำไปถ่ายทอด
  ทำความเข้าใจในกลุ่มพนักงานขององค์กรทุกระดับ
  เพื่อเป็นแนวทางในการปฏิบัติงานที่เป็นหนึ่งเดียวกัน
  โดยมีการประชาสัมพันธ์ให้พนักงานในองค์กรทราบผ่านทางบอร์ดของบริษัทฯ
  ที่อยู่ตามอาคารและสถานที่ต่าง ๆ ภายในโรงงาน
  และมีการประชาสัมพันธ์ผ่านทางเว็บไซต์ภายในของบริษัทฯ
  และพิมพ์เป็นแผ่นการ์ดใช้ติดร่วมกับบัตรพนักงาน นอกจากนี้นโยบายของบริษัทฯ
  ยังได้รับการเผยแพร่สู่สาธารณชน ผ่านบอร์ดประชาสัมพันธ์หน้าโรงงาน
  ตลอดจนจัดส่งไปให้คู่ค้าที่ทำธุรกิจกับบริษัทฯ อีกด้วย

  ในปี 2562 ฮานา ลำพูน
  ได้รับใบประกาศเกียรติคุณสถานประกอบการกิจการต้นแบบดีเด่นด้านความปลอดภัยอาชีว-

  อนามัยและสภาพแวดล้อมในการทำงาน ประจำปี 2562 (ระดับประเทศ) “ระดับทอง”
  มอบให้โดยกระทรวงแรงงาน ซึ่งแสดงให้เห็นถึงการให้ความสำคัญและความร่วมมือกัน
  ระหว่างนายจ้างและลูกจ้าง
  ในการพัฒนาระบบแรงงานสัมพันธ์และสวัสดิการแรงงานเพื่อพัฒนาคุณภาพชีวิตลูกจ้างให้ดียิ่ง ๆ
  ขึ้นไป

  ฮานา ลำพูน ได้รับรางวัลสถานประกอบการปลอดโรค ปลอดภัย กายใจเป็นสุข ระดับประเทศ
  ในระดับดีเด่น จากกระทรวงสาธารณสุข ประจำปีงบประมาณ 2560 โดยมีผลถึงวันที่ 30
  กันยายน 2563 ทั้งบริษัทฯ พนักงาน และสังคม
  จะได้รับประโยชน์จากการดำเนินงานตามโครงการนี้ เช่น พนักงานมีสุขภาพแข็งแรง สุขภาพจิตดี
  เจ็บป่วยน้อยลง สามารถปฎิบัติงานทุ่มเท และเพิ่มประสิทธิภาพในการทํางาน
  โดยสังคมได้องค์กรที่มีคุณภาพ
  ลดภาระในการพึ่งพาภาครัฐรวมทั้งยังสร้างรายได้ให้แก่ภาครัฐในรูปแบบภาษีอากรที่มากขึ้น
  ส่งผลดีต่อสภาพเศรษฐกิจและสังคมโดยรวม เป็นต้น

  กิจกรรมเพื่อพนักงาน บริษัทฯ ตระหนักถึงความสำคัญของพนักงาน
  ซึ่งกิจกรรมพนักงานถือเป็นกลยุทธ์หนึ่งที่บริษัทฯ
  สามารถใช้เป็นเครื่องมือในการพัฒนาและสร้างความสัมพันธ์ระหว่างผู้บริหารและพนักงาน
  สร้างแรงจูงใจในการทำงาน
  รวมทั้งการสร้างวัฒนธรรมภายในองค์กรให้มีลักษณะคล้ายกับครอบครัวซึ่งจะช่วยให้พนักงานมีความสุขกับการทำงานยิ่งขึ้น
  ในปี 2562 บริษัทฯ และบริษัทย่อย มีกิจกรรมให้พนักงานที่หลากหลาย เช่น การจัดงานกีฬา
  กิจกรรมสร้างความสัมพันธ์ (Team Building) งานวันเกิด งานสงกรานต์ งานวันแม่
  และงานเทศกาลสำคัญ ๆ ของแต่ละประเทศที่บริษัทตั้งอยู่ เป็นต้น

  บริษัทฯ
  ยังจัดให้มีวันครูเพื่อเป็นการประกาศเกียรติคุณเชิดชูพนักงานที่เสียสละเวลาในการอาสาอุทิศตนเป็นครูผู้สอนหรือวิทยากรฝึกอบรมให้แก่เพื่อนพนักงานฮานา
  ในปี 2562 มีวิทยากรภายในจำนวน 73 คนซึ่งเป็นพนักงานผู้มีคุณวุฒิ ความรู้ ประสบการณ์
  และทักษะ ความชำนาญด้านต่างๆ ในโครงการแลกเปลี่ยนความรู้ให้พนักงานในองค์กร

  นอกจากนี้บริษัทฯ
  ยังจัดกิจกรรมพบปะพูดคุยระหว่างผู้บริหารกับพนักงานตั้งแต่การประชุมทุกไตรมาสกับพนักงานเก่าและพนักงานใหม่
  ทั้งพนักงานระดับหัวหน้า และการประชุมปีละ 2 ครั้งกับพนักงานรายวันและรายเดือนทุกระดับ
  ซึ่งถือเป็นโอกาสอันดีที่ผู้บริหารจะได้ลงมามีส่วนร่วม ได้มีโอกาสพบปะพุดคุยกับพนักงาน
  รับฟังความคิดเห็น เป็นการสื่อสารข้อมูลสองทาง
  ซึ่งผู้บริหารยังได้ข้อมูลย้อนกลับเพื่อนำมาเป็นข้อมูลสำหรับการบริหารงาน
  รวมทั้งลดช่องว่างระหว่างผู้บริหารกับพนักงานได้อีกด้วย

2.  ความรับผิดชอบต่อผู้บริโภค

  บริษัทฯ มุ่งเน้นการผลิตสินค้าและบริการที่มีคุณภาพ
  ปลอดภัยและไม่เป็นอันตรายต่อสุขภาพของผู้บริโภคและผู้เกี่ยวข้อง บริษัทฯ
  ได้รับการรับรองระบบคุณภาพตามมาตรฐานสากล ดังนี้

-   มาตรฐาน ISO 9001
    เป็นระบบการจัดการคุณภาพที่สามารถแสดงให้เห็นถึงความสามารถในการผลิตสินค้าได้ตรงกับความต้องการของลูกค้าตามมาตรฐานสากล
    ตลอดจนข้อกำหนด กฎหมายและกฎระเบียบที่ใช้เกี่ยวข้อง
    โดยมีจุดมุ่งหมายในการเพิ่มความพึงพอใจของลูกค้าด้วยระบบการจัดการที่มีประสิทธิภาพ
    รวมทั้งการปรับปรุงอย่างต่อเนื่อง

-   มาตรฐาน ISO/TS 16949 ที่เป็นระบบคุณภาพใช้ในกลุ่มอุตสาหกรรมรถยนต์
    ที่มุ่งเน้นทางด้านเทคนิคการผลิตชิ้นส่วนยานยนต์ให้มีคุณภาพ

-   มาตรฐาน ISO 13485
    เป็นระบบการจัดการคุณภาพใช้ในกลุ่มอุตสาหกรรมอุปกรณ์เครื่องมือแพทย์
    โดยมุ่งเน้นด้านคุณภาพและความปลอดภัยของผลิตภัณฑ์ที่มีต่อผู้ใช้งานและผู้ที่เกี่ยวข้อง

-   มาตรฐาน ISO 14001 เป็นระบบการจัดการสิ่งแวดล้อม
    ให้มีความตระหนักถึงความสำคัญของการจัดการสิ่งแวดล้อม
    เพื่อให้เกิดการพัฒนาสิ่งแวดล้อมควบคู่กับการพัฒนาธุรกิจ
    โดยมุ่งเน้นในการป้องกันมลพิษและรักษาสิ่งแวดล้อมเป็นสำคัญ

-   มาตรฐาน ISO 45001 เป็นระบบการจัดการอาชีวอนามัยและความปลอดภัย
    เน้นความสำคัญในการป้องกันอุบัติเหตุและโรคจากการทำงาน
    ทั้งนี้เพื่อลดความเสี่ยงในสถานที่ทำงาน
    และเสริมสร้างบรรยากาศในการปฏิบัติงานที่มีความปลอดภัยต่อพนักงานและผู้ที่เกี่ยวข้อง

  นอกจากนี้บริษัทฯ ดำเนินการตลาดที่เป็นธรรม
  มีการบริหารจัดการความสัมพันธ์กับลูกค้าทั้งก่อนและหลังการขาย
  โดยมีแนวทางปฏิบัติเกี่ยวกับการประเมินความพึงพอใจของลูกค้า แก้ไขปัญหา
  ปรับปรุงและพัฒนาอย่างต่อเนื่อง

  โครงการควบคุมคุณภาพ บริษัทฯ มีนโยบายหลักคือ
  เน้นให้พนักงานทุกคนมีส่วนร่วมในการปรับปรุงกระบวนการทำงานของตนเอง เช่น
  การลดข้อบกพร่องในกระบวนการผลิต การเพิ่มคุณภาพงาน การลดรอบระยะเวลา
  การลดข้อผิดพลาดและข้อร้องเรียนของลูกค้า ผ่านกิจกรรมหลายรูปแบบ อาทิเช่น
  โครงการปรับปรุงงาน (Improvement Project),
  โครงการพิเศษซึ่งได้รับมอบหมายโดยตรงจากประธานกรรมการ
  สำหรับระดับหัวหน้างานหรือพนักงานที่อยู่ในตำแหน่งวิศวกร ช่างเทคนิค,
  กิจกรรมข้อเสนอแนะสำหรับพนักงานทั่วไป และกิจกรรมกลุ่มคุณภาพ (Small Group
  Activity) และกิจกรรมปรับปรุงคุณภาพอย่างต่อเนื่อง (Continuous Improvement
  Program) กิจกรรมกลุ่มคุณภาพของบริษัทฯ
  ได้พัฒนาอย่างต่อเนื่องและได้รับการยอมรับจากหน่วยงานทั้งภายในและภายนอก

  รางวัลคุณภาพระดับชาติ จากการเข้าร่วมแข่งขันกิจกรรมกลุ่มคุณภาพระดับชาติ ในงาน
  Thailand Quality Prize ซึ่งจัดโดยสมาคมส่งเสริมเทคโนโลยี ไทย-ญี่ปุ่นในปีที่ผ่าน ๆ มา
  บริษัทฯ ได้รับรางวัลต่าง ๆ ต่อเนื่องมาทุกปีตั้งแต่ปี 2552-2562 ในปี 2562 ฮานา ลำพูน
  ได้รับรางวัล Golden Award 5 รางวัล สำหรับกิจกรรมกลุ่มคุณภาพประเภท Manufacturing
  QCC Prize และ Junior Manufacturing QCC Prize และรางวัล Silver Award 1
  รางวัล สำหรับกิจกรรมกลุ่มคุณภาพประเภท Task Achieving รวมทั้งสิ้น 6 รางวัล
  โดยกิจกรรมกลุ่มคุณภาพระดับชาตินี้มุ่งส่งเสริมให้บุคลากรทุกระดับได้เข้ามามีส่วนร่วมในการบริหารพัฒนาองค์กรอย่างต่อเนื่อง
  เพื่อเปิดโอกาสให้บุคลากรได้นำเสนอปัญหาพร้อมแนวทางในการปรับปรุงพัฒนาคุณภาพงานและกระบวนการผลิต
  อันจะส่งผลต่อผลผลิตและคุณภาพของผลิตภัณฑ์ที่สูงขึ้น
  ซึ่งนับเป็นอีกเครื่องมือหนึ่งในการเพิ่มขวัญกำลังใจของพนักงาน
  รวมทั้งการบริหารจัดการคุณภาพขององค์กรแบบมีส่วนร่วม
  ที่ช่วยให้องค์กรพัฒนาต่อไปอย่างไม่หยุดยั้ง

2.  การดูแลรักษาสิ่งแวดล้อม

  การบริหารจัดการสิ่งแวดล้อม: นอกเหนือจากการที่ฮานามีโรงงานผลิตต่าง ๆ
  ตั้งอยู่ในเขตนิคมอุตสาหกรรม
  ที่อยู่ในพื้นที่ควบคุมและมีระบบการจัดการและมาตรฐานเพื่อป้องกันมลภาวะหรือผลกระทบต่อสิ่งแวดล้อมและชุมชน
  บริษัทฯ ยังได้ยกระดับการคำนึงถึงผู้มีส่วนได้เสีย
  ด้วยการได้รับการรับรองมาตรฐานระบบการจัดการสิ่งแวดล้อม ISO 14001 ตั้งแต่ปี 2545
  ต่อเนื่องเป็นต้นมา การดำเนินงานของบริษัทฯ
  เป็นไปตามข้อกำหนดของการนิคมอุตสาหกรรมและกฎหมายด้านสิ่งแวดล้อมและความปลอดภัยต่าง
  ๆ โดยมีคณะกรรมการสิ่งแวดล้อมมีหน้าที่ความรับผิดชอบ
  เพื่อให้การจัดการสิ่งแวดล้อมดำเนินการได้อย่างมีประสิทธิผล

  การใช้ทรัพยากรอย่างมีประสิทธิภาพ: ในปี 2562 บริษัทฯ
  ดำเนินการเพื่อควบคุมการใช้ทรัพยากร เพื่อลดและป้องกันปัญหามลภาวะต่อสิ่งแวดล้อมและชุมชน
  ดังนี้

  ด้านการใช้ไฟฟ้า บริษัทฯ ดำเนินการด้วยการลงทุนในโครงการต่าง ๆ
  เพื่อลดการบริโภคพลังงานไฟฟ้า
  ได้แก่การติดตั้งท่อความร้อนภายในเครื่องเติมอากาศโดยใช้ความร้อนจากน้ำร้อนที่ใช้งานแล้วของเครื่องล้าง
  โครงการปรับปรุงท่อของระบบลมอัดอากาศเพื่อลดการสูญเสียแรงดันภายในท่อ (Pressure
  Drop) โครงการติดตั้งตัวเพิ่มแรงดันลมให้กับเครื่องจักรที่ต้องการใช้แรงดันมากกว่า 90 PSI
  การปรับตั้งค่าอุณหภูมิน้ำเย็นให้เหมาะกับอากาศตามฤดูกาล
  และโครงการสนับสนุนการลงทุนเพื่อปรับเปลี่ยน ปรับปรุง เครื่องจักร และอุปกรณ์
  เพื่อการอนุรักษ์พลังงานในระบบบำบัดน้ำเสียของโรงงาน โดยกรมพัฒนาพลังงานทดแทน
  และอนุรักษ์พลังงาน เป็นต้น ส่งผลให้ประหยัดพลังงานได้ มากกว่า 665,000
  กิโลวัตต์-ชั่วโมงต่อปี ลดปริมาณก๊าซคาร์บอนไดออกไซด์ได้กว่า 460,000
  กิโลกรัมคาร์บอนไดออกไซด์ต่อปี คิดเป็นมูลค่าการลดการใช้ไฟฟ้าได้มากกว่า 2.2 ล้านบาทต่อปี

  ฮานา อยุธยา
  ซึ่งเป็นบริษัทย่อยก็ได้ดำเนินโครงการปรับปรุงประสิทธิภาพการใช้พลังงานอย่างต่อเนื่อง
  และได้มีการเข้าร่วมโครงการอนุรักษ์พลังงานกับกรมพัฒนาพลังงานทดแทนและอนุรักษ์พลังงาน
  กระทรวงพลังงาน ประกอบด้วยมาตรการที่ไม่ใช้เงินทุน เช่น การซ่อมระบบ Auto Drain
  ของระบบอากาศอัด และมาตรการที่ใช้เงินทุน เช่น ติดตั้งเครื่องเพิ่มแรงดันอากาศอัด Booster
  Pump การปรับปรุงท่อดูดอากาศสำหรับเครื่องจักร ส่งผลให้ประหยัดพลังงานได้มากกว่า
  642,000 กิโลวัตต์-ชั่วโมงต่อปี ลดปริมาณก๊าซคาร์บอนไดออกไซด์ได้กว่า 445,000
  กิโลกรัมคาร์บอนไดออกไซด์ต่อปี คิดเป็นมูลค่าการลดการใช้ไฟฟ้าได้มากกว่า 2.1 ล้านบาทต่อปี

  ด้านคุณภาพน้ำ บริษัทฯ มีการจัดทำบัญชีรายการ ปริมาณการใช้น้ำ
  และปริมาณน้ำเสียรวมทั้งสมดุลน้ำ (Water Balance) ประเมินค่าประสิทธิภาพการใช้น้ำ
  (Water use intensity) และค่าประสิทธิภาพการเกิดน้ำเสีย (Wastewater intensity)
  โดยมีค่าประสิทธิภาพการใช้น้ำ หรือการเกิดน้ำเสียดีขึ้นอย่างต่อเนื่องทุกปี
  มีการตรวจสอบการทำงานของระบบน้ำเสียเป็นประจำทุกวัน
  เพื่อควบคุมระบบน้ำเสียของโรงงานให้มีความสามารถในการบำบัดน้ำเสียให้ดีกว่าค่ามาตรฐาน
  บริษัทฯ ยังมีโครงการต่อเนื่องจากปีที่ผ่านมา ด้วยการลดการใช้น้ำประปา
  โดยการนำน้ำทิ้งจากกระบวนการผลิต นำมาบำบัดและผ่านการกรอง เพื่อนำกลับมาใช้ใหม่
  (Recycle) ส่งผลให้มีการนำน้ำที่ใช้แล้ว นำกลับมาใช้ใหม่ เพิ่มขึ้นกว่าร้อยละ 42.50 ในปี
  2562 สามารถประหยัดน้ำได้ 115,000 ลบ.ม.ต่อปี คิดเป็นมูลค่า 2.7 ล้านบาทต่อปี

  ฮานา อยุธยา ได้ดำเนินมาตรการประหยัดทรัพยากรน้ำอย่างต่อเนื่อง
  กับโครงการเพิ่มความสามารถในการนำน้ำเสียกลับมาใช้ใหม่ สามารถลดค่าน้ำประปาได้กว่า
  1.4 ล้านบาทต่อปี

  ด้านคุณภาพอากาศ บริษัทฯ
  มีการดำเนินการควบคุมอัตราการระบายมลพิษทางอากาศให้อยู่ในมาตรฐานที่กำหนดตามกฎหมายที่เกี่ยวข้อง
  บริษัทฯ มีการจัดทำบัญชีรายการมลพิษทางอากาศ ระบุแหล่งปล่อยมลพิษอากาศ
  ชนิดของมลสารที่ปล่อย ปริมาณของมลสาร มาตรการควบคุมและการบำบัดมลพิษอากาศ
  ดำเนินมาตรการเพิ่มประสิทธิภาพการจัดการมลพิษอากาศที่มีนัยสำคัญขององค์กร
  จัดให้มีแผนการตรวจสอบและบำรุงรักษาในเชิงป้องกันของอุปกรณ์หรือเครื่องจักร
  ที่เกี่ยวข้องกับการควบคุมมลพิษทางอากาศต่าง ๆ
  ทำการตรวจวัดคุณภาพอากาศที่ปล่องระบายอากาศและในพื้นที่การทำงาน จากผลการดำเนินงาน
  คุณภาพอากาศที่ออกจากโรงงานมีค่าสูงกว่ามาตรฐานที่กฎหมายกำหนดกว่า 20%

  ด้านระดับเสียง บริษัทฯ จัดให้มีการดูแลรักษาเครื่องจักรและอุปกรณ์ต่าง ๆ
  ให้อยู่ในสภาพดีอยู่เสมอ จัดเตรียมอุปกรณ์ป้องกันเสียงส่วนบุคคลให้พนักงานสวมใส่ (เช่น
  ปลั๊กอุดหู ที่ครอบหู เป็นต้น) ให้เพียงพอและเหมาะสมกับประเภทของงาน
  โดยเฉพาะพื้นที่ที่มีระดับเสียงเกิน 85 เดซิเบลเอ
  จัดให้มีการตรวจความดังของเสียงในพื้นที่การทำงาน
  และตรวจสุขภาพการได้ยินของพนักงานที่ทำงานในพื้นที่ที่มีเสียงดังเกินมาตรฐาน

  ด้านแสงสว่าง อันตรายของแสงสว่างนั้นมีผลกระทบต่อคนทำงาน แสงสว่างที่น้อยและมากเกินไป
  นอกจากจะก่อให้เกิดผลทางจิตใจคือเบื่อหน่ายในการทำงาน
  ขวัญและกำลังใจในการทำงานลดลงแล้ว ยังทำให้เกิดอุบัติเหตุในการทำงานขึ้นได้ บริษัทฯ
  ได้จัดให้มีการตรวจวัดความเข้มของแสงสว่างและวิเคราะห์สภาวะการทำงานเกี่ยวกับแสงสว่าง
  เพื่อดำเนินมาตรการปรับปรุงและป้องกันสภาพแวดล้อมที่เหมาะสมให้แก่พนักงานเป็นระยะ

  ด้านความร้อน บริษัทฯ ได้มีการตรวจวัดและประเมินสภาพแวดล้อมในการทำงาน
  ที่มีผลต่อสุขภาพอนามัยของลูกจ้างและเป็นการเฝ้าระวังสภาพแวดล้อมในการทำงาน
  การตรวจวัดค่าความร้อนในสิ่งแวดล้อมการทำงานได้มีการดำเนินการเป็นระยะ
  โดยได้ตามมาตรฐานตามที่กำหนด

  ด้านของเสีย ฮานามีการจัดทำบัญชีรายการของเสีย (Waste inventory) ประวัติของเสีย
  (Waste profile) และแผนผังการไหลของของเสีย (Waste Flow Diagram)
  การจัดการขยะ มีการแยกขยะอันตราย ทำการจัดเก็บของเสียแยกจากอาคารฝ่ายผลิต
  และมีการส่งกำจัดโดยบริษัทที่ได้รับอนุญาตจากกระทรวงอุตสาหกรรม มีการแยกของเสียเป็น 3
  ประเภท คือขยะทั่วไป ขยะที่สามารถนำกลับไปใช้ใหม่ได้ (Recycle) และขยะอันตราย
  และได้บริหารจัดการของเสียประเภทต่าง ๆ
  ตามมาตรฐานและตามกฏหมายของกรมโรงงานอุตสาหกรรมอย่างถูกต้อง

  ด้านสารเคมีและสารอันตราย นอกจากการรับรองตามมาตรฐาน ISO 14001
  โรงงานผลิตของเราที่ประเทศจีนได้รับการรับรองมาตรฐานบริหารจัดการระบวนการผลิตปลอดสารต้องห้าม
  IECQ QC 080000:2005 ตั้งแต่ปี 2551 เป็นต้นมา
  โดยมีการบริหารจัดการกระบวนการผลิตปลอดสารต้องห้าม Hazardous Substance Process
  Management: HSPM
  ที่เป็นเทคนิคเพื่อประยุกต์ใช้และควบคุมผลิตภัณฑ์และกระบวนการในการผลิตให้มีปริมาณสารอันตรายไม่เกินขอบเขตที่กำหนด
  มีแผนการควบคุมสารอันตราย ลด หรือยกเลิกสารอันตราย
  ซึ่งเป็นองค์ประกอบของกระบวนการผลิต
  ซึ่งช่วยให้ความมั่นใจได้ว่ามีการบริหารจัดการห่วงโซ่อุปทานเป็นไปอย่างถูกต้องแม่นยำ
  ลดผลกระทบต่อสิ่งแวดล้อมทางตรง
  อันนำไปสู่ความพึงพอใจต่อลูกค้าและเป็นที่ยอมรับในระดับสากล

  การลดผลกระทบต่อสิ่งแวดล้อม:

  ฮานาตระหนักและให้ความสำคัญต่อการลดผลกระทบต่อสิ่งแวดล้อมที่เกิดจากการดำเนินธุรกิจ
  ผลิตภัณฑ์และบริการ จึงมีนโยบายส่งเสริมให้เกิดการพัฒนากระบวนการผลิต สร้างสรรค์นวัตกรรม
  เพื่อลดผลกระทบที่อาจเกิดขึ้น ผ่านโครงการที่สำคัญ ๆ ดังนี้

  อุตสาหกรรมสีเขียว: บริษัทฯ
  มีการดำเนินการเพื่อปรับปรุงและพัฒนาเทคโนโลยีที่สะอาดและยั่งยืน
  ด้วยความมุ่งมั่นเพื่อพัฒนาองค์กรสู่มาตรฐานอุตสาหกรรมสีเขียว ในปี 2562 โรงงานทั้ง 2
  แห่งของฮานาในจังหวัดลำพูนได้รับการยกระดับเป็นอุตสาหกรรมสีเขียว (Green Industry)
  ระดับ 4 (Green Culture)
  ซึ่งแสดงให้เห็นว่าทุกคนในองค์กรให้ความร่วมมือร่วมใจดําเนินงานอย่างเป็นมิตรกับสิ่งแวดล้อม
  ในทุกด้านของการประกอบกิจการจนกลายเป็นส่วนหนึ่งของวัฒนธรรมองค์กร

  การดำเนินโครงการโรงงานสีเขียวก่อให้เกิดประโยชน์ร่วมกันทุกฝ่าย ทั้งบริษัท พนักงาน
  ชุมชนหรือสังคม และระบบนิเวศ ดังนี้

-   ลดผลกระทบต่อสิ่งแวดล้อมและชุมชน
    ลดข้อร้องเรียนจากผลกระทบจากการประกอบกิจการโรงงาน
    ลดความเสี่ยงในการรับผิดชอบในอนาคต

-   เกิดภาพลักษณ์ และทัศนคติที่ดีต่ออุตสาหกรรมที่เป็นมิตรต่อสิ่งแวดล้อม
    ส่งผลให้เกิดความเข้าใจที่ดีและการยอมรับระหว่างอุตสาหกรรมและชุมชนที่อยู่โดยรอบ

-   เกิดการสร้างงานและการจ้างงานเกี่ยวกับสิ่งแวดล้อมเพิ่มขึ้น
    คนงานมีความปลอดภัยและมีความสุขกับการทํางานในสภาพแวดล้อมที่ดี

-   ลดการใช้ทรัพยากรและพลังงาน ประหยัดต้นทุนสร้างโอกาสในการแข่งขัน

  การพัฒนาโรงงานอุตสาหกรรมเชิงนิเวศ (Eco Factory): ฮานา ลำพูน
  ได้รับรางวัลมาตรฐานโรงงานอุตสาหกรรมเชิงนิเวศประเภทโรงงานขนาดใหญ่
  ที่มุ่งเน้นการสร้างสมดุลทางด้านเศรษฐกิจ สังคมและสิ่งแวดล้อม
  ภายใต้กรอบแนวคิดของการพัฒนาที่ยั่งยืนทั้งในมิติกายภาพ เศรษฐกิจ สังคม สิ่งแวดล้อม
  และการบริหารจัดการ แสดงให้เห็นว่าบริษัทฯ มีระบบบริหารจัดการที่ดี มีความปลอดภัย
  มีการใช้ทรัพยากรและพลังงานอย่างคุ้มค่า ก่อให้เกิดของเสียน้อยที่สุด
  และเกื้อกูลต่อสังคมและผู้มีส่วนได้เสียโดยรอบเพื่อให้เกิดการพัฒนาอย่างยั่งยืน

  การพัฒนาและยกระดับโรงงานอุตสาหกรรม (Eco-Excellence): ฮานา ลำพูน
  ได้รับรางวัลการเป็นผู้ประกอบการในการนิคมอุตสาหกรรมที่สามารถ “พัฒนาและยกระดับ”
  คุณภาพชีวิตชุมชนและคุณภาพสิ่งแวดล้อม
  ที่มุ่งสู่การพัฒนาอุตสาหกรรมให้ยั่งยืนบนพื้นฐานความสมดุลของเศรษฐกิจ สังคมและสิ่งแวดล้อม
  โดยอาศัยความร่วมมือ การพึ่งพาซึ่งกันและกัน
  และการสร้างเครือข่ายการทำงานร่วมกันของผู้ประกอบการ หน่วยงานของรัฐ และชุมชน
  เพื่อมุ่งสู่ประโยชน์ส่วนรวมร่วมกัน

  โรงงานดีเด่นด้านธรรมาภิบาลสิ่งแวดล้อม: บริษัทฯ
  ได้รับรางวัลยอดเยี่ยมในโครงการส่งเสริมการมีส่วนร่วมของประชาชนในการกํากับโรงงานในนิคมอุตสาหกรรม
  (ธงขาวดาวเขียว) ในการนำหลักธรรมมาภิบาล สิ่งแวดล้อม และความรับผิดชอบต่อสังคม
  (CSR) มาใช้ในการดำเนินงานอย่างเป็นรูปแบบ

  Green Partner Program: บริษัทฯ และบริษัทย่อย ที่จังหวัดพระนครศรีอยุธยา
  และที่เมืองเจียซิง ประเทศจีน ได้รับการรับรองมาตรฐานจากลูกค้าในโครงการ Green
  Partner Program เพื่อระบบการจัดการสิ่งแวดล้อม โดยควบคุมการใช้สารเคมีต่าง ๆ
  ในขั้นตอนของการผลิตอย่างเข้มงวด ห้ามการใช้สาร สารที่ต้องเลิกใช้ และสารที่ต้องลดการใช้
  ที่มีผลกระทบต่อสิ่งแวดล้อมเพื่อผลิตผลิตภัณฑ์ เช่น
  งดใช้สารตะกั่วเป็นตัวเชื่อมวงจรภายในตัวผลิตภัณฑ์ ไม่ใช้วัตถุดิบที่มีสารประกอบอันตรายเช่น
  แคลเมี่ยม ตะกั่ว ปรอท ซึ่งรวมถึงวัสดุที่ใช้ในการผลิตบรรจุภัณฑ์

  Thailand Kaizen Award: ฮานา ลำพูนได้รับรางวัล Silver Award
  สำหรับโครงการปรับปรุงประสิทธิภาพระบบบำบัดน้ำเสียจากโรงอาหารเพื่อลดค่าบำบัดน้ำเสียและมลพิษในแหล่งน้ำ
  รางวัลดังกล่าวสะท้อนให้เห็นว่าพนักงานให้ความสำคัญต่อการลดผลกระทบต่อสิ่งแวดล้อมด้วยการพัฒนาสร้างสรรค์ผลงานให้เกิดการปรับปรุงและอนุรักษ์สิ่งแวดล้อมอย่างต่อเนื่อง

  ในภาพรวม บริษัท ฮานา ไมโครอิเล็คโทรนิคส จำกัด (มหาชน)
  มีการใช้พลังงานและการปล่อยก๊าซคาร์บอนไดออกไซด์ ในปี 2562 เทียบกับปีก่อนหน้า เป็นดังนี้

  --------------------------------- ---------- ---------- ---------- ---------- ------------------------------------------
  การใช้พลังงาน                       2562       2561       2560       2559       ที่มา

  การใช้พลังงานไฟฟ้าต่อสัดส่วนรายได้       5,468.12   5,386.90   5,752.62   5,821.49   การใช้ไฟฟ้าหารรายได้ต่อล้านบาท
  (กิโลวัตต์-ชั่วโมงต่อล้านบาท)                                                        

  การปล่อยก๊าซคาร์บอนไดออกไซด์ต่อรายได้   2,854.36   2,811.96   3,002.87   3,265.85   การปล่อยก๊าซคาร์บอนไดออกไซด์หารรายได้ต่อล้านบาท
  (กิโลกรัมต่อล้านบาท)                                                              

  รีไซเคิลน้ำเพื่อนำกลับมาใช้ใหม่           42.50%     43.68%     44.53%     41.92%     
  (อัตราส่วนต่อน้ำที่ใช้ทั้งหมด)                                                         

  การกระทำใด ๆ ที่ส่งผลกระทบต่อสิ่งแวดล้อม ไม่มี        ไม่มี        ไม่มี        ไม่มี        
  --------------------------------- ---------- ---------- ---------- ---------- ------------------------------------------

  นับตั้งแต่ปี 2556 - 2562 บริษัทฯ
  ได้จัดทำมาตรการประหยัดพลังงานและปฏิบัติตามมาตรการลดใช้พลังงานอย่างต่อเนื่อง
  ส่งผลให้บริษัทฯ มีการใช้ไฟฟ้าในแนวโน้มที่ลดลง ดังนี้

[]

  แผนการอนุรักษ์พลังงานในอนาคต: บริษัทฯ ได้ลงนามทำสัญญาระยะยาวร่วมกับ Constant
  Energy ในเครือประเทศไทย (บริษัท โซล่าร์ รูฟท็อป ซีอี 1 จำกัด)
  ในการซื้อ-ขายไฟฟ้าที่ผลิตจากระบบพลังงานแสงอาทิตย์บนหลังคา (Solar rooftop)
  โดยใช้อุปกรณ์ที่เรียกว่าแผงโซล่าร์เซลล์ติดตั้งอยู่บนหลังคาโรงงานทั้ง 2
  แห่งของฮานาที่จังหวัดลำพูน และที่โรงงานในจังหวัดพระนครศรีอยุธยา
  ซึ่งจะดำเนินการติดตั้งและพร้อมใช้งานในปี 2563 โรงงานทั้งสามแห่งจะมีกำลังการผลิตรวม 3
  เมกะวัตต์ การผลิตไฟฟ้าจากพลังงานทดแทนนี้ จะส่งผลให้ลดต้นทุนค่าใช้จ่ายค่าไฟฟ้าลงกว่า 7.2
  ล้านบาทต่อปี อีกทั้งลดการปล่อยก๊าซคาร์บอนไดออกไซด์กว่า 3,000 ตัน ต่อปี

  โครงการอนุรักษ์พลังงานนี้ไม่เพียงแต่ยังประโยชน์โดยตรงต่อฮานา แต่ยังประโยชน์ต่อสังคม ดังนี้

-   ช่วยลดต้นทุนค่าใช้จ่ายของบริษัทฯ

-   แผงโซลาเซลล์บนหลังคาช่วยบังแสงอาทิตย์ที่ตกกระทบหลังคา จึงช่วยลดความร้อนของหลังคา
    จึงลดการทำงานของเครื่องปรับอากาศ ส่งผลต่อการประหยัดค่าไฟฟ้า

-   เป็นการผลิตไฟฟ้าด้วยพลังงานแสงอาทิตย์ซึ่งเป็นพลังงานหมุนเวียนทดแทน เป็นพลังงานสะอาด
    ไม่มีมลภาวะในขณะกำลังผลิตไฟฟ้า ช่วยลดภาวะโลกร้อน

-   ช่วยลดความต้องการใช้ไฟฟ้าสูงสุด ในเวลากลางวัน

  การร้องทุกข์หรือรับข้อร้องเรียน: บริษัทฯ
  จัดให้มีผู้ปฏิบัติงานและผู้ควบคุมด้านสิ่งแวดล้อมที่ได้รับการอบรมและขึ้นทะเบียนถูกต้องตามกฎหมาย
  มีการประชาสัมพันธ์ข้อมูลข่าวสารของบริษัทฯ
  ต่อผู้นำชุมชนและประชาชนที่อยู่รอบพื้นที่โครงการอย่างต่อเนื่อง
  และจัดให้มีขั้นตอนการรับเรื่องร้องเรียน
  และแก้ไขปัญหาข้อร้องเรียนที่เกิดขึ้นจากการดำเนินงานของบริษัทฯ ในปี 2562 บริษัทฯ
  ไม่มีข้อร้องเรียนใด ๆ เกี่ยวกับสิ่งแวดล้อมทั้งจากพนักงานและชุมชนที่เป็นสาระสำคัญ

2.  การร่วมพัฒนาชุมชนและสังคม

  ฮานาตระหนักถึงการมีส่วนร่วมต่อชุมชนเพื่อช่วยสร้างเศรษฐกิจและความเข้มแข็งให้กับชุมชนและปฏิบัติตนเป็นพลเมืองดีของสังคม
  ในปี 2562 บริษัทฯ และบริษัทย่อยมีการส่งเสริมให้พนักงานมีส่วนร่วมในกิจกรรมเพื่อสังคม ได้แก่

  การส่งเสริมอาชีพและสร้างรายได้ให้แก่ชุมชน “โครงการฮานาฯ นำเห็ดนางฟ้าสู่ชุมชนยั่งยืน”
  เป็นโครงการที่ฮานา ลำพูน ดำเนินการสร้างโรงเรือนจากอุปกรณ์เหลือใช้ของบริษัทฯ
  และถ่ายทอดองค์ความรู้ด้านการปลูกเห็ดนางฟ้าให้กับชุมชนและเป็นแหล่งเรียนรู้ในการสร้างอาชีพ
  โดยผู้ที่สนใจสามารถเรียนรู้จากชุมชนที่เข้าร่วมโครงการ
  เพื่อเป็นการสร้างอาชีพและรายได้เสริมให้แก่ชุมชน

  การสนับสนุนการศึกษา บริษัทฯ ส่งเสริมและสนับสนุนให้เด็กและเยาวชนได้รับโอกาสในการศึกษา
  เพื่อสร้างเสริมประสบการณ์ให้กับชีวิตและเติบโตขึ้นมาในรุ่นต่อไปอย่างมีศักยภาพ
  และจะนำไปสู่ความสำเร็จในการประกอบอาชีพ
  เป็นกำลังสำคัญในการพัฒนาประเทศชาติให้เจริญก้าวหน้าต่อไปในอนาคต ในปี 2562
  กิจกรรรมที่ดำเนินการเพื่อสนับสนุนการศึกษามี ดังนี้

-   โครงการแบ่งปันความรู้ ฮานา ลำพูน สนับสนุนการศึกษาแก่มหาวิทยาธรรมศาสตร์
    ศูนย์ลำปางมหาวิทยาลัยเชียงใหม่ มูลนิธินิวไลฟ์เซ็นตอร์ฟาวน์เดชั่น และอีกหลายแห่ง
    ในการแบ่งปันประสบการณ์และการแลกเปลี่ยนเรียนรู้ให้แก่นักศึกษาเข้าเยี่ยมชมโรงงาน
    พร้อมทั้งให้ความรู้ทั้งระบบการบริหารภาคอุตสาหกรรม
    การวางแผนการผลิตรวมทั้งพาชมกระบวนการผลิตในโรงงาน โดยมีนักศึกษา 213
    คนได้รับประสบการณ์ตรงจากบริษัทฯ

-   โครงการทุนการศึกษาแก่เด็กยากจน บริษัทฯ มอบทุนการศึกษา
    หนังสือเรียนพร้อมทั้งสื่อและอุปกรณ์การเรียนการสอน อุปกรณ์กีฬา รวมทั้งเสื้อผ้าและอาหาร
    ให้แก่เด็กนักเรียนและนักศึกษาที่ขาดแคลนทุนทรัพย์และด้อยโอกาสทางสังคมแก่โรงเรียนและมูลนิธิทั้งในจังหวัดลำพูน
    เชียงใหม่ เชียงราย แม่ฮ่องสอน พระนครศรีอยุธยา และจังหวัดอื่น ๆ ในประเทศไทย
    และจังหวัดเกาะกง ประเทศกัมพูชา รวมทั้งเมืองเจียซิง ประเทศจีน

  การส่งเสริมเยาวชนและประชาชนในเขตพื้นที่ บริษัทฯ จัดกิจกรรรมต่าง ๆ
  เพื่อพัฒนาคุณภาพชีวิตและเสริมสร้างความสัมพันธ์อันดีระหว่างบริษัทฯ และประชาชนในเขตพื้นที่
  เช่น

-   การเสริมสร้างจิตสำนึกความปลอดภัย สุขอนามัย
    และรู้คุณค่าของทรัพยากรธรรมชาติแก่เยาวชน
    ด้วยการมอบหมวกนิรภัยเพื่อใช้เวลาขับขี่รถจักรยานยนต์
    เพื่อร่วมปลูกฝังวินัยการขับขี่ให้แก่เยาวชน
    สนับสนุนเสื้อจราจรสะท้อนแสงสำหรับตำรวจในการนิคมอุตสาหกรรมฯ
    และร่วมกับชมรมเจ้าหน้าที่ความปลอดภัยจังหวัดลำพูนมอบเครื่องกรองน้ำให้กับโรงเรียนที่ขาดแคลนผ่านโครงการ
    “ นำความปลอดภัยสู่เด็ก”

-   การร่วมมือกับการนิคมอุตสาหกรรมฯ
    ในการสนับสนุนอุปกรณ์การแพทย์และบริจาคทุนทรัพย์ให้แก่ผู้ป่วยในชุมชน

-   บริจาคจักรยานให้กับชุมชนใช้สำหรับโครงการท่องเที่ยว Eco-Tourism
    ของหมู่บ้านในอำเภอป่าซาง จังหวัดลำพูน

-   การสนับสนุนโครงการปรับปรุงถนนทางเข้าโรงเรียนให้กับนักเรียนในพื้นที่ห่างไกลชุมชน
    ในจังหวัดลำพูน สนับสนุนเงินเพื่อสร้างแนวกันดินสไลด์จากภูเขาให้กับนักเรียนในพื้นที่ยากจน
    จังหวัดแม่ฮ่องสอน และโครงการปรับปรุงสนามเด็กเล่นของเทศบาลตำบล ในจังหวัดลำพูน

-   มอบเงินและสิ่งของให้กับผู้ดูแลคนพิการ
    เพื่อสร้างอาชีพอย่างยั่งยืนให้กับผู้ดูแลคนพิการและคนพิการ

  กิจกรรมพนักงานเพื่อสังคม เพื่อส่งเสริมให้พนักงานได้มีความห่วงใยกับสังคม
  และได้มีส่วนร่วมในการช่วยเหลือผู้อื่น ซึ่งในปี 2562
  พนักงานได้มีส่วนร่วมในการส่งเสริมกิจกรรมร่วมกับบริษัทฯ ดังนี้

-   กิจกรรมช่วยเหลือพนักงานและครอบครัว
    พนักงานร่วมกับฮานาบริจาคเงินและสิ่งของช่วยเหลือพนักงานที่ประสบภัยธรรมชาติ
    รวมทั้งพนักงานที่ได้รับความเจ็บป่วยด้วยโรคร้าย เช่น มะเร็ง โรคหลอดเลือดสมอง
    ไตเรื้อรัง ไฟไหม้บ้าน พายุ น้ำท่วม เป็นต้น

-   กิจกรรมรักษ์สิ่งแวดล้อม บริษัทฯ
    ดำเนินโครงการอนุรักษ์หรือฟื้นฟูสิ่งแวดล้อมด้วยการปลูกจิตสำนึกให้พนักงานและชุมชน
    ให้ตระหนักถึงความสำคัญของทรัพยากรธรรมชาติและส่งเสริมความยั่งยืนของสิ่งแวดล้อมผ่านกิจกรรมต่าง
    ๆ ดังนี้

  SAY NO TO FOAM: ฮานา ลำพูนร่วมกับภาครัฐในพิธีลงนามบันทึกข้อตกลงความร่วมมือ
  เพื่อรณรงค์ ลด ละ เลิก
  การใช้โฟมบรรจุอาหารเพื่อร่วมกันขับเคลื่อนโครงการลำพูนเมืองสะอาด ปราศจากโฟม
  และจัดทำโครงการ “HANA SAY NO TO FOAM” ภายในบริษัทฯ
  เพื่อรณรงค์ให้พนักงานไม่ใช้โฟมบรรจุอาหาร
  เลือกใช้ผลิตภัณฑ์ที่มีความปลอดภัยต่อสุขภาพเป็นมิตรต่อธรรมชาติ
  เพื่อสุขภาพและลดมลภาวะต่อสิ่งแวดล้อม

  กิจกรรมลดมลพิษในชุมชน: ฮานา ลำพูน
  ร่วมกับพนักงานและชุมชนกำจัดขยะบนท้องถนนในเขตเทศบาล รวมทั้งโครงการปลูกป่ากว่า 400
  ต้น ปลูกพืชกว่า 170 ชนิดในชุมชน ปลูกต้นไม้บริเวณรอบการนิคมฯ
  ร่วมสนับสนุนเงินและร่วมสร้างฝายชะลอน้ำกับกรมป่าไม้จังหวัดลำพูนและการนิคมอุตสาหกรรมฯ

  กิจกรรมอนุรักษ์สัตว์: ฮานา อยุธยาบริจาคเงินเพื่อไถ่ชีวิตโคกระบือจำนวน 7
  ตัวมอบให้แก่ธนาคารโคกระบือเพื่อเกษตรกร จังหวัดพระนครศรีอยุธยา
  เพื่อนำไปบริจาคให้กับเกษตรกรช่วยเพิ่มผลผลิตทางการเกษตรทำให้เกษตรกรมีรายได้และความเป็นอยู่ที่ดีขึ้น
  นอกจากนี้ฮานา ลำพูน สนับสนุนโครงการ ส่งเสริมพันธุ์สัตว์ท้องถิ่น (โคขาวลำพูน) ณ ศูนย์วิจัย
  ดร. เทียม โชควัฒนา ภายใต้โครงการ CSR-DIW
  และกิจกรรมพนักงานปล่อยปลาหลายสายพันธุ์ลงสู่แม่น้ำเพื่ออนุรักษ์ความหลากหลายทางชีวภาพ

-   กิจกรรมบริจาคโลหิต พนักงานฮานาร่วมกับสภากาชาดไทย
    บริจาคโลหิตเพื่อเป็นสาธารณะประโยชน์ต่อผู้อื่น รวมพนักงานที่ร่วมบริจาคโลหิต 2,019
    คนและปริมาณโลหิตที่บริจาคไปกว่า 732,950 มิลลิลิตร ในปี 2562

-   กิจกรรมช่วยเหลือผู้ด้อยโอกาส บริษัทฯ
    เล็งเห็นถึงการมีส่วนช่วยยกระดับคุณภาพชีวิตและลดความเหลื่อมล้ำสำหรับผู้ด้อยโอกาสที่เกิดขึ้นในสังคม
    บริษัทฯ
    และบริษัทย่อยจึงจัดสรรงบประมาณและจัดกิจกรรมร่วมกับพนักงานเพื่อบริจาคช่วยเหลือผู้ด้อยโอกาสแก่มูลนิธิองค์กรการกุศลต่าง
    ๆ ที่ได้รับการจัดอันดับความน่าเชื่อถือจากสมาคมกิฟวิ่ง แบค ได้แก่

  มูลนิธิเพื่อการฟื้นฟูพัฒนาเด็กและครอบครัว (ฟอร์เด็ก) : ฮานา สำนักงานใหญ่
  บริจาคเงินแก่มูลนิธิเพื่อการฟื้นฟูพัฒนาเด็กและครอบครัวเพื่อช่วยเหลือเด็กด้อยโอกาส
  สมทบทุนโครงการทุนการศึกษา นมและอาหารกลางวัน เป็นจำนวนเงิน 100,000 บาท

  มูลนิธิเพื่อเกื้อกูลการศึกษาในประเทศไทย: ฮานา อยุธยา
  บริจาคเงินแก่มูลนิธิเพื่อเกื้อกูลการศึกษาในประเทศไทย (The SET Foundation)
  และได้รับการจัดสรรให้เป็นทุนการศึกษาจำนวน 21 ทุน มอบเป็นจำนวนเงิน 210,000 บาท
  ให้แก่นักเรียนแห่งวิทยาลัยเทคโนโลยีและการจัดการตากฟ้า จ. นครสวรรค์

-   กิจกรรมปันน้ำใจด้านอื่น ๆ ฮานา สำนักงานใหญ่ บริจาคเงินสร้างห้องน้ำ เป็นจำนวนเงิน
    90,000 บาท มอบให้แก่โรงเรียนบ้านหลังสวนประชาสามัคคี อำเภอพระพุทธบาท จังหวัด
    สระบุรี นอกจากนี้ พนักงานฮานา
    อยุธยาเข้าร่วมสมัครวิ่งมาราธอนที่จัดโดยเทศบาลตำบลปราสาททอง จังหวัดพระนครศรีอยุธยา
    ในงาน “Prasattong Mini Marathon 2019”
    เพื่อนำรายได้หลังหักค่าใช้จ่ายสนับสนุนการจัดซื้อวัสดุอุปกรณ์ทางการแพทย์สำหรับโรงพยาบาลบางปะอิน
    และหน่วยงานที่ยังขาดแคลนภายในอำเภอบางปะอิน

    2.  การมีนวัตกรรมและเผยแพร่นวัตกรรม

  บริษัทฯ ได้พัฒนานวัตกรรมในโครงการระบบการผลิตอัตโนมัติ (Manufacturing Execution
  System)
  เพื่อการปรับเปลี่ยนกระบวนการผลิตแบบเดิมมาเป็นกระบวนการผลิตที่ควบคุมแบบอัตโนมัติที่ทันสมัย
  ทั้งนี้การปรับปรุงประสิทธิภาพเครื่องจักร อุปกรณ์ เครื่องมือต่าง ๆ
  เข้าสู่ระบบการผลิตแบบอัตโนมัติ
  จะเป็นอีกทางเลือกหนึ่งในการเพิ่มขีดความสามารถทางการแข่งขันของบริษัทฯ
  เพิ่มคุณภาพการผลิตและส่งเสริมการดําเนินงานให้มีประสิทธิภาพ
  ตอบสนองต่อความต้องการของลูกค้าได้มากยิ่งขึ้น
  และสามารถรับมือกับปัญหาด้านแรงงานทั้งด้านต้นทุนแรงงานและการขาดแคลนแรงงาน
  ตลอดจนลดปริมาณของเสียและผลกระทบด้านสิ่งแวดล้อมไปในขณะเดียวกัน

  มุ่งสู่องค์กรแห่งความเป็นเลิศด้วย Kaizen: จากการที่บริษัทฯ เข้าร่วมแข่งขันกิจกรรมกลุ่ม
  Kaizen ในงาน รางวัลคุณภาพ Thailand Kaizen Award ประจำปี 2562
  ซึ่งจัดโดยสมาคมส่งเสริมเทคโนโลยี ไทย-ญี่ปุ่น จากผลการประกวด ฮานา
  ลำพูนได้รับรางวัลทั้งสิ้น 5 รางวัลโดยเป็นรางวัล Golden Award 2 รางวัล Silver Award
  2 รางวัล และ Bronze Award 1 รางวัล โดยรางวัล Golden Award เป็นผลงานประเภท
  Automation Kaizen ในการประดิษฐ์อุปกรณ์เพื่อการปรับปรุงกระบวนการผลิต
  เพื่อมุ่งสู่การผลิตอัตโนมัติ ภายใต้โครงการปรับปรุงงานอย่างต่อเนื่อง
  ซึ่งส่งเสริมให้พนักงานมีส่วนร่วมในการปรับปรุงการทำงาน โดยใช้แนวคิด การบูรณาการ
  และใช้อุปกรณ์ที่มีอยู่อย่างสร้างสรรค์
  สามารถตอบสนองความต้องการของลูกค้าได้อย่างตรงประเด็น
  ด้วยการประดิษฐ์เครื่องเรียงชิ้นงานแบบอัตโนมัติได้เป็นผลสำเร็จ สามารถลดเวลารอคอยได้กว่า
  6 เท่า เพิ่ม UPH 7 เท่า ซึ่งเกินกว่าเป้าหมายที่กำหนด
  นอกจากนี้สามารถลดจำนวนพนักงานในสายการผลิตจาก 17 คนต่อวัน เหลือเพียง 2 คนต่อวัน
  ส่งผลให้บริษัทฯ ลดต้นทุนได้ 305,347 บาทต่อเดือน หรือ 3,664,169 บาทต่อปี

  ส่วนอีกหนึ่งรางวัลของ Golden Award เป็นผลงานประเภท Project Kaizen
  เป็นการออกแบบและประกอบเครื่องจักรอุปกรณ์ที่ใช้ในกระบวนการผลิต
  เพื่อลดระยะเวลาที่ใช้ในการผลิตงานแต่ละชิ้นของผลิตภัณฑ์ป้ายฉลากสำหรับติดยางรถยนต์ (Tire
  Tag) ก่อให้เกิดการปรับเปลี่ยนกระบวนการหรือวิธีการทำงานใหม่ที่มีประสิทธิภาพและประสิทธิผล
  พนักงานสามารถใช้งานอุปกรณ์ได้ง่ายและสะดวกขึ้นจึงช่วยลดระยะเวลาการทำงาน
  สามารถผลิตชิ้นงานที่มีคุณภาพได้อย่างสม่ำเสมอ อีกทั้งมีระบบตรวจสอบความผิดพลาดการผลิตใน
  Shop Floor เพื่อป้องกันงานข้ามกระบวนการ ส่งผลให้บริษัทฯ สามารถลดต้นทุนได้
  36,127,550 บาทต่อปี
  และสามารถนำระบบการปรับปรุงใหม่ที่คิดค้นขึ้นนี้ขยายผลไปใช้กับผลิตภัณฑ์ Tire Tags รุ่นอื่น ๆ
  ได้อีกด้วย

  จะเห็นได้ว่าบริษัทฯ สามารถนำเครื่องมือ Kaizen มาประยุกต์ใช้ในองค์กร
  โดยมีการพัฒนาผ่านกระบวนการคิด
  ระดมสมองหาแนวทางการเพิ่มศักยภาพและประสิทธิภาพของกระบวนการผลิต
  ลดส่วนสูญเสียตามแนวคิดการผลิตแบบลีน (Lean Manufacturing)
  และการนำไปสู่การปฏิบัติของพนักงานให้เกิดผลลัพธ์
  จึงประสบผลสำเร็จในสร้างเครื่องจักรอุปกรณ์ให้เป็นระบบอัตโนมัติในหลายกระบวนการผลิต
  จากการพัฒนานวัตกรรมด้วยการประยุกต์ใช้ Kaizen อย่างสัมฤทธิ์ผลนั้น
  สามารถยกระดับมาตรฐานของบริษัทฯ ให้เกิดองค์ความรู้
  เป็นการเสริมสร้างอุตสาหกรรมไทยให้พัฒนาขีดความสามารถทางการแข่งขันให้สูงขึ้นต่อไป

  -----------------------------------------------------------------------
  11. การควบคุมภายในและการบริหารจัดการความเสี่ยง

  -----------------------------------------------------------------------

11.1 ความเห็นของคณะกรรมการบริษัทเกี่ยวกับระบบการควบคุมภายในของบริษัท

คณะกรรมการบริษัทมีหน้าที่รับผิดชอบในการกำหนดและรักษาระบบการควบคุมภายใน
โดยคณะกรรมการฯ
มอบหมายให้คณะกรรมการตรวจสอบเป็นผู้สอบทานความเหมาะสมและความมีประสิทธิผลของระบบการควบคุมภายในที่ฝ่ายบริหารจัดให้มีขึ้น
เพื่อให้มั่นใจว่าระบบการควบคุมภายในของบริษัทฯ
ที่มีอยู่ดังกล่าวจะดำเนินการให้เป็นไปตามเป้าหมายและบรรลุวัตถุประสงค์
มีการจัดทำบัญชีและรายงานทางการเงินที่ถูกต้องน่าเชื่อถือ
สามารถป้องกันรักษาสินทรัพย์ต่อการสูญหายหรือนำไปใช้โดยมิชอบหรือทุจริต
รวมถึงการทำธุรกรรมที่มีการดำเนินการกฎหมาย ระเบียบ นโยบาย
และข้อกำหนดที่เกี่ยวข้องได้อย่างมีประสิทธิภาพ

ในปี 2562 คณะกรรมการฯ ได้มีการประเมินความเพียงพอของระบบการควบคุมภายใน
โดยทําการประเมินตามแบบประเมินความเพียงพอของระบบการควบคุมภายในของบริษัทฯ
ด้วยตนเอง (Self-assessment)
ซึ่งแบบประเมินได้ปรับปรุงมาจากตลาดหลักทรัพย์แห่งประเทศไทย บริษัทฯ
มีแผนกตรวจสอบภายในและหน่วยงานกำกับการปฏิบัติงาน
เพื่อดำเนินการตรวจสอบติดตามและกำกับดูแลให้มีการปฏิบัติตามระบบที่วางไว้และตามข้อกำหนดที่เกี่ยวข้อง
นอกจากนี้คณะกรรมการฯ
ได้แต่งตั้งให้มีคณะกรรมการบริหารความเสี่ยงเพื่อดําเนินการตามนโยบายการบริหารความเสี่ยง
เพื่อให้มั่นใจว่าบริษัทฯ มีการประเมิน บริหารและควบคุมความเสี่ยงให้อยู่ในระดับที่ยอมรับได้

ในการประชุมคณะกรรมการบริษัทครั้งที่ 7 เมื่อวันที่ 17 ธันวาคม 2562
โดยมีกรรมการตรวจสอบเข้าร่วมประชุมด้วย คณะกรรมการฯ
ได้ประเมินระบบการควบคุมของบริษัทฯ ตามหลักการสากลของ COSO ในด้านต่าง ๆ 5
องค์ประกอบคือ การควบคุมภายในองค์กร การประเมินความเสี่ยง การควบคุมการปฏิบัติงาน
ระบบสารสนเทศและการสื่อสารข้อมูล รวมทั้งระบบการติดตาม

คณะกรรมการฯ มีความเห็นร่วมกับคณะกรรมการตรวจสอบว่าระบบการควบคุมภายในของบริษัทฯ
มีความเพียงพอและเหมาะสม สรุปได้ดังนี้

1. การควบคุมภายในองค์กร (Control Environment)

  บริษัทฯ มีการจัดโครงสร้างองค์กร สายการรายงานและบริหารจัดการ
  อำนาจการอนุมัติของผู้บริหารแต่ละระดับ และกำหนดกฎบัตรของคณะกรรมการต่าง ๆ
  เพื่อช่วยในการปฏิบัติหน้าที่และความรับผิดชอบของคณะกรรมการบริษัท นอกจากนี้คณะกรรมการฯ
  ได้กำหนดนโยบายการกำกับดูแลกิจการ จรรยาบรรณธุรกิจ นโยบายต่อต้านการทุจริต
  รวมทั้งระเบียบและนโยบายต่างๆ เพื่อเป็นแนวทางสำหรับกรรมการ
  ผู้บริหารและพนักงานในการปฏิบัติหน้าที่ความรับผิดชอบด้วยความซื่อสัตย์สุจริต

2. การประเมินความเสี่ยง (Risk Assessment)

  คณะกรรมการบริหารความเสี่ยง (Risk Management Committee)
  ได้รับการแต่งตั้งเพื่อให้แน่ใจว่าบริษัทฯ
  มีการดำเนินตามนโยบายการและแนวทางการบริหารความเสี่ยงที่ยอมรับได้
  มีการระบุความเสี่ยงโดยพิจารณาทั้งปัจจัยภายในและภายนอกองค์กรและทำการประเมินผลกระทบและโอกาสที่เกิดขึ้นของความเสี่ยงเพื่อจัดลำดับความเสี่ยง
  และมีวิธีจัดการความเสี่ยงที่เหมาะสม นอกจากนี้บริษัทฯ
  ยังได้พิจารณาถึงโอกาสที่จะเกิดการทุจริตในการประเมินความเสี่ยงที่จะบรรลุวัตถุประสงค์ขององค์กร
  และมีการกลั่นกรองก่อนเสนอรายงานให้คณะกรรมการบริษัทพิจารณาเป็นระยะ
  ซึ่งนโยบายการบริหารความเสี่ยงจะมีการทบทวนอย่างน้อยปีละ 1 ครั้ง

3. การควบคุมการปฏิบัติงาน (Control Activities)

  บริษัทฯ มีการพัฒนากิจกรรมการควบคุมที่ช่วยลดความเสี่ยงที่จะไม่บรรลุวัตถุประสงค์ขององค์กร
  ให้อยู่ในระดับที่ยอมรับได้ เช่น การแบ่งแยกหน้าที่ความรับผิดชอบระหว่าง หน้าที่อนุมัติรายการ
  หน้าที่บันทึกบัญชี
  และหน้าที่ดูแลจัดเก็บทรัพย์สินออกจากกันโดยเด็ดขาดเพื่อให้เกิดการสอบทานซึ่งกันและกัน
  การควบคุมความปลอดภัยของระบบเทคโนโลยีสารสนเทศ
  และนโยบายในการอนุมัติการทำธุรกรรมที่ทำโดยผู้ที่ไม่มีส่วนได้ส่วนเสียในธุรกรรมนั้น

4. ระบบสารสนเทศและการสื่อสารข้อมูล (Information and Communication)

  ผู้บริหารของบริษัทฯ ดำเนินการให้คณะกรรมการฯ มีข้อมูลที่เพียงพอต่อการตัดสินใจ
  ซึ่งจะทำการส่งหนังสือเชิญประชุมและเอกสารประกอบการประชุมที่มีข้อมูลจำเป็นและเพียงพอไปยังคณะกรรมการฯ
  ล่วงหน้าในระยะเวลาที่เหมาะสมสำหรับการเตรียมความพร้อม
  นอกจากนี้รายงานการประชุมคณะกรรมการฯ
  สามารถตรวจสอบย้อนหลังเกี่ยวกับความเหมาะสมในการปฏิบัติหน้าที่ของกรรมการแต่ละราย
  อีกทั้งบริษัทฯ จัดให้มีช่องทางแจ้งเบาะแสสำหรับทั้งบุคคลภายในและภายนอก

5. ระบบการติดตาม (Monitoring Activities)

  การติดตามและประเมินผลการควบคุมภายใน
  เพื่อให้มั่นใจได้ว่าการควบคุมภายในยังดำเนินไปอย่างครบถ้วน เหมาะสม
  ซึ่งจะมีการดำเนินการร่วมกันทั้งจากการทบทวนและติดตามโดยฝ่ายบริหาร
  โดยการประเมินตนเอง (Self-assessment) โดยหน่วยงานกำกับการปฏิบัติงาน
  และโดยผู้ตรวจสอบภายในและผู้ตรวจสอบภายนอก
  ผลของการตรวจสอบจะมีการรายงานต่อคณะกรรมการตรวจสอบเป็นประจำ
  ซึ่งคณะกรรมการตรวจสอบจะเป็นผู้อนุมัติแผนงานประจำปีของหน่วยงานตรวจสอบภายในและหน่วยงานกำกับการปฏิบัติงาน

11.2
ความเห็นของคณะกรรมการตรวจสอบในกรณีที่มีความเห็นแตกต่างไปจากความเห็นของคณะกรรมการบริษัท
หรือผู้สอบบัญชี

- ไม่มี -

11.3 หัวหน้างานตรวจสอบภายในและหัวหน้างานกำกับดูแลการปฏิบัติงานของบริษัท

(1) หน่วยงานตรวจสอบภายใน

  ในการประชุมคณะกรรมการตรวจสอบได้แต่งตั้งนางสาวจิระภา คงมณี
  ให้ดำรงตำแหน่งหัวหน้างานผู้ตรวจสอบภายใน ตั้งแต่วันที่ 1 กุมภาพันธ์ 2542
  เนื่องจากมีประสบการณ์ทำงานด้านการตรวจสอบภายในและเคยเข้ารับการอบรมในหลักสูตรที่เกี่ยวข้องกับการปฏิบัติงานด้านตรวจสอบภายใน
  เช่น Internal Audit Role in Governance, Risk and Control, Business
  Management Skills, Business Analysis and Information Technology, COSO
  Internal Control Framework รวมทั้งการอบรมต่าง ๆ
  ที่เกี่ยวข้องกับกฎหมายและมาตรฐานบัญชีที่ออกใช้ใหม่
  และมีความเข้าใจในกิจกรรมและการดำเนินงานของบริษัทฯ
  จึงเห็นว่ามีความเหมาะสมที่จะปฏิบัติหน้าที่ดังกล่าวได้อย่างเหมาะสมและเพียงพอ ทั้งนี้
  หน่วยงานตรวจสอบภายในมีสายการรายงานไปยังคณะกรรมการตรวจสอบ
  ซึ่งการพิจารณาและอนุมัติ แต่งตั้ง ถอดถอน
  โยกย้ายผู้ดำรงตำแหน่งหัวหน้าหน่วยงานตรวจสอบภายในของบริษัทฯ
  จะต้องได้รับความเห็นชอบจากคณะกรรมการตรวจสอบด้วย

(2) หน่วยงานกำกับการปฏิบัติงาน (Compliance Unit)

  ในการประชุมคณะกรรมการบริษัทฯ ครั้งที่ 5 เมื่อวันที่ 13 พฤศจิกายน 2556
  ได้แต่งตั้งนางสาวจิระภา คงมณี ให้ดำรงตำแหน่งหัวหน้าหน่วยงานกำกับดูแลการปฏิบัติงาน
  เพื่อทำหน้าที่กำกับดูแลการดำเนินธุรกิจของกลุ่มบริษัทฯ ให้เป็นไปตามกฎหมาย กฎระเบียบ
  ข้อบังคับของหน่วยงานทางการที่เกี่ยวข้อง

  -----------------------------------------------------------------------
  12. รายการระหว่างกัน

  -----------------------------------------------------------------------

รายการระหว่างกันในปี 2562

ตามหมายเหตุประกอบงบการเงินที่ 7 บริษัทฯ
มีรายการธุรกิจที่สำคัญกับบุคคลหรือกิจการที่เกี่ยวข้องกันซึ่งเปิดเผยไว้ในงบการเงินรวมสิ้นสุดวันที่
31 ธันวาคม 2562 โดยรายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่

ตกลงกันระหว่างบริษัทฯ และกิจการที่เกี่ยวข้องกัน ซึ่งรายการระหว่างกันได้กระทำอย่างยุติธรรม
ตามราคาตลาดและเป็นไปตามธุรกิจการค้าปกติ

ในปี 2562 ไม่มีรายการที่เกี่ยวโยงกันระหว่างบริษัทฯ หรือบริษัทย่อย
กับบุคคลที่เกี่ยวโยงกันที่อาจมีความขัดแย้ง มีส่วนได้ส่วนเสีย
หรืออาจมีความขัดแย้งทางผลประโยชน์ในลักษณะอื่นใดที่ก่อให้เกิดผลกระทบต่อบริษัทฯ และผู้ถือหุ้น
(ตามที่สำนักงานคณะกรรมการกำกับหลักทรัพย์และตลาดหลักทรัพย์ประกาศ
หรือตามที่ตลาดหลักทรัพย์แห่งประเทศไทยกำหนด)

มาตรการหรือขั้นตอนการอนุมัติการทำรายการระหว่างกัน

กรณีรายการธุรกรรมที่ทำกับบุคคลที่เกี่ยวโยงกันตามมาตรา 89/12 (1)
ตามข้อกำหนดในพระราชบัญญัติหลักทรัพย์และตลาดหลักทรัพย์ เช่น รายการธุรกรรมทางการค้าปกติ
หรือธุรกรรมที่สนับสนุนธุรกิจที่มีเงื่อนไขการค้าทั่วไป ต้องขออนุมัติจากคณะกรรมการบริษัทฯ
หรือขออนุมัติหลักการจากคณะกรรมการบริษัทฯ ก่อนที่จะทำธุรกรรม

สำหรับมาตรการและขั้นตอนการอนุมัติการทำรายการระหว่างกัน
ในการเข้าทำสัญญากับบุคคลที่อาจมีความขัดแย้งทางผลประโยชน์
จะต้องผ่านการพิจารณาจากคณะกรรมการตรวจสอบและจะต้องได้รับอนุมัติจากคณะกรรมการบริษัท
ในกรณีที่ต้องผ่านที่ประชุมคณะกรรมการบริษัท การออกเสียงในที่ประชุมนั้น ๆ
และในกรณีที่การดำเนินการใดที่มีหรืออาจมีผลประโยชน์หรือส่วนได้ส่วนเสียของกรรมการ
หรือบุคคลที่เกี่ยวข้องซึ่งอาจมีความขัดแย้ง
กรรมการผู้มีส่วนได้ส่วนเสียจะต้องแจ้งเรื่องดังกล่าวต่อคณะกรรมการบริษัท
เพื่อให้คณะกรรมการบริษัทพิจารณา
และจะต้องงดออกเสียงในที่ประชุมในวาระที่อนุมัติการดำเนินการดังกล่าว

นอกจากนี้ บริษัทฯ
และบริษัทย่อยต้องถือปฏิบัติตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย ข้อมูลรายการระหว่างกันที่บริษัทฯ
เปิดเผยในงบการเงินได้มีการนำเสนอและพิจารณาโดยคณะกรรมการตรวจสอบทุกรายไตรมาส
เพื่อดูแลไม่ให้เกิดความขัดแย้งทางผลประโยชน์

ในกรณีที่มีรายการที่เกี่ยวโยงกันที่มีขนาดรายการที่มีนัยสำคัญเข้าข่ายจะต้องขออนุมัติจากผู้ถือหุ้นตามข้อกำหนดของตลาดหลักทรัพย์ฯ
ก่อนการทำรายการจะต้องเปิดเผยรายละเอียดและเหตุผลของการทำรายการให้ผู้ถือหุ้นทราบก่อนที่จะทำรายการอย่างน้อยครอบคลุมในประเด็น
ดังนี้

1.  ชื่อและความสัมพันธ์ของบุคคลที่มีความขัดแย้ง

2.  ลักษณะและปริมาณรายการระหว่างปี
    รวมทั้งเป็นรายการที่กระทำอย่างต่อเนื่องหรือกระทำตามความจำเป็นเป็นครั้งคราว

3.  เหตุผลในการทำรายการกับบุคคลที่อาจมีความขัดแย้ง ประโยชน์กับผู้ถือหุ้น
    และนโยบายการกำหนดราคาและเงื่อนไขการค้าระหว่างกันที่เป็นธรรมและสมเหตุสมผลอย่างไร

4.  ความเห็นของคณะกรรมการตรวจสอบ

ซึ่งรายการดังกล่าวจะต้องได้รับการอนุมัติจากที่ประชุมผู้ถือหุ้นโดยผู้ถือหุ้นที่มีส่วนได้ส่วนเสียไม่มีสิทธิออกเสียงลงคะแนน

มาตรการคุ้มครองผู้ลงทุน

เพื่อเป็นการคุ้มครองผู้ลงทุน หากมีรายการระหว่างกันของบริษัทฯ
หรือบริษัทย่อยเกิดขึ้นกับบุคคลที่อาจมีความขัดแย้งทางผลประโยชน์
มีส่วนได้ส่วนเสียหรืออาจมีความขัดแย้งทางผลประโยชน์ในอนาคต
รายการดังกล่าวจะต้องผ่านที่ประชุมคณะกรรมการบริษัทที่มีคณะกรรมการตรวจสอบเป็นผู้ให้ความเห็นเกี่ยวกับความจำเป็น
ความสมเหตุสมผลของรายการนั้น และเป็นไปเพื่อประโยชน์สูงสุดของบริษัทอย่างไร
โดยกรรมการผู้มีส่วนได้ส่วนเสียไม่มีสิทธิออกเสียงในรายการดังกล่าว
ในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
บริษัทฯ
จะจัดให้มีผู้เชี่ยวชาญอิสระหรือผู้สอบบัญชีของบริษัทเป็นผู้ให้ความเห็นเกี่ยวกับรายการระหว่างกันดังกล่าว
เพื่อนำไปใช้ประกอบการตัดสินใจของคณะกรรมการ หรือผู้ถือหุ้นตามแต่กรณี ทั้งนี้บริษัทฯ
จะเปิดเผยรายการระหว่างกันไว้ในหมายเหตุประกอบงบการเงินที่ได้รับการตรวจสอบจากผู้สอบบัญชีของบริษัทฯ

นโยบายและแนวโน้มการทำรายการระหว่างกันในอนาคต

นโยบายของบริษัทฯ และบริษัทย่อยเกี่ยวกับการทำรายการระหว่างกันที่จะเกิดขึ้นในอนาคต
จะต้องปฏิบัติให้เป็นไปตามกฎหมายว่าด้วยหลักทรัพย์ และตลาดหลักทรัพย์
ข้อบังคับของตลาดหลักทรัพย์แห่งประเทศไทย
และการปฏิบัติตามข้อกำหนดเกี่ยวกับการเปิดเผยข้อมูลการทำรายการที่เกี่ยวโยง และการได้มา
หรือจำหน่ายไปซึ่งทรัพย์สินของบริษัทฯ

บริษัทฯ มีนโยบายในการดำเนินธุรกิจเพื่อประโยชน์สูงสุดของบริษัทฯ และบริษัทย่อย
ในการดำเนินธุรกิจของบริษัทฯ
และบริษัทย่อยซึ่งจำเป็นต้องมีการซื้อขายสินค้าระหว่างกันกับบริษัทในกลุ่มบริษัทฯ
ดังนั้นรายการระหว่างกันของกลุ่มบริษัทฯ จะกระทำอย่างยุติธรรม
ตามราคาตลาดและเป็นไปตามธุรกิจการค้า

ความเห็นของคณะกรรมการตรวจสอบ

คณะกรรมการตรวจสอบได้พิจารณารายการระหว่างกันของบริษัทฯ บริษัทย่อย
หรือบุคคลที่เกี่ยวโยงหรือรายการที่อาจมีความขัดแย้งทางผลประโยชน์ของบริษัทฯ
ในระยะเวลาที่ผ่านมา และที่เกิดขึ้นอย่างต่อเนื่องจนถึงปัจจุบันแล้ว มีความเห็นว่าบริษัทฯ
มีการเปิดเผยข้อมูลอย่างครบถ้วนและถูกต้อง โดยรายการดังกล่าวเป็นไปตามลักษณะธุรกิจทั่วไป
และได้กระทำอย่างยุติธรรม ตามราคาตลาดและเป็นไปตามธุรกิจปกติธุรกิจการค้า (Fair and at
arms’ length)